ހިތް ދެވިއްޖޭ ކަލާޔަށް ހުވާ – 35 | Esfiya - Dhivehi Vaahaka Site\nޔޫޝައު ކީކޭ ހިތަށް އަރައިގެން އޭނައާ ކައިރިވީ..” ޔަޝާން ރުޅިއައިސްފައި އެހިއެވެ.”ދޮންބޭ މަށެއް ނުހަދަމޭ އެހެނެއް.. ޤަބޫލު ކޮށްބަލަ..” ޔަޝާން އާއި ދިމާއަށް ބަލަން ހުރެގެން ޔޫޝައު ބުންޏެވެ.”ނުކުރާނަން ޤަބޫލެއް..” މޭޒުގައި ދެ އަތުން ޖަހަމުން ޔަޝާން ރުޅިވެރިކަމާއި އެކު ޔޫޝައު އަށް ބަލާލިއެވެ.”އިތުބާރު ކުރަން ވެސް ވަކި ހައްދެއް އޮންނަން ޖެހޭނެއޭ ދޮންބޭ..އޭނަ އެ ހަދަނީ ދޮގު..” ޔޫޝައު ޔަޝާންއަށް ވިސްނައިދެވޭތޯ އުޅުނެވެ.”އޭނަ ނުހަދާނެ މަށަކަށް ދޮގެއް.. ހަނދާން ކުރާތި.. ދެން ދުވަހަކު ވެސް އޭނާއާ ކައިރިވެގެން ނުވާނެ.. ވެއްޖެއްޔާ މަގޭ ނުލަފާކަން ދައްކާލާނަން..” ޝަހާދަތް އިނގިލި ޔޫޝައުގެ ގައިގައި ބާރަށް ޖައްސާލަމުން ޔަޝާން ނުކުމެގެން ދިޔައެވެ. ދެރަވެފައި ޔޫޝައު އިސްޖަހާލިއެވެ. ފެށިގެން އަބަދު އެކީގައި އުޅޭ ދޮންބެ ފުރަތަަމަ ފަހަރަށް ރުޅިއައިސްގެން ހަޅޭއްލެވުމުން ޔޫޝައު ހިތުގައި ޒަޚަމެއް އުފެދުނެވެ. ހަމަ އެވަގުތު ސުވާލެއް ވެސް އުފެދުނެވެ. ޔަމްހާ އެހެން ހަދަންވީ ކީއްވެ ހެއްޔެވެ؟\n**35 ވަނަ ޕާޓު**\nޔަމްހާއަށް އަނެއް ދުވަހު ހެނދުނު ހޭލެވުނީ ދޮރުގައި މީހަކު ޓަކިދޭ އަޑަށެވެ. ދޮރު ހުޅުވާލި އިރު ކުރިމަތީގައި ހުރީ ޔާޝާ އެވެ.”ސިސް މިހާރު ނުވައެއް ޖަހަނީ އާދޭ ސައިބޯން..” ޔާޝާ އުޖާލާ ހިނިތުންވުމަކާއެކު އެދުނެވެ. މިދަނީއޭ ބުނެފައި ޔަމްހާ ފާޚާނާއަށް ވަތް އިރު މިއަދު ޔޫޝައު އަށް ދޭނެ ލަނޑެއް ހިތުގައި ރާވަމުން ދިޔައެވެ. ފެންވަރައިގެން ރީތިވެގެން ނިކުތް އިރު ޔޫޝައު އާއި ޔަޝާން އަދި ޔާޝާ ވެސް ތިބީ ސައިބޯންށެވެ. އެހެން ދުވަސް ދުވަހާ ޚިލާފަށް މިއަދު ޔޫޝައުމެން ތިބީ އަނގައިން ނުބުނަން ހުވާކޮށްގެން ކަހަލައެވެ.\n“ޔަމް.. އަހަރެން އެބަ ދާންޖެހޭ މިއަދު ތާކަށް.. ހަވީރުން ހެން ހީވަނީ އާދެވޭނި..ރަނގަޅަށް ދޮރު ތަޅުލައިގެން އިންނާތި އިނގޭ..” ޔަޝާން ގެއިން ނިކުންނަމުން ޔަމްހާގެ ކޮނޑުގައި ޖަހާލިއެވެ. ހިނިތުންވަމުން ޔަމްހާ ބޯ ޖަހާލިއެވެ. ޔަޝާން ދިއުމުން ޔަމްހާ ގޭތެރެއަށް ވަނެވެ. ފުރަތަމަ ވެސް ލޮލުގައި އަޅައިގަތީ ޔޫޝައުގެ ރުޅިވެރި ނަޒަރެވެ. ރޭގައި ޔަޝާން ޔޫޝައުގެ ކޮޓަރިއަށް ވަނުމުން ކޮންމެވެސް ވަރަކަށް ހަޅޭއްލަވާނެއޭ ޔަމްހާގެ ހިތަށް އެރުމުން މޫނުމަތީގައި ދުވެލީ މަލާމާތުގެ ހިނިތުންވުމެކެވެ.”ސިސް ހިނގާބަލަ އަޅުގަނޑު ތަނަކަށް ލާން..” އެވަގުތު ޔާޝާ ނުކުމެގެން އައެވެ.”އާނ ދޯ ހިނގާ..” ޔަމްހާ ޔާޝާ ގޮވައިގެން ނިކުންނަން ދިޔައެވެ.”ޔާޝް ކުޑަބެ އާ އެކީ ދާން ވީނު ދޯ..” ޔާޝާ ޔަމްހާ އާއި އެކީ ފޮނުވާކަށް ޔޫޝައު ހިތް އެއްބަހެއް ނުވިއެވެ.”އޯކޭ އޯކޭ..” ނަސީބަކުން ޔާޝާ ދެކޮޅު ނުހަދާ ޔޫޝައު އާއި އެކީ ދިޔައެވެ.\nޔޫޝައު ގެއަށް އައީ ހަވީރުއެވެ. މިގަޑީގައި ޔަޝާން އަންނަން އުޅޭނެކަން އިނގުމުން ޔަމްހާ ޔޫޝައު ކައިރިއަށް ދިޔައެވެ.”ރީއްޗަށް މި ބުނަނީ.. ދުރުގައި ހުރެދާނަންތަ..” ޔޫޝައު މަޑުމަޑުން އެދުނެވެ. ޖަވާބެއް ނުދީ ޔަމްހާ ޔޫޝައުގެ އުނގުގައި އިށީނދެ ޔޫޝައުގެ އަތް ގެނެސް ޔަމްހާގެ އުނަގަނޑުގެ ވަށާލިއެވެ. މިފަހަރު ޔޫޝައު އެ އަތް ނެއްޓުވޭތޯ ބެލިއެވެ. ނަމަވެސް ޔަމްހާ ނެއްޓުވިޔަކަ ނުދިނެވެ. ޔަމްހާ ޔަޝާންގެ އިންތިޒާރުގައި ފަސްވަރަކަށް މިނެޓް އިންދައި ޔަޝާން އާއި ޔޫޝައުގެ ލޯބިވެރިޔާ އެތެރެއަށް ވަދެގެން އައެވެ. ދެމީހުންނަށް ވެސް ޔޫޝައު މެން ތިބިގޮތް ފެނިފައި ދުރު ބަލާލެވުނެވެ.”ދޮންބޭ.. އަހަ..” ޔޫޝައު ބުނަން އުޅުން ޖުމްލަ ހުއްޓާލަން ޖެހުނީ ޔަޝާންގެ ބާރު އަޑުންނެވެ.”ދޮންބެ ކިޔަން ކެރޭތީ ހައިރާންވެއްޖެ.. އިތުރަށް އެންމެ ވާހަކައެއް އަޑު އަހާކަށް ބޭނުމެއް ނޫން..” ޔަޝާން ‘ފޭކް’ ކޮށް ރޯން އޮތް ޔަމްހާ ގޮވައިގެން ދުރަށް ޖެހުނެވެ.”ޕްލީޒް ދޮންބޭ މަ ދައްކާ ވާހަކަ އަޑުއަހާ..” ޔޫޝައު ހާސްވިއެވެ.”އަޑެއް ނީވޭތަ ބޭނުމެއް ނޫނޭ ވާހަކައެއް އަޑު އަހާކަށް.. މީގެފަހުން މަށަށް ދޮންބެ ކިޔައިގެން ނުވާނެ.. ތީ މަގޭ ކޮއްކޮއެއް ނޫން..” ޔަޝާން ފަހަތަށް އެނބުރިފައި ހިނގައިގަތެވެ.\n“އެމާ..” ޔޫޝައު ދެން ގޮވާލީ އޭނާގެ ލޯބިވެރިޔާއަށެވެ. އެމާ ރޮމުން އެގެއިން ނިކުތީ ޔޫޝައު އަށް އެއްޗެއް ބުނުމުގެ ފުރުސަތު ނުދީއެވެ. ޔޫޝައު އަށް ހަދާނެ ގޮތް ހުސްވި ކަހަލައެވެ. ދެލޯ ފެންކަޅިވިއެވެ. އެގޭގައި އެންމެ ހިނދުކޮޅަކަށް ވެސް އުޅޭކަން ބޭނުމެއް ނުވިއެވެ. އަވަސް އަވަހަށް ކޮޓަރިއަށް ވަދެ ބޭނުންވާނެ އެއްޗެހި ހިފައިގެން ޔޫޝައު ގެއިން ނިކުމެ އެކުވެރިއަކަށް ގުޅައިގެން އެގޭގައި ހުރެވޭނެ ގޮތް ހަމަޖެއްސިއެވެ. ޔޫޝައު އަށް އެންމެ ބޮޑަށް ފާހަގަ ވީ ތަންކޮޅަކީ ޔަޝާން އާދަޔާ ޚިލާފަށް ރުޅިގަދަ ކަމެވެ. ކުރީގައި މަޖުބޫރުން ނޫނީ ބަހެއް ބުނެނުލާ މީހާ އެހާ ރުޅި އައިސްގެން ހަޅޭއްލެވުމުން ޔޫޝައު ހިތަށް ތަދުވިއެވެ. އަނެއްކޮޅުން މިހާ އަވަހަށް ރުޅި އައުމަކީ ޔަޝާންގެ ގޮތެއް ނޫނެވެ. ކަންކަމުގެ ހަޤީގަތް ބަލާ ނުލާ އެއްޗެހި ގޮވަމަކީ ޔަޝާންގެ އާދައެއް ނޫނެވެ. މިކަމުން އެކަނި ވެސް ޔަމްހާ ޔަޝާންގެ ސިކުނޑިއަށް ވެރިވެފައިވާ ވަރު އިނގިއްޖެއެވެ.\nޔޫޝައު އެގެއިން ދިއުމުން ޔާޝާ ރުއީ ޔޫޝައު ގެނައުމަށެވެ.”ނޫން ޔަޝް.. ދޮންބެ މެން މިހުރީނުން ދޯ..” ޔާޝާގެ ހިތްހަމަ ޖައްސައިދޭން ޔަޝާން މަސައްކަތް ކުރިއެވެ.”ކުޑަބެ ކައިރިއަށް ދާން ބޭނުމޭ ދޮންބޭ..” ދެންވެސް ޔާޝާ ބޭނުންވީ ޔޫޝައު ކައިރިއަށް ދާންށެވެ.”އާނ ދެން ދާން އުޅޭ.. މަށެއް ނުބުނަމެއްނު މަޑުކުރާށެކޭ..” ޔަޝާން ރުޅިއައިސްގެން ބުންޏެވެ. ޔާޝާ ހިތަށް ހީވީ ކަށިތަކެއް ހެރުނު ހެންނެވެ. އެންމެ ދިހަ އަހަރުގެ ހިތަކަށް ކެތްވާ ގޮތެއް ނުވިއެވެ.”ދޮންބޭ..” ޔާޝާ ރޯންފެށިއެވެ. “ޔަމް ހިނގާ..” ޔަމްހާގެ އަތުގައި ބާރަށް ހިފައިގެން ޔަޝާން ސިޑިން އަރައިގެން ދިޔައެވެ.\nއެގޮތުގައި ދުވަސްތައް ފާއިތުވަމުން ގޮސް ޔަޝާންގެ މަންމަ އާއި ބައްޕަ ވަކިވާ ހިސާބަށް ދިޔައެވެ. ޔޫޝައުގެ އާދޭސްތަކަށް ބީރު ކަންފަތެއް ދީފައި ޔަމްހާ ގެންދިޔައީ އޭނާ ބޭނުންވާ ކަންތައް ކުރަމުންނެވެ. އޭނައަށް ފައިސާ ވެސް ލިބިއްޖެއެވެ. ނަމަވެސް ޔަޝާންގެ ރުޅިގަނޑާހެދި ޔަމްހާއަށް ދުރަށް ދާކަށް ނުކެރުނެވެ. އެކަން އިނގެން ހުރީ ހަމަ އެކަނި ޔޫޝައު އެވެ. ޔާޝާ ޔޫޝައު އަށް ގުޅާ ނުލާ ތާނގައި ފެނުމުން ވާހަކަ އެއްވެސް ނުދައްކައެވެ. އެކަމާ ޔޫޝައު ހިތާމަކުރެއެވެ. ޔަޝާން އާއި ޔޫޝައުގެ ސިކުނޑިއާއި ކުޅެކައިގެން ޔަމްހާ އުފަލުގައި އުޅެމުން ދިޔައިރު އެހެން މީހުންނާ މެދު ވިސްނާލުމަކީ ޔަމްހާގެ ވިސްނުމުގައި އޮންނަކަމެއް ނޫނެވެ.\nދެވަނަ ފަހަރަށް ޔަމްހާ ޗުއްޓީއަށް ރާއްޖެ އައީ ޔަޝާން އާއި ޔާޝާ ވެސް ގޮވައިގެން ހަމަ އެރަށަށެވެ. އަނެއްކާ ވެސް ނުކްޝާން ފެނުމުން ޔަމްހާ ބޭނުންވީ ނުކްޝާން ކައިރިއަށް ދާންށެވެ. ނަމަވެސް ނުކްޝާންގެ އެހުންނަ ރުޅިގަނޑު ފެނި ޔަމްހާ ބައެއްފަހަރު ބިރުގަނެއެވެ. އަނބުރާ ރަޝިޔާއަށް ދިއުމުގެ ކުރިން ޔަމްހާ ނުކްޝާންގެ މަންމަ، ނިޝްފާ އާއި ވާހަކަ ދައްކައިގެން ޔަމްހާ ނުކްޝާންގެ ދެކެ ގަޔާވާ ވާހަކަ ބުނުމުން ނިޝްފާ ޔަމްހާގެ މަންމައާއި އެކަން މަޝްވަރާ ކުރިއެވެ. ޔަމްހާ އެދުނީ މިހާރު ނުކްޝާން ކައިރީގައި ނުބުނެ އޭނާ އަލުން ރަށަށް އައުމުން އެވާހަކަ ބުނަންށެވެ. ނިޝްފާ ހެވިފައި އެކަމާ އެއްބަސްވިއެވެ.\nރަޝިޔާއަށް ގޮސް ޔަމްހާ ބޭނުންވީ ވީހާ ވެސް އަވަހަކަށް ޔަޝާން ކައިރިން ދުރަށް ދާންށެވެ. މިކަމުގައި ޔާޝާ ބޭނުން ކޮށްލަން ޔަމްހާ ހިތަށް ވަސްވާސް ލައިދިނީ ޝައިތާނާއެވެ. ލިބުނު މޮޅު ޚިޔާލާއި މެދު އަމިއްލަ ނަފްސަށް ފަޚުރުވެރިވެފައި ޔަމްހާ ކުރިއަށްވުރެ ޔާޝާއާއި ގުޅުން ބަދަހިކުރިއެވެ. ޔާޝާ އާއި އެކީ ގިނައިން ބޭރަށް ދާންފެށިއެވެ. މިހުރިހާ ކަމަކަށް ވެސް ޔޫޝައު ދިޔައީ ފާރަލަމުންނެވެ. ޔާޝާދެކެވާ ލޯބި އަދިވެސް ޔޫޝައު ހިތަކުން ފުހެ ނުލެވެއެވެ. ޔޫޝައު ހާސްވާންފެށީ ޔާޝާ ގޮވައިގެން ޔަމްހާ ބޮޑެތި ފިރިހެނުން ކައިރިއަށް ދާން ފެށުމުންނެވެ. ގިނަ ވަގުތުތަކުގައި ޔަޝާން އުޅޭ ނޫޅޭ ތަނެއް އިނގެނީކީ ނޫނެވެ. ނަމަވެސް ގެއަށް އަންނަ ގަޑީގައި ޔަމްހާ ފެންނަން ނެތިއްޔާ ޔަޝާން ރުޅި އަންނަނީ ޔޫޝައު ދެކެއެވެ. އުޅޭ ތަނެއް ހޯދައިގެން ގޮސް ބައެއްފަހަރު ޔޫޝައުއަށް އަނިޔާ ވެސް ކުރެއެވެ.\n“ސިސް ކޮންތާކަށް ދާން މިއުޅެނީ؟؟..” ހަވީރު ގަޑީގައި ޔަމްހާ ޔާޝާގެ ބޮލުގައި ފުނާ އަޅަން އިންދައި ޔާޝާ އެހިއެވެ.”ހިނގާލަންށޭ މި ދަނީ.. ޔަޝް ވަރަށް ދާހިތްވޭނު ދޯ..” ޔަމްހާ ޖަވާބު ދިނެވެ.”ލައްބަ..” ހިނިތުންވަމުން ޔާޝާ ދޮރާއި ދިމަ ބަލާލިއެވެ. ރީތިވެގެން ޔަމްހާ އާއި ޔާޝާ ގެއިން ނިކުމެ ކާރަށް އެރިއެވެ. ޔަމްހާ ޔާޝާ ކައިރީގައި ދާނެ ތަނެއް ނުބުނެ ކުރިއަށް ދިޔައެވެ. ހިސާބަކަށް ގޮސް އައިސްކޯން ވިއްކާތަނެއް ފެނުމުން ޔަމްހާ ކާރު މަޑުކޮށްލިއެވެ.”ޔާޝް މަޑު ކުރައްޗޭ އިނގޭ.. މި އަންނަނީ އައިސްކޯން ގަނެގެން..” ޔަމްހާ ކާރުން ފައިބައިގެން ފިހާރައަށް ވަނީ މީހަކަށް މެސެޖެއް ކޮށްފައެވެ. ޔަމްހާ ފިހާރައަށް ވަތްކަމެއް ނޭނގި ބަޔަކު އައިސް ޔާޝާ އަނގައާއި މޫނުގައި ފޮތި އަޅައިގެން ގެންދިޔައެވެ. ޔަމްހާ ނޭނގޭ ކަމަށް ހަދާފައި ދެ އައިސްކޯން ގަނެގެން ނިކުތެވެ. ޔާޝާ ފެންނަން ނެތުމުން ޔަމްހާ އެތެރެއިން އުފާކުރަމުން ޔަޝާންއަށް ގުޅާލިއެވެ.\n“ޔަޝާން.. ޔާޝް ގެއްލިއްޖެ.. އަހަރެން އައިސްކޯން ގަންނަން ތަކަށް ވަދެފަ އައި އިރު ޔާޝްއެއް ނެތް..” ޔަމްހާ ހާސްވާކަމަށް ހެދުމުން ބުންޏެވެ.”ޔާޝް ގެއްލުނިއްޔޭ؟؟.. ކޮންތާކު ތިހުރީ؟؟..” ޔަޝާން ހާސްވެފައި އެހިއެވެ. ޔަމްހާ ހުރިތަން ބުންޏެވެ. އިރުކޮޅަކު އެހެން ހުއްޓައި ޔަޝާން ކާރެއްގައި އައެވެ. ޔަޝާން ހާސްވެފައި ހުރެ މުޅި އެދިމާ ބަލަން ފެށިއެވެ. ޔަމްހާ ހުރީ ޔަޝާން ވަރުބަލިވަންދެންނެވެ. “ޔަމް…އަޅެ ކޮބާތަ..” ޔަޝާން ކަންބޮޑުވުން ދެގުނަ ބޮޑު ވިއެވެ. އެވަގުތު ކައިރިން ކުއްޖަކު ކެއްސާލިއަޑު އިވުނެވެ. ޔަޝާން ދެލޯ ބޮޑުކޮށްލާފައި އެ އަޑު އިވުނު ދިމާއަށް ދިޔައެވެ. އެވަގުތު ފެނުނީ ހިރިނުލެވޭވަރަށް ބަނދެފައި އޮތް ޔާޝާއެވެ. ވަށައިގެން އަށް ފިރިހެނުން ތިއްބެވެ.”ޔާޝް..” ޔަޝާން ދުއްވައިގަތީ ޔާޝާ ކައިރިއަށެވެ. އަނގައިގައި އޮތް ފޮތިގަނޑު މަތިން ޔާޝާ ވާހަކަ ދެއްކޭތޯ ބަލަން ފެށިއެވެ. ކިޔާއެއްޗެއް އިނގޭތޯ ޔަޝާން އެ ފޮތިގަނޑު ނަގަން އުޅުން ވަގުތު މީހަކު އޭނާގެ އަތުގައި ހިފިއެވެ. އެ އަތުގެ ވަރުގަދަކަން ޔަޝާންއަށް އިހުސާސް ކުރެވުނެވެ.”ޔަމް..ޔަމް ޔޫޝައުއަށް ގުޅާލަދީބަލަ..” ޔަޝާން އެދުނެވެ. އެވަގުތު ވީ ޔާޝާ ހޭނެތުނު ވަގުތަށެވެ. ޔަމްހާ އަވަހަށް ފޯނު ނަގާފައި ޔޫޝައުއަށް ގުޅާލާފައި އައުމަށް ބުންޏެވެ. މިއަދު ޔޫޝައުއަށް ކުޑަ ކަމެއް ޖެހިގެން ޔާޝާމެންނަށް ފާރަ ނުލެވުނީއެވެ.\nޔަޝާން އަނެއް އަތުން ޔާޝާ ސަލާމަތް ކުރެވޭތޯ މަސައްކަތް ކުރިއެވެ. ނަމަވެސް އަނެއް މީހާ ތޫނު އެއްޗެއް ޔަޝާން ގަޔަށް ހަރާލިއެވެ.”އޭނަ ސަލާމަތް ނުކޮށް ދާން އުޅޭ ނޫނީ މަރުވޭ..” އެތަނުން އެކަކު ބުންޏެވެ.”އަހަރެން ޔާޝް ސަލާމަތް ކުރާނަން..” ޔަޝާން ވޭނަށް ކެތް ކުރަމުން އަދިވެސް އެ ވާތަށް މޮހެވޭތޯ މަސައްކަތް ކުރިއެވެ.”ތީ ބޭކާރު ކަމެއް..” ޔަމްހާ ހެމުން ބުންޏެވެ.”ޔަމް؟؟..” ޔަޝާން ހައިރާންވިއެވެ.”ކިހިނެއްތަ ވީ؟؟ ގަމާރު ކަމުން ނޭނގުނިއްޔޭ މަގޭ މަޤްޞަދު ވެސް.. ކަލޭ ކީއްކުރަން މިތަނަށް ވަނީ ފުރަތަމަ؟؟މަ އުޅުނީ އޭނަ މަރާލަންށޭ..” ޔަމްހާ ޔަޝާންގެ ކަންފަތުގައި ހިފާ ފިއްތާލިއެވެ. ޔަޝާންއަށް ވީ ތަދުން ދެލޯ މަރާލެވުނެވެ. ޔޫޝައު އެބުނީ ތެދެއް ހެއްޔެވެ؟ ޔަޝާން ވަށައިގެން ތިބި މީހުންނަށް ބަލާލިއެވެ. އެތަނުން އެކަކު އެހާ ވަރުގަދަ ވާއިރު ދެން ތިބި މީހުން ކައިރިން އޭނާއަށް ސަލާމަތް ވެވޭނެ ބާއެވެ؟ ކޮންމެ ގޮތެއް ވިޔަސް ހެވެވެ. ޔާޝާ ސަލާމަތް ކުރެވޭތޯ ބަލާނީއެވެ.\nޔަޝާން އުންމީދު ކަނޑާނުލުމުން ޔަމްހާ ރުޅިގަނޑު ފަޅައިގެން ދިޔައެވެ. އެތާ ތިބި މީހުން ޔަޝާންއަށް އަނިޔާ ކުރަން ފެށިއެވެ. ޔަޝާން ހިތްވަރާއެކު ޔާޝާ ގައިގައި ފިރުމާލިއެވެ.”ދޮންބެއަށް މަޢާފު ކުރޭ..” ޔަޝާން އަތް އެލުނެވެ. އެވަގުތު ޔޫޝައު އެތަނަށް ވަނެވެ.”ދޮންބޭ..” ފެންކަޅިވެފައި ޔޫޝައު ޔަޝާން ކައިރީގައި އިށީނެވެ.”ޔޫޝައު ތިބުނީ ތެދެއްދޯ.. ސޮރީ.. ދޮންބެއަށް މާ އަވަހަށް ރުޅި އިސް ކުރެވުނީ..” ޔަޝާން ޔޫޝައު އާއި ދިމަ ބަލާލީ މަޢާފަށް އެދެންށެވެ.”އަހަރެން ޔާޝް ސަލާމަތް ކުރާނަން..” ޔޫޝައު ޔަޝާން އާއި ދިމަ ބަލާލާފައި ވެއްޓިފައި އޮތް ޔާޝާއަށް ބަލާލިއެވެ.”އަވަހަށް ޔާޝް ސަލާމަތް ކުރޭ.. އަހަރެން ސަލާމަތް ކުރުމުގެ ބޭނުމެއް ނެތް..” ޔަޝާން ކެއްސާލިއެވެ. ކަރުނަވީ ލޮލަކާއި އެކު ޔޫޝައު ޔާޝާ ސަލާމަތް ކުރަން އުޅުނެވެ. ޔަމްހާ އަވަހަށް އެމީހުން ގޮވައިގެން ބޭރަށް ނިކުތީ ޔޫޝައު ފުލުހުންނަށް އަންގަފާނެތީއެވެ.\nޔާޝާ ސަލާމަތް ކޮށްގެން ޔަޝާން ކައިރިއަށް އަންނަން ވާއިރަށް ޔަޝާން އެންމެ ފަހު ނޭވާ ދޫކޮށްފިއެވެ. އަވަސް އަވަހަށް އެމްބިއުލެންސް އަށާއި ފުލުހުންނަށް އަންގާފައި ޔޫޝައު ޔާޝާ ހޭ އެރުވޭތޯ ބަލަން ފެށިއެވެ. ހިތުގައި ނުފިލާ ރިހުމެއް އުފެދިފައި ވިއެވެ. ދިރިނޫޅެވޭނެ ވަރަށް ލޯބިވި އާއިލާ ވަކިވުމުން ހިތުގައި އަޅާނެ ވޭން ޔޫޝައު އަށް އަލަށް އިހުސާސް ކުރެވުނެވެ. އެމްބިއުލެންސް އަންނަންދެން ޔޫޝައު އަށް ހުއްޓުމެއްނެތި ރޮވުނެވެ. ޔާޝާގެ ފުރާނަ ސަލާމަތް ކުރެވުނެވެ. މިހާރު ޔޫޝައުއަށް ދުނިޔޭގައި ހުރި މީހަކީ ހަމައެކަނި ޔާޝާއެވެ. ޔޫޝައުއަށް ހަމްދު ކުރެވުނު ވަރެއްވެސް ނޭނގެއެވެ.\nޔަމްހާ ފިލައިގެން އެހެން ގެއަކަށް ބަދަލުވިއެވެ. ކޮންމެ ދުވަހަކު ކަހަލައިން ޔަމްހާ ދިޔައީ ޔާޝާއަށް ފާރަލަމުންނެވެ. ކޮންމެ ގޮތެއް ހަދާފައި ވެސް ޔާޝާ އާއި ޔޫޝައު މަރާލަން ޖެހެއެވެ. އެހެން ނޫނީ އޭނަ އަށް ހަމަޖެހިގެން ދިރިއެއް ނޫޅެވޭނެއެވެ. ޔަމްހާގެ ނަސީބު އަތުގައި ހިފީ ނުވެސް ވިސްނައި ހުއްޓައެވެ. ޔޫޝައު މެންގެ ބޭރުގައި ޔާޝާ އެކަނިމާ އެކަނި ހުއްޓައި ޔަމްހާ ލޮލުގައި އަޅައިގަތެވެ. ސިސް އޭ ކިޔާފައި ޔާޝާ އުފަލުން ޔަމްހާ އާއި ދިމާއަށް ދުއްވައިގަތެވެ. ޔޫޝައުއަށް ސިއްރުން ޔަމްހާ ޔާޝާ ގޮވައިގެން ކާރުގައި ނައްޓާލިއެވެ.”ސިސް ކޮންތާކަށް މިދަނީ.. ކުޑަބެ ހާސްވާނެއޭ.. ކުޑަބެ ގޮވައިގެން ދާންވީނުން..” ޔާޝާ ޔަމްހާ އާއި ދިމަ ބަލާލިއެވެ.”މަޑުން އިނދެބަލަ..” ޔަމްހާގެ ކެތްތެރިކަން ކޮޅުންލާފައި ވުމުން ވާހަކަ ދެއްކުނީ ރުޅިއައިސްފައެވެ. ޔާޝާ ކިޔަމަންތެރިކަމާއެކު ބޯ ޖަހާލިއެވެ.\nޔާޝާ ގޮވައިގެން ގޮސް ޔަމްހާ މަޑުކޮށްލީ ހޮޓެލެއް ކައިރީގައެވެ.”އާދޭ..” ޔަމްހާ ކާރުން ފައިބަމުން ޔާޝާ ގޮވައިގެން ވަނެވެ. އަދި އެބުނާ ރޫމްއަކަށް ޔަމްހާ ދިޔައެވެ. އޭރު ދެ ފިރިހެނުން އެތެރޭގައި ތިއްބެވެ.”އަން.. މީނަ މަރާލާފައި ދޫ ކުރާތި..” ޔަމްހާ ޔާޝާ އެތެރެއަށް ކޮށްޕާލާފައި ދޮރު ލެއްޕިއެވެ. އެ ކުޑަ ކުއްޖާއަށް ބިރުން ރޮވެން ފެށިއެވެ. ހިތްހަމަ ޖެހިފައި ޔަމްހާ ބޭރަށް ނިކުތެވެ. އެއްވެސް ކުށެއް ނެތް މައުސޫމް އަންހެން ކުއްޖެއް ފިރިހެނުންގެ އަތްދަށަށް ދޫކޮށްލާފައި ޔަމްހާ އެ އަންނަނީ ބިރެއް ނެތިއެވެ. ޔަމްހާ އެހެން ހެދުމުން އެކުޑަކުއްޖާ ޔަމްހާދެކެ ގަންނާނެ ބިރު ހިތަކަށް ނާރައެވެ. ބޮޑު ޒިންމާއެއް އަދާ ކުރެވުނުހެން ޔަމްހާ ފުން ނޭވާއެއް ލިއެވެ. ޔަމްހާ ކާރު ފަހަތުން ޔޫޝައު އައިކަމެއް ޔަމްހާ ނުދެނަހުއްޓެވެ. ޔާޝާ ގެންދާތަން ޔޫޝައުއަށް ފެނުން ނަމަވެސް ނުހުއްޓުވޭނެކަން އިނގޭތީ އެ ކާރު ފަހަތުން ޔޫޝައު ދިޔައީއެވެ. އެތެރެއަށް ވަތް ފަހުން ވީ ކީއްކަން ނޭނގުނެވެ. ނިކުތް އިރު ޔާޝާ ނުލާ ނިކުތްތަން ފެނުމުން ކޮންމެވެސް ނުބައެއް އެބަ އުޅެއޭ ހިތް ބުނަން ފެށިއެވެ. ޔަމްހާ ދިއުމުން ޔޫޝައު އެ ހޮޓެލް ތެރެއަށް ވަނެވެ.\nނުވާނެމޭ ބަދަލެއް ހުވާޔާރާ…(13)\nހިތާމަ މަޖާ ލޯބި June 12, 2021\nވައިވީމަ (5) – ދުޝްމަނުން\nހިތާމަ ބިރުވެރި އެހެނިހެން ލޯބި September 14, 2017\nލޯތްބައްޓަކާ ހިތް އެދި ރުޔަސް…. 01\nހިތާމަ ބިރުވެރި ލޯބި February 18, 2019\nހިތާމަ އުފެއްދުންތެރި ލިޔުން April 21, 2020\nލޯބި ވީ މޭ އެހެނަސް 2\nހިތާމަ އެހެނިހެން ލޯބި July 2, 2019\nދީނީ ލޯބި April 28, 2020


ބޮލީވުޑް ހަތް ފިލްމެއް ޑީޖިޓަލްކޮށް ރިލީޒްކުރާކަން އިއުލާން ކުރިތާ އެއް ދުވަސް ފަހުން މުމްބައިގެ އެންމެ ވަރުގަދަ ސިނަމާ ޗެއިން އިން ބޮޑު ދެ ފިލްމެއް ސިނަމާގައި އަޅުވަން ތައްޔާރުވަމުންދާކަން އިއުލާން ކޮށްފި އެވެ.\nސިނަމާގައި އެންމެ ކުރިން އަޅުވަން ހަމަޖެހިފައިވަނީ ޑައިރެކްޓަރު ރޯހިތު ޝެޓީގެ އަކްޝޭ ކުމާރު ބަތަލުބައި ކުޅާ ފިލްމު "ސޫރިޔަވަންޝީ" އާއި ޑައިރެކްޓަރު ކަބީރް ޚާންގެ ސްޕޯޓްސް ޑްރާމާ "83" އެވެ.\nމި ދެ ފިލްމު ރިލީޒްކުރާ ވަކި ތާރީހެއް އަދި ރަސްމީކޮށް އިއުލާން ނުކުރި ނަމަވެސް ސިނަމާ ޗެއިންގެ އޮފިޝަލް ސޯޝަލް މީޑިއާ އެކައުންޓްތަކުން ޕޯސްޓްކޮށްފައިވާ މެސެޖުތަކުގައި ބުނެފައިވާ ގޮތުގައި "ސޫރިޔަންވަންޝީ" ތައްޔާރު ވަނީ އިންޑިޔާގައި ފާހަގަ ކުރާ ދިވާލީ އާ ދިމާކޮށް ރިލީޒްކުރާށެވެ. ލަފާ ކުރެވެނި އެ ދުވަސްވަރު ވާނީ އަންނަ ނޮވެމްބަރު މެދެއްހާ ހިސާބު ކަމަށެވެ.\nކަބީރް ހާންގެ "83" ރިލީޒްކުރަން ގަސްތުކުރަނީ ޑިސެމްބަރު ނިމޭ ހިސާބުގަ އެވެ. މި ފިލްމަކީ އިންޑިޔާގެ ކްރިކެޓް ލެޖެންޑް ކަޕިވް ދޭވްގެ ބައޮޕިކް އެކެވެ. މި ފިލްމުގައި ދައްކުވައިދޭނީ 1983 ގައި އިންޑިޔާއިން ކްރިކެޓް ވޯލްޑްކަޕް ހޯދި ގޮތާއި އެކަމަށް މަގުފަހި ވެގެން ދިޔަ ގޮތް ތަކެވެ.\nއަނެއްކޮޅުން "ސޫރިޔަވަންޝީ" އަކީ ކޮޕް ޑްރާމާ އެކެވެ. މިއީ ޑައިރެކްޓަރު ރޯހިތުގެ ގިނަ ފިލްމުތަކުގައި ވަރަށް ޚާއްސަކަމެއް ދީފައި އޮންނަ މައުލޫއެކެވެ.\n"ސޫރިޔަވަންޝީ"ގައި އަކްޝޭ އާއެކު ބަތަލާގެ ބައި އަދާކުރަނީ ކެޓުރީނާ ކައިފް އެވެ. "83"ގެ ތަރިންނަކީ ރަންވީރު ސިންގް އާއި ދީޕިކާ ޕަދުކޯން އެވެ. ކަޕިލް ދޭވްގެ ރޯލު ރަންވީރު އަދާކުރާއިރު ދީޕިކާ ކުޅެނީ ކަޕިލްގެ އަންހެނުންގެ ރޯލެވެ.\nމުހައްމަދު އައިމަން6މިނެޓު ކުރިން\nއާދަމް ނަވާޒް 8 މިނެޓު ކުރިން


ދިހައެއް ( ހަތްވަނަ ބައި ) | Esfiya - Dhivehi Vaahaka Site\n“މެޗުގެ އެންމެ މޮޅު ކުޅުންތެރިޔާގެ ނަން އެންގުމަށް މި މެޗުގެ ޝަރަފުވެރި މެހުމާން ޢާދިލް އިބްރާހިމްގެ އަރިހުން އެދެން..” މުބާރާތުގެ މެޗުތައް ހުށައަޅައިދޭ ނައުހާ މިހެން އެންގުމާއެކު ޢާދިލް ސަރ މައިކު ނެގިއެވެ. “މި މެޗުގެ އެންމެ މޮޅު ކުޅުންތެރިޔާއަކީ ޖަލާލުއްދީން ކެމްޕަސް ޓީމްގެ ޖާރޒީ ނަމްބަރު 10، ރިޒުވީން އަޙުމަދު ޢުޝާމް..” ރިޒުވީންގެ ނަން ޢާދިލް ސަރ ބުނުމާއެކު މެޗުގެ މޮޅު ކުޅުންތެރިޔާއަށް ދޭ އިނާމު ބަލާ ރިޒުވީން ސްޓޭޖް މައްޗަށް އެރިއެވެ. އަދި ގޮސް އިނާމުގައި ހިފިއެވެ. ‘ފޮޓޯގުރާފަރ’، ފޮޓޯ ނަގާ ނިމެންދެން ޢާދިލް ސަރއާއެކު ރިޒުވީން ފޮޓޮއަށް ހުއްޓިލައިގެން ހުއްޓެވެ. ‘ފޮޓޯގުރާފަރ’ ފޮޓޯ ނަގާ ނިމުމުން ރިޒުވީން ސަލާމްކުރަން ޢާދިލް ސަރއަށް އަތް ދިއްކޮށްލިއެވެ. “ވެލް ޕުލެއިޑު ރިޒުވީން..” ޢާދިލް ސަރ ސަލާމްކުރަން ރިޒުވީންގެ އަތުގައި ހިފުމަށް ފަހު ބުންޏެވެ. “ޝުކުރިއްޔާ ސަރ..” އެއަށްފަހު އިނާމު ހިފައިގެން ސްޓޭޖް މަތިން ފައިބައި ޝަޙާއާއި ނަބީހުގެ ކައިރިއަށް ރިޒުވީން ދިޔައެވެ. “ނަބީ.. ހިނގާބަލަ އަވަހަށް ގެއަށް ދާން..” ނަބީހުގެ ކަންފަތް ކައިރީގައި ވަރަށް ސިއްރުން ރިޒުވީން ބުންޏެވެ.\n“ޢާދިލް ސަރ ހުރި ތަނެއް އަހަރެންނަށް ދައްކާށޭ..” މިއީ ރިޒުވީން އެހެން ބުނި ބާރަވަނަ ފަހަރެވެ. ނަމަވެސް ގަޑި އަދިވެސް ރިޒުވީން އެދޭގޮތަށް މަސައްކަތެއް ނުކުރެއެވެ. ރިޒުވީން އަވަސްއަވަހަށް ދެ ފަރާތަށް ހިނގާލަހިނގާލަ ހުއްޓެވެ. ނަބީހު ސޯފާގައި އިށީނދެ އިނީއެވެ. “އަހަރެންނަށް ހީވަނީ ތި ގަޑި މަސައްކަތް ތި ކުރަނީ ރަނގަޅަކަށް ނޫންހެން.. ޢާދިލް ސަރ ހަމަ ސަލާމަތުން ހުރީހެން.. ކެމްޕަހުގެ ޓީޗަރުންނާއި ސުޓާފުންވެސް އޭނާ ބޭރުގައޭ ވީ ބުނީވެސް ވަރަށް ޔަގީންކަން އޮވެފަ ބުނާ ކަހަލަ ގޮތަކަށްނު.. އަޅެ ދޮގެއްތަ.؟” ނަބީހު ޤަބޫލުކުރީ އެ ގޮތަށެވެ. “ޢާދިލް ސަރ ފެނުނީމަ އަހަރެން ހިތަށް ވެސް ތިހެން އަރަން ފެށި.. މި ގަޑި އަދި މީ އެހާ މޮޅު ގަޑިއެއް ނޫނޭ.. ނުބައި ކޮށޭ އެ ދެއްކީ.. އަހަރެންގެ ކޮމާންޑުތަކަށް މަސައްކަތްކުރަނީ ވެސް ހިތަށްއެރިއްޔާ.. އެހެންވިޔަސް ވިސްނާބަލަ.. މި ގަޑިން ދައްކާފަ ހުރި ބައެއް ކަންކަން އެބަހުރި ދިމާވެފަ.. ޝަޙާ ރޭގަނޑު ގަޑީގަ ކިޔާ ލަވަތައް.. ޝަހާ ލަވަ ކިޔާ ހިތްވާކަން އެނގުނީ ގަޑީގެ ސަބަބުން.. ޝަޙާގެ ބެސްޓީއަކަށް އޭނާ ދެކެނީ އޭނަގެ ލަވަފޮތް.. މި ކަންކަން އެނގެނީ މި ގަޑި އަހަރެމެނަށް ދެއްކީމަ.. ޝަޙާގެ ކަންކަން އައީ ދިމާވަމުން.. ގަޑި ރަނގަޅަށް މަސައްކަތް ނުކުރާނަމަ އެހެންވެސް ވެގެންނުވާނެ..” ގަޑި ލިބުމަށް ފަހު ދިމާވި ބައެއް ކަންކަން ރިޒުވީން ފާހަގަކުރަން ފެށިއެވެ. ހިނދުކޮޅަކު ރިޒުވީނާއި ނަބީހު ހިމޭންކަމާއެކު ތިއްބެވެ. “ހެޔޮނުވާނެ ޢާދިލް ސަރ ހުރި ތަނެއް ދައްކަބަލަ..” މި ފަހަރު ރިޒުވީނަށް ބުނެވުނީ ވަރަށް ބާރަށެވެ. ރިޒުވީންގެ ރުޅި ގަދަވެއްޖެއެވެ. ގަޑިއަށް އިތުބާރުކުރަން ބޭނުންވިޔަސް އައިސްފައި ހުރި ރުޅީގެ ސަބަބުން ބޭއިޚުތިޔާރުގައި ރިޒުވީނަށް ގަޑި ނަގައި އެއްލައިލެވުނެވެ. ގަޑި ވެއްޓުމުގެ ކުރިން ނަބީހު ގަޑީގައި ހިފިއެވެ. ދެން ރިޒުވީނާއި ނަބީހަށް މީހަކު ރޯ އަޑު އިވެން ފެށިއެވެ. ދެ ކުދިން އެކިއެކި ފަރާތްފަރާތަށް ބެލިއިރު ވެސް މީހަކު ނުފެނެއެވެ. ރުއިމުގެ އަޑު ނުހުއްޓުނެވެ.\nރިޒުވީންގެ ހަނދާނަށް އައީ އޭނާގެ ކުޑައިރު އޭނާގެ ބައްޕައާއެކު މަޖާކުރަން ތިބި ވަގުތެއްގެ ހަނދާނެވެ. “ރިޒުވީގެ ކާރަކީ ބައްޕައޭ.. މާ ބާރަށް ދުވާނެ..” ރިޒުވީންގެ ބައްޕަ ޢުޝާމް އޭނާ ކޮނޑަށް އަރުވަމުން ބުންޏެވެ. ރިޒުވީން ކޮނޑަށް އަރުވާފައި ޢުޝާމްގެ އަނގައިން ބޫންބޫން ލައްވާލިއެވެ. އެއަށް ފަހު ވަށައިގެން ދުވަން ފެށިއެވެ. އެ ވަގުތު ރިޒުވީންގެ ކައިރިއަށް ހިނިއައެވެ. އިރުކޮޅަކުން ރިޒުވީނަށް މާ ބާރަށް ހެވެން ފެށުނެވެ. ރިޒުވީން އެ ތަނުގައި ހުރި ސޯފާއެއް މަތީ ބާންދަމުން ރިޒުވީންގެ ކޮލުގައި ޢުޝާމް ހިފާލިއެވެ. “ބައްޕާ.! ތަދުވެޔޭ ރިޒުވީއަށް..” ވަރަށް ތުއި ރާގަކަށް ރިޒުވީން ބުންޏެވެ. “އެ ބައްޕަ ލޯބިން ކޮށްލި ކަމެކޭ..” ރިޒުވީންގެ ކޮލަށް ދޮނެއް ދެމުން ޢުޝާމް ބުންޏެވެ. “ބައްޕާ.. މިއަދު ކުލާހުގަ މިސް ބުނި އެންމެން ވެސް މަރުވާނޭ.. އެއީ ތެދެއްތަ.؟” އެ މައުސޫމް ކުޑަކުޑަ ރިޒުވީން އޭނާގެ ބައްޕަގެ ގާތުގައި އަހާލިއެވެ. “އާނ ދަރިފުޅާ.. އެންމެން ވެސް މަރުވާނެ.. މި ދުނިޔޭގަ އެކަކުވެސް އަބަދަކު ނުތިބޭނެ..” ރިޒުވީނަށް ޢުޝާމް ވިސްނައިދިނެވެ. “ތި ބުނީ ބައްޕަ ވެސް މަރުވާނެޔޭތަ.؟” ރިޒުވީން މިހެން ބުނުމުން ޢުޝާމް އޭނާގެ ގައިގައި ބައްދާލިއެވެ. “ލައްބަ.. ބައްޕަ ވެސް މަރުވާނެ.. ދަރިފުޅު ވެސް ވާނެ..” ޢުޝާމް ބުންޏެވެ. “ބައްޕަ މަރުވީމަ ރިޒުވީ ހާދަ އެކަނިވާނޭ..” ރިޒުވީން ފެށީ ރޯށެވެ. “ދަރިފުޅު ނުވާނެ އެކަންޏެއް.. ބައްޕަ މަރުވެގެން ދަމުން ދާނީ ދަރިފުޅަށް ބެސްޓް ބަޑީއެއް ހޯދާ ދީފަޔޭ.. ބައްޕަ ދަރިފުޅަށް އެހީވާހެން އޭނަ ދަރިފުޅަށް އެހީވާނެ.. ދަރިފުޅާއެކު އަބަދު ހުންނާނެ..” ރިޒުވީންގެ ލޮލުން ކަރުނަތައް ފުހެމުން ޢުޝާމް ބުންޏެވެ.\n“ރިޒުވީ ކޮން ޚިޔާލެއްގަ..؟” ރިޒުވީންގެ އަތުގައި ނަބީހު ވިކާލިއެވެ. “އައްދިއްޔޯ.. ހަމަ ކަމެއް ހަނދާންވީ..” ނަބީހު ސްމާޓް ގަޑި ރިޒުވީނަށް ދިނުމުން އޭނާގެ އަތުގައި އެޅިއެވެ. އެއިރު ވެސް މީހަކު ރޯ އަޑު ގޭ ތެރެއިން އިވެމުން ދިޔައެވެ. “އެ ކާކުގެ ރޯ އަޑެއް އެ އިވެނީ..؟” ނަބީހުގެ ކަންފަތަށް އުނދަގޫވާން ފެށުމުން ބުންޏެވެ. “ސޮރީ..” ރިޒުވީން މިހެން ބުނުމާއެކު ރުއިމުގެ އަޑު ހުއްޓުނެވެ. “އޭ.. ރިޒުވީއަށް އަނެއްކާ ގަޑިއާ ބެހޭ ކަމެއްތަ ހަނދާންވީ.؟” ހައިރާންވެފައި ހުރެ ނަބީހު އަހާލިއެވެ. “ނޫން.. އަހަރެން ސޮރީ ބުނީ ރުޅި އައިސްފަ ގަޑި އެއްލައިލެވުނީމަ.. މި ގަޑިއަށް އިތުބާރު ނުކުރެވުނީމަ.. ބައްޕަ ކުރި މަސައްކަތަށް ޝައްކުކުރެވުނީމަ.. މި ގަޑިއަކީ އަހަރެންގެ ބައްޕަ އަހަރެންނަށްޓަކައި އަހަރެންނަށް އެހީވުމަށްޓަކައި ހެދި ގަޑިއެއްކަމަށް އަހަރެން ޤަބޫލުކުރަނީ..” ރިޒުވީން ނިންމީ ގަޑި ރަނގަޅަށް މަސައްކަތްކުރާ ކަމަށެވެ. “އަދި އެހެން ކަމެއް ވެސް ވިސްނިއްޖެ.. އެއީ ދިހައެއް..” ރިޒުވީނަށް ކުއްލިއަކަށް އިތުރު ކަމެއް ހަނދާންވެގެން ބުންޏެވެ. “ދިހައެކޭ.؟” ރިޒުވީން ބުނި އެއްޗެއް ނަބީހަށް ދޭހައެއް ނުވިއެވެ. “އާނ.. ދިހައެއް.. މި ގަޑި ކޮމާންޑުތަކަށް މަސައްކަތްކުރަނީ ދުވާލަކު ދިހަ ފަހަރު.. ހަނދާންވޭތަ ޝަޙާއާ ބެހޭގޮތުން ކަންކަން ހޯދުމަށް އަހަރެމެން ގަޑިއަށް ކޮމާންޑުތައް ކުރަން ތިބި ރޭ.. އެގާރަވަނަ ފަހަރު އަހަރެންގެ ކޮމާންޑަކަށް ގަޑި މަސައްކަތެއް ނުކުރޭ.. އަދި މިއަދު މެޗުގަ އަހަރެންނަށް ސުކޯ ކުރެވުނީ ގަޑީގެ ސަބަބުން.. އަހަރެންނަށް ފެނުން ބޯޅަ ކައިރިން ގަޑިން ދިއްލޭ އަލިގަނޑު.. އަހަރެން މަޑުމަޑުން ދާގަނޑަށް ވެއްޓޭށޭ ބުނެފަ އެއްލީވެސް.. ދިހަ ފަހަރު ދާގަނޑުގެ ތެރެއަށް ބޯޅަ ވެއްޓުނު.. އެގާރަވަނަ ފަހަރު ނުވި..” ރިޒުވީންގެ ވާހަކަތައް އަޑުއަހަން ނަބީހު އިނެވެ. އެއަށް ފަހު ގަޑިއާ ދިމާލަށް ނަބީހު ބަލައިލިއެވެ. “އާނ.. ރިޒުވީން ބަލާބަލަ.. ގަޑީގަ ކުރާހަފަ އިނީވެސް ވަށް ބޮޅެއް ތެރޭގައި ދިހައެއް..”\nރިޒުވީނާއި ނަބީހު ތިބީ ރިޒުވީންގެ ކޮޓަރީގެ އެނދުގައި އިށީނދެލައިގެންނެވެ. ގަޑިން ބާރަ ޖަހަންދެން އިންތިޒާރުގައެވެ. ދެ ކުދިން ހީކުރި ގޮތަށް ވާނެކަމުގެ އުއްމީދުގައެވެ. ގަޑިން ބާރަ ޖެހުމާއެކު ރިޒުވީން ކޮޅަށް ތެދުވިއެވެ. ދެ ލޯ މަރާލުމަށް ފަހު ބިސްމި ކިޔާލިއެވެ. ދެން ދެ ލޯ ހުޅުވައިލިއެވެ. “އަހަރެންނަށް ޢާދިލް ސަރ ހުރި ތަނެއް ދައްކާބަލަ..” ރިޒުވީން މިހެން ބުނުމާއެކު ގަޑި ‘ވައިބްރޭޓް’ވެފައި އައްޔެއް އެޅިގެން ދިޔައެވެ. ދެން އެއްކަލަ ބޮޑު ސުކްރީން ހުޅުވުނެވެ. ޢާދިލް ސަރ އިނީ ހަމަ އެ ގޮޑީގައި ބަނދެވިފައެވެ. “ދެން މިއަދު އަހަރެންނާ ސަލާން ކުރީ ކާކު.؟” މި ވާގޮތެއް ސާފުކުރަން ރިޒުވީނާއި ނަބީހު ކޮންމެހެން ވެސް ބޭނުންވެއެވެ. ގަޑިން މީހެއްގެ ފޮޓޮއެއް ދައްކާލިއެވެ. ފޮޓޯގެ ތިރީގައި މައުލޫމާތެއް ލިޔެފައި ހުއްޓެވެ. “ނަން.. ޑޮކްޓަރު ހެންރީ މޯރގަން.. ޤައުމު.. ޔުނައިޓެޑް ސުޓޭޓަސް އޮފް އެމެރިކާ.. އުމުރު.. ސާޅީސްތިނެއް.. އުފަންވީ 14 އޮކުޓޯބަރުގަ..” ރިޒުވީން އެ މަޢުލޫމާތުކޮޅު ކިޔާލިއެވެ. “އެ ކިހިނެއް ވާކަމެއް..؟” ރިޒުވީނާއި ނަބީހު އަދިވެސް ހުރީ ވާނުވާ ނޭނގިފައެވެ. ދެން ސްރީނުން ވީޑިއޯއެއް ހުޅުވިގެން ދިޔައެވެ. ވީޑިއޯއިން ފެންނަމުން ދިޔައީ ކުރިން ފޮޓޯއިން ފެނުނު މީހާއެވެ online-apteekki.com. ޑރ.ހެންރީއެވެ. އޭނާ ގޮސް މޭޒުމަތީގައި އޮތް މާސްކެއް ނެގިއެވެ. ދެން އޭނާގެ މޫނުމަތީގައި އެ މާސްކް އެޅިއެވެ. އެ މާސްކު އެޅުމުން އޭނާ ފެނުނީ ޢާދިލް ސަރގެ ސިފައިގައެވެ.\nHmm vvvvvvvv salhi..\nVvvvvvv rythi… Thafaathu????\nYeah. Thanks ?\nVvv molhu saabas\nEheh. Thank you ??\nUnique kohlachey ehen strys aa…varah reethi mi part ves??\nހިތާމަ ލޯބި April 25, 2018\nކުރެހުން އެޅުނޭ ހިތުގެ އަޑީގައި 3\nއެހެނިހެން ދީނީ ލޯބި November 14, 2018\nލޯބި May 13, 2019\nއެހެނިހެން ލޯބި July 17, 2021\nއަހަރެންމިވާ ލޯތްބާ ވަކިނުވޭ (ފުރަތަމަބައި)\nލޯބި March 3, 2020


Covid-19 Aaeku Dhiriulhen Dhas Kuran Jeheyne - Dr. Afzal - Vaguthu\nކޮވިޑް-19 އާއެކުގައި ދިރިއުޅެން ދަސް ކުރަން ޖެހޭނެ - ޑރ. އަފްޒަލް\nދުވަސްތަކަކަށް އަދި ކޮވިޑް-19 އާއެކު ދިިރިއުޅެން ދަަސް ކުރަން ޖެހޭނެ ކަމަށް، ޑރ. އިބްރާހިމް އަފްޒަލް ވިދާޅުވެއްޖެއެވެ.\nދަރުބާރުގޭގައި މިހާރު ކުރިއަށްދާ ނޫސްވެރިންގެ ބައްދަލުވުމުގައި، ޑރ. އަފްޒަލް ވިދާޅުވީ، މިހާރުގެ ފުރަބަންދު ހާލަތުން ސަލާމަތްވި ނަމަވެސް، ސަމާލުކަން ދޭންވީ ކަންކަން އެބަ ހުރި ކަމަށެވެ.\n"ލޮކްޑައުން ހާލަތު ނިމިގެންދާއިރުވެސް އަދި ވަރަށް ދުވަސް ނަގާނެ އަނބުރާ، އެންމެ އިހުގެ ދިރިއުޅުމަށް ދާން، ދުވަސްތަކަކަށް އަދި ޖެހޭނެ ކޮވިޑް-19އާ އެކުގައި ދިރިއުޅެން ދަސް ކުރަން،މާނައަކީ ކޮވިޑް-19ގެ ހާލަތުގައި ދިރިއުޅުމަށް ގެންނަން ޖެހޭ ބައިވަރު ތަފާތު ކަންކަން އިތުރަށް ގެންނަން ޖެހޭނެ". ޑރ. އަފްޒަލް ވިދާޅުވިއެވެ.\nއަފްޒަލް ވިދާޅުވީ،އަބަދު ފުރަބަންދުގައި ނުތިބެވޭނެ ކަމަށާއި، ފުރަބަންދު އުވާލުމުން ދެން ދިރިއުޅުން އޮންނަން ޖެހޭނީ ކުރިން ހުރި ގޮތަކަށް ނޫން ކަމަށެވެ. އަފްޒަލް ވިދާޅުވީ، ސަމާލުކަންދޭންވީ ކަންކަން އެބަހުރި ކަމަށާއި، އެ މައުލޫމާތު ދެމުން ދާނެ ކަމަށެވެ.\nޑރ. އަފްޒަލް ވަނީ، ފިހާރައިން އެއްޗެހި ގަންނައިރު އާއި، އޯޑަރު ދީގެން ތަކެތި ގަންނައިރު،މުއްދަތު ހަމަވާ ތާރީހަށް ވިސްނައިގެން ތަކެތި ގަތުމުގައި ސަމާލުކަން ދިނުމަށް ނަސޭހަތްތެރިވެފައެވެ. އަދި ގޭތެރެ ވަރަށް ރަނގަޅަށް ސާފްކޮށްލަންވެސް މިއީ ރަނގަޅު ދުވަސްކޮޅެއްކަން އޭނާ ވަނީ ފާހަގަކޮށްފައެވެ.\nއެއީ މިއީ ވިއްސާރަ ދުވަސްވަރެއް ކަމުން ޑެންގީ ފަދަ ބަލިތައް އިތުރުވެގެން ދަނީ މި ދުވަސްވަރު ކަމަށް ވާތީ ކަމަށް ޑރ. އަފްޒަލް ވިދާޅުވިއެވެ.\n"އެހެންވީމަ މި ދުވަސްކޮޅު ސަމާލުކަން ދީގެން ގެ ސާފްކުރުން ވަރަށް ރަނގަޅު، ފެންހަރުލާފައި ހުންނަ ތަންތަން ނައްތާލުމަށް". އަފްޒަލް ވިދާޅުވިއެެވެ.\nއޭޕްރީލް 24, 2020 22:22\nމިއަދު މަބް ރޫކު ހު ރީ ތަ ރުމޯޒަކަށް ފެން އަޅައިގެންދޯ?\nއޭޕްރީލް 25, 2020 15:23\nއޭޕްރީލް 24, 2020 22:53\nދިރިއުޅެން ދަސްކުރަން ޖެހެނީ ކޮވިޑުން ސަލާމަތް ވާކަންނޫ އެކަނި. އިސްލާމްދީނުގަ އޮންނަގޮތައް އުޅެން ދަސްކުރަންވީ. އެނޫންގޮތަކަށް އުޅެގެން ސަލާމަތެއްނެތް. ކޮވިޑުން ދޭހަވަނީ މާބަރުގަދަ ފަރާތެއްވާކަން. މިބަލީގެ ސަބަބުބް ވަރައްކަންތައް ދޭހަކޮއްދޭ.\nއޭޕްރީލް 24, 2020 23:00\nކޮވިޑް އެއްކޮށް ސާފު ނުވަނީސް ލޮކްޑައުން އުވާނުލާތި... އެހެން އެކަން ކުރަން ރާވާފައިވާނަމަ މިލޮކްޑައުން އަކީ ބޭކާރު ފޫނެއް ފަޔަކަށް ފެންފުރުން ކަހަލަ ކަމަކަށްވާނެ....\nއޭޕްރީލް 25, 2020 05:17\nލޮކްޑައުން އުވާލަން ވިސްނާގެން ހެޔޮނުވާނެ އަދި. ރާއްޖެތެރެއަށް މި ބަލި އާއްސިއްޔާ ހާދަދެރައޭ.


SunOnline: Raajjeyge furathama bainal'agvaamee yacht rally ifthithaahu koffi\nރާއްޖޭގެ ފުރަތަމަ ބައިނަލްއަގްވާމީ ޔޮޓް ރެލީ އިފްތިތާހުކޮށްފި\nރުގިއްޔާ މުހައްމަދު މޫސާ 23 Aug 2021, 15:05\nއެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު -- ފޮޓޯ: އެމްއައިޓީޑީސީ\nމޯލްޑިވްސް އިންޓަގްރޭޓެޑް ޓޫރިޒަމް ޑެވެލޮޕްމެންޓް ކޯޕަރޭޝަން (އެމްއައިޓީޑީސީ)އިން އިންތިޒާމު ކުރާ "ސަވާދީއްތަ ދަތުރު" މިއަދު އިފްތިތާހުކޮށްފިއެވެ.\nރާއްޖޭގެ ފަތުރުވެރިކަމުގެ ސިނާއަތަށް 50 އަހަރު ފުރުމާ ދިމާކޮށް، އަންނަ އަހަރުގެ ފެބްރުއަރީ މަހު ބާއްވަން ހަމަޖެހިފައިވާ އިންޓަނޭޝަނަލް ޔޮޓް ރެލީއެއް ކަމަށްވާ ސަވާދީއްތަ ދަތުރު އިފްތިތާހު ކުރުމުގެ ރަސްމިއްޔާތު ޝަރަފްވެރިކޮށްދެއްވީ ވޮޔޭޖެސް މޯލްޑިވްސް އާއި ސީގަލް ގްރޫޕްގެ މެނޭޖިން ޑިރެކްޓަރު ސަލާހު ޝިހާބުއެވެ.\nއެ ރަސްމިއްޔާތުގައި ޑިފެންސް މިނިސްޓަރު މާރިޔާ އަހުމަދު ދީދީ އާއި އިކޮނޮމިކް މިނިސްޓަރު ފައްޔާޒު އިސްމާއީލް އާއި އެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު މުހައްމަދު ބައިވެރިވެވަޑައިގެންނެވިއެވެ.\nއެ ހަފްލާގައި އެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު ވިދާޅުވި ގޮތުގައި މިއީ ރާއްޖޭގައި އިންޓަނޭޝަނަލް ޔޮޓް ރެލީއެއް ބާއްވާ ފުރަތަމަ ފަހަރެވެ. އަދި އެފަދަ ރެލީއެއް ބޭއްވުމުގެ ހިޔާލު އުފެދުނީ، މުލިއާގެއަށް 100 އަހަރު ފުރުން ފާހަގަ ކުރުމަށް ޑިސެމްބަރު 2019އިގައި ބޭއްވި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހު ދެއްކެވި ވާހަކަފުޅަކާ ގުޅިގެންނެވެ.\nއެގޮތުން ފަތުރުވެރިން އެއް ތަނުން އަނެއް ތަނަށް ދަތުރު ކުރާ އެންމެ މުހިންމު އެއް ސަބަބަކީ އެހެން މީހުންގެ ތަރިކަ އާއި ސަގާފަތާއި ދިރިއުޅުން ތަޖުރިބާ ކުރުން ކަމަށް ރައީސް ވިދާޅުވިކަން ރާއިދު ފާހަގަ ކުރެއްވިއެވެ. އަދި އޭގެ ފަހުން ރާއްޖެއަށް ހެރިޓޭޖް ޓުއަރިޒަމް ތައާރަފް ކުރަން އެމްޓީޑީސީން މަސައްކަތް ފެށި ކަމަށް ރާއިދު ވިދާޅުވިއެވެ.\n"ދިވެހިރާއްޖޭގެ އާސާރުތަކާ ތަރިކައާ ތާރީހު ހިމެނޭ ގޮތަށް ހެރިޓޭޖް ޓުއަރިޒަމް ތައާރަފްކޮށްގެން ކުރިއަށްގެންދެވޭނެ ގޮތެއް ހޯދަން ފެށީ. މި މަސައްކަތުގެ ތެރެއަށް އުފަންވެގެން އައީ ސެއިލް ޓުއަރިޒަމް ސެގްމެންޓެއް،" ރާއިދު ވިދާޅުވިއެވެ.\nއެ ޔޮޓް ރެލީގައި ފަސް އަތޮޅެއްގެ 15 ރަށަކަށް ދަތުރު ކުރަން ހަމަޖެހިފައިވެއެވެ. އޭގެ ތެރޭގައި މީހުން ދިރިނޫޅޭ ހަތަރު ރަށެއް ހިމެނެއެވެ. އެ ރެލީއާ ބެހޭ މައުލޫމާތު ރަށްތަކުގެ ރައްޔިތުންނާ ހިއްސާކޮށްފައިވާ ކަމަށާއި އެ ދަތުރުގެ ސަބަބުން އެ ރަށްތަކަށް އިގުތިސާދީ ފައިދާ ލިބޭނެ ކަމަށް ރާއިދު ލަފާ ކުރެއްވިއެވެ.\nރާއިދު ވިދާޅުވި ގޮތުގައި އެ ދަތުރަށް ސަވާދީއްތައިގެ ނަން ދީފައި ވަނީ، ޕޯޗުގީޒުންގެ އަތްދަށުން ރާއްޖެ ސަލާމަތް ކުރެއްވި އައްސުލްތާން މުހައްމަދު ތަކުރުފާނަށް ދީފައިވާ ލަގަބަކަށް ބިނާކޮށެވެ. އަދި އެ ރެލީގެ ތީމަކަށް ހަމަޖައްސާފައި ވަނީ މުހައްމަދު ތަކުރުފާނުގެ ހަޔާތާއި ދިރިއުޅުއްވުމެވެ.


ބްރެޒިލްގެ ރައީސް ބޮލްސޮނާރޯ ކޮރޯނާވައިރަހަށް ޕޮޒިޓިވްވެއްޖެ - DhiDaily\nބްރެޒިލްގެ ރައީސް ބޮލްސޮނާރޯ ކޮރޯނާވައިރަހަށް ޕޮޒިޓިވްވެއްޖެ\nބްރެޒިލްގެ ރައީސް ޖައިރު ބޮލްސޮނާރޯ ކޮރޯނާވައިރަހަށް ޕޮޒިޓިވްވެއްޖެ އެވެ.\nބްރެޒިލްގެ ރައީސް ވަނީ ހަތަރު ފަހަރެއްގެ މަތިން ވައިރަހަށް ޓެސްޓު ކުރައްވައިފައެވެ. ކޮވިޑް 19 ގެ އަލާމާތްތައް ފެނުމާއި އެކު އިއްޔެ ކުރި ޓެސްޓުގެ ނަތީޖާ ވަނީ ޕޮޒިޓިވް ވެފައެވެ.\nރައީސްގެ ގެކޮޅު ކުރިމަތީގައި މިއަދު ނޫސް ވެރިންނާއި ބައްދަލުކުރެއްވައި ވިދާޅުވެފައި ވަނީ ބަލި ޖެހުނު ނަމަވެސް، އަދި ބިރު ގަންނަން ޖެހޭ ކަމެއް ނެތް ކަމަށެވެ.\nމީގެ ކުރިން ބޮލްސޮނާރޯ ވަނީ ކޮވިޑް-19އަކީ ”އާދައިގެ ރޯނގާ“އެއްގެ ގޮތުގައި ތަކުރާރުކޮށް ސިފަ ކުރައްވާ، އޭނާއަށް ބަލި ޖެހުނު ނަމަވެސް މާ ބޮޑު ކަމެއް ނުވާނެ ކަމަށް ވިދާޅުވެފަ އެވެ. އަދި ކޮރޯނާވައިރަސް ފެތުރުން ހުއްޓުވުމަށް ފުރަބަންދު ކުރުމުން ގައުމުގެ އިގުތިސާދަށް ގެއްލުންވާ ކަމަށް ވިދާޅުވެ، ފުރަބަންދުގެ ހާލަތު އުވާލުމަށް ސަރަހައްދީ ގަވަރުނަރުންނަށް ހިތްވަރު ދެއްވާފަ އެވެ.\nބޮލްސޮނާރޯގެ ފިއްތުންތަކާއެކު ބްރެޒިލްގެ ދެ ހެލްތް މިނިސްޓަރުން ވަނީ އިސްތިއުފާ ދެއްވާގައިއެވެ. އެ ގައުމުގެ ހެލްތް މިނިސްޓަރުގެ މަގާމުގައި މިހާރު މީހަކު ނެތްތާ ދެތިން މަސް ވފައި ވާއިރު، މިހާރު ވަގުތީ ގޮތުން މަގާމު އަދާކުރައްވަމުން ގެންދަވަނީ ސިއްހީ ދާއިރާގެ އެއްވެސް ތަޖުރިބާއެއް ނެތް ސިފައިންގެ މީހެކެވެ.\nދެވަނަ އަށް އެންމެ ގިނަ މީހުން ކޮވިޑް-19 އަށް ފައްސިވެފައިވާ ގައުމަކީ ބްރެޒިލް އެވެ. އެގައުމުން 1.6 މިލިއަން މީހުން ކޮވިޑް-19 އަށް ފައްސިވެފައި ވާއިރު 65000 އަށް ވުރެ ގިނަ މީހުން ވަނީ ކޮވިޑް-19 ޖެހިގެން މަރުވެފައެވެ.


ކުޑަކުދިންގެ ދުވަހުގެ މުނާސަބަތުގައި މިނިސްޓަރ ދެއްވާ ޚިޠާބު – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nކުޑަކުދިންގެ ދުވަހުގެ މުނާސަބަތުގައި މިނިސްޓަރ ދެއްވާ ޚިޠާބު\nމިއަދަކީ ޤައުމީ ފެންވަރެއްގައި ފާހަގަކުރާ ކުޑަކުދިންގެ ދުވަސް! މި ދުވަހުގެ ތަހުނިޔާއާއި ހެޔޮ އެދުންތައް ރާއްޖޭގެ އެންމެހާ ކުޑަކުދިންނަށް ފޮނުވަން! އަދި މި ދުވަސް މި އަހަރު ފާހަގަކުރެވިގެން މި ދަނީ ބަރަކާތްތެރި ރަމަޟާން މަހުގައި ކަމުން، މި މާތް މައްސަރުގެ ދަރުމައާއި ސަވާބު މިންވަރު ކުރެއްވުން އެދި ދުޢާކުރަން.\nމި އަހަރުގެ ކުޑަކުދިންގެ ދުވަހުގެ ޝިޢާރަކީ “ކުޑަކުދިން ބާރުވެރިކުރުވުން”. ކުޑަކުދިންނާ ގުޅުން ހުރި ސިޔާސަތުތަކަކީ ސަރުކާރުން ވަރަށް ބޮޑު އިސްކަމެއް ދޭ ކަމެއް ކަމުގައިވާ އިރު، ކުޑަކުދިން ބާރުވެރި ބަޔަކަށް ހެދުމަށް ދަނީ ގިނަ މަސައްކަތްތަކެއް ކުރެވެމުން. އެ ގޮތުން، ކުޑަކުދިންގެ މަޞްލަޙަތު ހިމެނޭ ކަންކަމުގައި އެ ކުދިންގެ ވިސްނުމާއި ޚިޔާލު ހޯދުމާއި، އަނިޔާއާއި އިހުމާލުވުމުގެ މައްސަލަތަކާ މެދު ކުދިންގެ އުމުރުފުރާއާ ގުޅޭ ގޮތުން ދަނީ ހޭލުންތެރިކުރުވަމުން. މި ފަދަ ކަންކަމުގައި ފުރިހަމަ ނަތިޖާއަކަށް ވާސިލުވުމަށް މުޅި މުޖުތަމަޢުގެ އެއްބާރުލުން ބޭނުންވޭ. އެ ގޮތުން، ޢާއިލާތެރޭގައާއި ތަޢުލީމީ މާޙައުލުގައި ވެސް، ކުޑަކުދިންގެ ބައިވެރިވުން އޮތްކަމާއި، މުހިންމު ކަން އެ ކުދިންނަށް އިހުސާސްކޮށް ދޭން ޖެހޭ.\nސަރުކާރުގެ ސަތޭކަ ދުވަހުގެ ވަޢުދުތަކުގެ ތެރޭގައި ދިވެހިރާއްޖެއަށް އުފަންވާ ކޮންމެ ކުއްޖަކީ ވެސް ތުއްތު އިރުއްސުރެ ޢާއިލީ ލޯބި ލިބޭނެ ކުދިންކަން ކަށަވަރުކުރުން ހިމެނޭ. ތަފާތު އެކި ސަބަބުތަކާ ގުޅިގެން ދައުލަތުގެ ބެލުމުގެ ދަށަށް ނެގޭ ކުދިން ދުވަހެއް ދުވަހަކަށް އިތުރުވަމުން ދާ އިރު، އެ ކުދިންނަށް ޢާއިލާއެއްގެ ތެރޭގައި ބޮޑުވުމުގެ ފުރުޞަތު ފަހިކުރުމުގެ ގޮތުން ފޮސްޓަރކުރުމުގެ އުސޫލަށް ވަނީ މުހިންމު ބަދަލުތަކެއް ގެނެވި، ދައުލަތުގެ ބެލުމުގެ ދަށުގައި ތިބޭ ކުދިން ބެލެހެއްޓުން ޙަވާލުކުރުމާ ބެހޭ އުސޫލު ގެޒެޓްކުރެވިފައި.\nދައުލަތުގެ ބެލުމުގެ ދަށަށް ނެގިފައިވާ ބައެއް ކުދިން ބައެއް ޢާއިލާތަކުން މިހާރު ވެސް ފޮސްޓަރކުރަމުން ދާ އިރު، އެ ފަދަ ކުދިންނަށް އުޖާލާ ދިރިއުޅުމެއް ތަނަވަސްކޮށްދީ، ހަރުދަނާ ޒުވާނުންތަކެއްގެ ގޮތުގައި ބިނާކުރުމަކީ ޝައްކެއްވެސްނެތް ގޮތުގައި މުޅި ޤައުމުގެ ތަރައްޤީއަށް ލިބޭ ކުރިއެރުމެއްކަން ޔަޤީން.\nރާއްޖޭގެ އެކި ހިސާބުތަކުގައި ކުޑަކުދިންގެ ދުވަސް މިއަދު ފާހަގަކުރަމުންދާ އިރު، ކުޅިވަރާއި އެކި ހަރަކާތްތައް މެދުވެރިކޮށް، ދުވަހުގެ ޝިޢާރު އެ ކުދިންގެ ހިތްތަކުގައި އަށަގަންނުވައި، ހަޤީޤީ މާނައިގައި ވެސް ބާރުވެރި ބަޔަކަށް ހަދަން ޖެހޭ.\nއަޅުގަނޑުގެ ދުޢާއަކީ، މި މުޖުތަމަޢުއަކީ ކުޑަކުދިންނަށް އަޅާލާ، ރަނގަޅު ތަރުބިއްޔަތެއް ފޯރުކޮށް ދޭ، ނަމޫނާ މުޖުތަމަޢުއެއް ކަމުގައި މާތް ﷲ މިންވަރުކުރެއްވުން.\nކުޑަކުދިންގެ ދުވަސް ފާހަގަކުރުމުގެ ގޮތުން “ޗިލްޑްރަންސް ޑޭ ކޭމްޕް 2019″ގެ ނަމުގައި ހަރަކާތެއް އިންތިޒާމުކޮށްފި →\n← ޢާއިލާ ތެރޭގައާއި ތަޢުލީމީ މާޙައުލުގައި ވެސް ކުޑަކުދިންގެ ބައިވެރިވުމާއި މުހިންމު ކަން އެ ކުދިންނަށް އިހުސާސްކޮށް ދޭން ޖެހޭ – މިނިސްޓަރ ޝިދާތާ


Haddhufahana'elhi Meehunnah Sarukaaru Hisoaru Kurumah Jaaga Eh Nudheveyne - Raees Nasheed - Vaguthu\n1 މަސް ކުރިން ( މެއި 9, 2020 )\nހައްދުފަހަނައެޅި މީހުންނަށް ސަރުކާރު ހިސޯރުކުރުމުގެ ފުރުސަތު ނުދެވޭނެ ކަމަށް ކުރީގެ ރައީސް، އަދި ރައްޔިތުންގެ މަޖިލީހުގެ ރައީސް، މުޙައްމަދު ނަޝީދު ވިދާޅުވެއްޖެ އެވެ.\nރައީސް ނަޝީދު މިގޮތަށް ވިދާޅުވެފައި ވަނީ، މީސްމީޑިއާގައި މިހާރު ދައުރުވަމުންދާ ފޮޓޯއަކާއި ގުޅިގެން ކޮމިޝަނަރ އޮފް ޕޮލިސް އާއި ސަރުކާރުގެ ބައެއް އިސް ބޭފުޅުންނަށް ގިނަ ބައެއްގެ ފާޑުކިޔުން އަމާޒުވަމުންދާ ދަނޑިވަޅެއްގައި އެކަމަށް އިޝާރާތްކުރައްވަމުންނެވެ.\nމިހާރު ދައުރުވަމުންދާ ފޮޓޯގައި ފެންނަނީ، ސީޕީ ހަމީދު ކަމަށް ބެލެވޭ މީހަކު އަންހެނުންތަކަކާއި އެކު ބަނގުރާ ހުރި ތަނެއްގައި ހުރި މަންޒަރެވެ.\nމިކަމާއި ގުޅިގެން ސީޕީ ހަމީދު ދިފާޢުކުރައްވާ މިއަދު ރައީސް ނަޝީދު ކުރެއްވި ޓްވީޓެއްގައި ވިދާޅުވީ، މި އަމަލަކީ ސީޕީ ހަމީދު "ކޮމްޕްރޮމައިޒް" ކޮށްގެން ފުލުހުންގެ މިސްރާބު ބަދަލުކޮށްލުމަށް ބަޔަކު ކުރަމުންދާ ކަމެއް ކަމަށެވެ. އެހެންކަމުން ކޮރަޕްޝަނާއި ހައްދުފަހަނައެޅި މީހުން ރެކިތިބެ ސަރުކާރު ހިސޯރުކުރަން ޖާގައެއް ނުދެވޭނެ ކަމަށް ނަޝީދު ވަނީ ވިދާޅުވެފައެވެ.\nރައީސް ނަޝީދު އިތުރަށް ވިދާޅުވީ، ސީޕީ ހަމީދަނީ އިޚްލާސްތެރި ޕޮލިސް ކޮމިޝަނަރެއް ކަމަށެވެ.\n"ސީޕީ ހަމީދު ކޮމްޕްރޮމައިޒް ކޮށްގެން ފުލުހުންގެ މަސައްކަތުގެ މިސްރާބު ބަދަލުކޮށް ވައްކަމާއި، ކަރަޕްޝަނާއި، ހައްދުފަހަނައެޅި މީހުން ރެކިތިބެ ސަރުކާރު ހިސޯރުކުރަން ޖާގައެއް ނުދެވޭނެ. ސީޕީ ހަމީދަކީ އިޚްލާސްތެރި ޕޮލިސް ކޮމިޝަނަރެއް،" ނަޝީދު ވިދާޅުވިއެވެ.\nސީޕީ ހަމީދު ކަމަށް ބެލެވޭ މީހަކު ފެންނަ ފޮޓޯ މީސްމީޑިއާގައި އާންމުކޮށްލާފައި ވަނީ، ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ވެބްސައިޓު ހެކު ކުރި މީހުންނެވެ. އެފަރާތްތަކުން މީގެ ކުރިން ވަނީ، ކޮވިޑް-19 އާއި ގުޅިގެން ސަރުކާރުން ހަރުދަނާ ފިޔަވަޅުތަކެއް ނާޅާނަމަ، ސަރުކާރު ބޭޒާރުކޮށްލާނެ ކަމުގެ އިންޒާރުވެސް ދީފައެވެ.\nސީޕީ ހަމީދަކީ ރައީސް ނަޝީދާއި، ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހާއި ވެސް އާއިލީ ގޮތުން ގުޅުން އޮންނަ ބޭފުޅެކެވެ.\nމެއި 9, 2020 19:15\nއާއިލީ މީހުން އިއްޒައް ހިފަހައްޓަން އުޅުއްވާނެ ކަމެއްނެއް ކަރުން ހަންދާވަރަށް އަޑު ނެރުނަސް މިގައުމުގެ ރައްޔެތުން ތި ބީ ރޯފިލާފަ\nމެއި 9, 2020 20:04\nމިއީ މިގައުމަށް ޖެހިފައިވާ ކެންސަރު ސެލްއެކޭ ނައްތާލާށޭ މިބުނަނީ މިހެންވެގެން!! ކަރަޕްޝަނާއ، ހައްދުފަހަނައެޅި (އިސްލާމްދީނަށް ފާޅުގައި ހަޖޫ ޖަހާ ބަޔާންތައް ނެރެ ވާހަކަ ދައްކާ) މީހުން ސަރުކާރު ހިސޯރުކޮށްގެން މިހާރު މިތިބަ އުޅެނީ!! އިޚްލާސްތެރިންނަކީ ކޮން ބައެއްކަން އޮޅިފައި ނެތް ރާއްޖޭގެ ރައްޔިތުންނަކަށް!! ބުއްޅަބޭ އާއި މައުމޫނާއި ޖާސިމް އިންޑިޔާގެ އުނގަށް ވެއްޓިތިބެ ފައިސާ ހޯދާ ރިޝްވަތުގެ ހުތުރު ޢަމަލު ހިންގައިގެން އިލެކްޝަނަށްވެސް ބައި އަޅާ ވޯޓުން ބޮޑުތަނުން ވައްކަން ކޮށްގެން ސަރުކާރު ހިސޯރުކޮށް ގައުމު ލޫޓުވަމުންދާކަމަށް ގިނަ ދިވެހި ރައްޔިތުން ގަބޫލުކުރޭ!! މިކަންކަން މަތިޖަހަން ވާހަކަ ގިނަ ކުރުމުގެ ބޭނުމެއް ނެތް!!\nމެއި 10, 2020 04:42\nޤަައުމުގައި ހުޅުޖެހި ވަގު ބުއްޅަބޭ\nމެއި 9, 2020 19:23\nކަލޭތީއޭގެ އެންމެ ބޮޑު މީހާ ދެން ފިޔަވަޅުއަޅާބަލަ\nމެއި 9, 2020 19:25\nހައްދުފަހަނައަޅާފައިވާ އެކައްޗަކީ ތިއި!\nހައްދުފަހަނަ އަޅައި ދިޔުން\nމެއި 9, 2020 19:26\nނަޝީދު އެބަ ޖެހޭ ހައްދުފަހަނަ އެޅުމަކީ ކޮބައިކަން ބުނަން\nނަޝީދު ކިތަންމެ ނުރުހުނަސް އިންޝާﷲ މިގައުމުގަ އަދި އަދުލުވެރި ސެކިއުލަރ ނޫން ފަރާތެއް ވެރިކަން ކުރައްވާނެ..\nމިހިނގާ5އަހަރަކީ އެމްޑީޕީގެ ނިމުން ކަމުގައި ގަބޫލް ކުރައްވާ\nއަމިއްލައަށް އޮރިޔާންވެވޭ ކަން ނޭންގޭ މޮޔަ މީހެއް އަންނި އަކީ..\nޔާ ﷲ ނަޝީދުއަށް ތެދުމަގު ދެއްކެވުން ނުވާނަމަ ނަޝީދުގެ ނިމުން އަވަސް ކުރައްވާށި\nމެއި 9, 2020 19:28\nމިވަގުތު ތީ ދެންކޮންވާހަކައެއްތޯ. ބޭރުގެ މީހުންގެ އެހީހޯދަން ސުޓަންޓެްޖައްސާލީތޯ. ރަތްޔަތުންމިޔޮށްހަނާވަނީ. އަމިއްލަގައުމުގައި މަސްކޮޅެއްބާނާލާ ދަޑުވެރިކަމެއްކޮލާނެ ފުރުސަތެއްނުލިބި ބޮޑުބަލިމަޑުކަމެއްގެ ތެރޭގަވެސް މަނިކުފާނު ހަމަސަޕޯޓްހޯދުމުގައި\nމެއި 9, 2020 19:29\nހައްދުފަހަނައަޅާފައިވާ މީހުން ސަރުކާރު އޮތީ ހިޞާރުކޮށްފައި! ހައްދުފަހަނައެޅި މީހުންގެ ބޮޑަކީ ބުއްޅަބޭ!\nމެއި 9, 2020 19:40\nކަލޭ ތިހިރީ ހައްދު ޖަހަންޖެހިފަ.\nމެއި 9, 2020 19:47\nމި ޤައުމުގަ ހައްދު ފަހަނަ އަޅާފަހުރި ޖާހިލަކީ ކެނެރީގޭ ނަޝީދު ކެނެރީގޭ ނަޝީދާ އެމްޑިޕީ އަކީ މި ޤައުމަށް ފާވެފަވާ ބޮޑު ވަބާއެއް މި ވަބާއިން މިޤައުމު ސަލާމަތްކޮށްދެއްވާށި =އާމީން=\nމެއި 9, 2020 19:52\nހަމަ ހެވެނީ! މަޖްލިސް ރައީސް މި ބޭފުޅުން ޑިފެންޑް ކުރަށްވާތީ! މި ވަރަށް ބާރަށް ދުވެވަޑައިގަތީމާ ތުއްޕުޅު ބޭފުޅުންނަށްވެސް މި ކަން ބޮޑުކޮށް ސާފު ވެގެން މި ދިޔައީ! ފޮޓޯ އަކަށް މަޖްލިސް ރައީސްގެ ސަމާލުކަން..! ގަދަ!\nކަންކަމުގަ ހައްދުންނެއްޓުމަކީ އެންމެބޮޑު ހައްދުފަހަނައެޅުން މަނިކުފާބުތީ އެކަމުގެ އެންމެކުރީގަހުނނެވިބޭފުޅާ\nމެއި 9, 2020 20:18\nމިގައުމުގައި ތިބި ހައްދުފަހަނައަޅާފައި ތިބިހާބަޔަކު ތިތިބީ މިހާރު ސަރުކާރު ހިސޯރުކޮށްގެން...ތި ސަރުކާރު ހިސޯރުކުރާނެ ހައްދުފަހަނައަޅާފަތިބި އިތުރުބަޔަކު މިގައުމުގައެއް ނެތް މިހާރަކު...އަމިއްލަޔައް އޮރިޔާންވެފަ ވާނެ ހައެތި ވ މަ އޮރިޔާންނިވާކުރަން ތިމަންނާގެ އަންނައުނޭ ނުކިޔާ...މިރާއްޖޭގެ ރައްޔިތުންނަކީ ލޯކަނު ނުވިސްނޭ ހެޔޮނުބައި ވަކިކުރަންނޭގޭ ބައެއްނޫން...ބުއްޅަބޭމެންގެ އަދުންގަނޑުގަ ޖެހިގެން ތަނެއްދޮރެއް ނޭގި ވާވަދެފަ ތިބި މަދު މީސްކޮޅެއް މިރާއްޖޭގަ އޮތަސް ވާނުވާ އެނގޭ އެތައް ދިވެހި ރައްޔިތެއް މި ރާއްޖޭގަ އެބަތިބި...އަހަރުން ޝުކުރުކުރަން ބުއްޅަބޭމެންގެ ހަގީގަތް އަހަރުންނައް އެގިފައޮތީމަ، އެހެންވެ ވޯޓު ނުދިނީވެސް...ﷲ އިރާދަކުރެއްވީއްޔާ ހަމަހޭހުރިހާހިދަކު ކުރިއައް އޮތްތާގަވެސް ތި ބުއްޅަބޭމެންނައް ވޯޓެއް ނުދޭނަން.... ެ\nމެއި 9, 2020 20:22\nމިރާއްޖޭގެ ސަރުލާރ ހިސޯރު ކުރެވޭނީ ލާދީނީ މީހުންނަށް.\nމެއި 9, 2020 20:26\nއިހުލާޞްތެރިންނަކީ ކޮބާކަންއޭތަ؟ހަމީދަކީ ދައުލަތުން ވައްކަން ކޮއްފަހުރިމީހެއް😡\nމެއި 9, 2020 20:50\nތީ އެންމް.ބޮޑަށް ހައްދުން ނެއްޓިފަ ހުރި މީހަކީ ކެނެރީ މޯދީ\nމެއި 9, 2020 20:53\nވަ ރަށް ދެ ރަކަމެއް. މިދަނޑި ވަޅުގަވެސް ވެެ ރިކަމާ ހެދި .\nމެއި 9, 2020 20:58\nkaleya kaleyge India meehun thikamugai ulheni\nމެއި 9, 2020 21:05\nމިކަލޭގެ ގޮތައް ރާބޮއެ އެހެން ދީންތަކަށް ސަޕޯރޓު ނުކުރާ ކޮންމެ މީހަކީ މިކަލޭގެ ދެކޭގޮތުގަ ހައްދު ފަހަނައެޅިފަ ހުރި ހަރުކަށި މީހެއް\nމެއި 9, 2020 21:06\nމުސްކުޅިން ބުނޭނު ގުދޯގުދޯ ގޮވާވާހަކަ ދޮން ހަސަނައް ހީވާނޭ ފުޅައްބުޑުންދަނަޏާ ކެޔޮގަނޑު ކަނޑާލާނޭ ހައްދުފަހަނަ އަޅާފައިވާވަރު އެނގޭނޫންތޯ ވެރިކަމައް އަރާ ރައްޔަތު އެންމެން އަޅުވެތިކުރީ ގާނޫނެއްގެ ހިޔަލުގައި ނަމުގަ ޖީއެސްޓީނަގައިގެން (ޖިޒީ) އެވަރުންވެސް ނުފުދިގެން އިންކަމްޓެކްސް ނަގަން މިފެށީ ވެރިން ބޮޑުމުރާޔަނާއިނާޔަތާ ނަގައިގެން ފަސޭހަ ކަމާއެކު ދިރިއުޅެން މިނުވޭތޯބާތިލްގޮތުގަ މީހުންގެ މުދާކެއުމަކައް ދެން ކުންފުނިތައް ހަދައިގެން ބައިކުދިންނައް ބޮދުމުސާރަޔާ އިނާޔަތާމިދެނީ ނުކުރާ މަސައްކަތައް ޕާޓީގެ އަވާގައި ރައްޔަތުން ޖައްސާފައި އޮޅުވާލައިގެން މިނުވޭތޯ ހައދުފަހަނައަޅާ ދިއުމަކައް\nމެއި 9, 2020 21:09\nކޮމްޕޮރޮމައިޒޭ... އަންނި އުޅެނީ ހަގީގަތް ބަދަލު ކުރަން.. އެހެން ވާނެތަ....\nމެއި 9, 2020 21:10\nވައްކަމާ ކޮރަޕްޝަނޭ އަދިވެސް ތިކިޔަނީ. ތި ލޯގޯ ވިއްކައިގެން ވެރިކަން ލިބިއްޖެ. މިހާރު ސާފުވެއްޖެ ވައްކަމާއި ކޮރަޕްޝަނަކީ ކޮބައިކަމާއި އެކަންކުރަނީ ކޮންބައެއްކަން. މިދިޔަ ދެ އަހަރު މިގައުމުގެ ބަޖެޓް ބަލާލީމާ އެކަންސާފުވެއްޖެ. މިހާރު ކޮވިޑާގުޅިގެން ދައުލަތުގެ ފައިސާއާއި އެހީގެގޮތުގަ ލިބުނުފައިސާ ދިޔަމަގުތައްވެސް ސާފު. ލާދީނީ މީހުންނަކަށް މިގައުމުގަ ޖާގައެއްނެތް.\nމެއި 9, 2020 21:16\nކަލޭތީ ހައްދުފަހަނަ އެޅި ބޮޑުމީހާ.\nމެއި 9, 2020 21:24\nމެއި 9, 2020 21:32\nހައްދު ފަހަނަ އަޅާފައި އަސްލު ތިބީ މިމީހުން، ފަރުދާގެ ފަހަތުގައި ތިބުމަށް ދެބޯގެރިދުއްވާ އެހެންމީހުން މަތި ކުރުމަކީ މި މީހުންގެ އާދައެއް.\nމެއި 9, 2020 21:59\nމީނަގެ ބަލާ މިޤައުމަށް ހާދަ ބޮޑުވެއްޖެއޭ، ބޯދީ އުގަށްލައިގެން އަބަދުވެސް މާތްﷲ ގެ ދީނަށްބަދުބަސް ބުނެވޭތޯ މިމާތް ރަމަޟާން މަހުގައިވެސް ކަލޭ ބަލާތި. ވާނުވާގަ!\nމެއި 9, 2020 23:33\nޚޮބާ ދީނަށް ބަދުބަސް ބުނެފަ\nމެއި 9, 2020 22:06\nމި ގޮލާ ގެ މުސީބާތް ބޮޑު މި ކޮވިޑަކަށްވުރެ ބޮޑަށް\nމެއި 9, 2020 22:07\nމިގައުމުގަ ހައއދުފަހަނަޅާގޮސް ހުރި މީހަކީ ތިޔައީ\nމެއި 9, 2020 22:08\nތިހެން ގަދަބަސް ބުނެގެން އުޅެނިކޮން ފެބުރުއަރީ7ގަ ސޯޓައް ގުއިރުނީ...... ހަނދާން ނައްތާ ނުލާތި...\nމެއި 10, 2020 02:41\nމެއި 10, 2020 02:43\nމެއި 9, 2020 22:12\nލާދިނީ މީހުންނަށް ދެން ސަރުކާރު ހިންގާކަށް ހަވާލެއް ނުކުރެވޭނެ. މިއީ އެންމެ ފަހުފަހަރު ދެން މިގައުމުގެ ސިޔާސީ ކަންތައްތައް މަތިން ހަނދާން ނައްތާލާފަ އިންޑިއާގެ ބޖޕ އާ ގުޅެން ރައްކައުވާން އުޅޭ ނޫނީ ދޮންމީހުން ބޮއެ އެއްޗެއް ބޮއެގެން އިނގިރޭސިވިލާތުގަ އުޅެން ދާން ތައްޔާރުވޭ.\nމެއި 9, 2020 22:26\nﷲކަނޑައެޅުއްވީ ހައްދުތަކުން ބޭރުން ރާބުއިމާއި ޒިނޭކުރާމީހުން މީ އެއްނޫންތް ހައްދު ފަހަނަ އެޅި މީހުންނަކީ.\nމެއި 9, 2020 22:45\nމީގެ ކުރިން ވެސް ސަރުކާރެއް އޮތް، ހައްދު ފަހަނަ އެޅި ބަޔަކު ނޫޅޭ ސަރުކާރު ހިސޯރުކުރާކަށް.. ލާދީނީ މީހުން އޭރު އުޅުނީ ސަރުކާރު ހިސޯރުކުރަން. ކުރަން މިއުޅެނީ އެހެން ކަންތައްތައް ގަނޑެއް. ޔާހޫދީން ރުއްސުން ފިޔަވައި މިސަރުކާރަށް ކުރެވުނު އެއްވެސް ކަމެއް ނެތް. #ފެކްޓް\nމެއި 9, 2020 22:49\nމިހާރު ކޮންކަމަކާތަ މިގޮލާ ތެޅިގަތީ ކޮވިޑް 19 އާއި ގުޅިގެން ސަރުކާރު ފެއިލްވެފައިވާތީ ރައްޔިތުންގެ ވިސްނުން އެހެން ދިމާލަކަށް އަނބުރާލަން މޮޅު ވާހަކައެއް ދައްކާލީ ސަރުކާރުަސަރުކާރުގައި ނަގުޑި ބައްދައިގެން ރައްޔިތުން ހާލުގައި ޖެއްސޭތޯ ބަލާ ބަލަ ބީތާ\nމެއި 9, 2020 23:26\nކަލެޔާ ކަލޭގެ އައްޔާ ރުންނަށް މިގައުމުގެ ސަ ރުކާ ރު ހިސާ ރު ކޮއްގެން ތިބުގެ ޖާގަ އެއް ދެވޭކަށް ވެސް ނެތް.2023 މިކަން ދައްކާލާ ނަން\nމެއި 9, 2020 23:28\nޕޕީއެމް މީހުން ހާދަ އުތުރި އެބަ އަރައޭ. މަ އެންޓި ސިޔާސީ ވަﷲއައުލަމް🤣\nމެއި 9, 2020 23:38\nއަންނި ކަލޭ ތިގޮވަނީ ގުދޯ ގުދޯ...\nމެއި 10, 2020 00:00\nތީ ތިބުނާ ހައްދުފަހަނައަޅާފައިވާ މީހުންގެ ބޮސްއަކީ\nމެއި 10, 2020 00:12\nކޮމެންޓުތައް ބަލާލީމާ މީ ރޯދަމަހޭވެސް ބުނާންދަތި. އިސްލާމުދީނަކީ ބަލާލި ކޮންމެ ދިމާލަކުވެސް އެ ދީނުގެ ރީތިކަމާ ފުރިހަމަކަށް ފެންނާނެ ދީނެ. ނަމަވެސް ދީނުގެ މޫނުމަތި ކިލަނބުކޮށްލަނީ ދީނުގެ ނަމުގާ އުޅޭ މަދު ބައެއްގެ ސަބަބުން. އިސްލާމު ދީން ފެތުރީ ގަދަބާރަކުން ނޫން، ނަމަވެސް އެދީނުގެ މާތްރީތި ސިފަތަކުގެ ސަބަބުން. މީހަކު ކިތަންމެ ނުބައިވިޔަސް އަދި ދީނަށް ހަޖޫޖެހިޔަސް އެ މީހާގެ ހުރިނަމަ ހުރި އައިބަކަށް ގޮވާކަށް ނުޖެހޭ. ނަމަވެސް ދީނަށް ހަޖޫޖެހުމާ މަލާމާތްކުރުން ހަމަ ކޮންމެ މުސްލިމަކު ކުއްވެރިކުރާންވާނެ. އެހެނެއްކަމަކު ބޭއަދަބީ ބަސްބޭނުންކުރުމަކީ ބަލައިގަނެވޭނެ ކަމެއްނޫން. ކިތަންމެ ނުރުހުނަސް އިސްލާމުދީން އަބަދުވެސް ކުރިއަރައިދާނެ. ބޭނުންވަނީ ދީނުގެ މާތްސިފަތައް އެންމެބޭފުޅުންވެސް ޕްރޮމޯޓުކުރުން، އިސާހިތަކު އިސްލާމުދީނަށް ނަފުރަތުކުރާ ފަރާތްތައް ބާކީވެ ބިކަވެދާނެ. އެންމެބޭފުޅުންނަށް ރަމަޟާން މުބާރިކު\nމެއި 10, 2020 01:38\nއޭ މުހައްމަދު ނަޝީދެވެ. އިނބަ އާއއ އި އަހަރެން ހަނު ހުރެއަޖެނަމަ ޖާހިލުކަން ކިޔަވައިދޭނީ ކާކުތޯއެވެ؟\nދޫ ގިނަގިނަ އިން މީހާ ހަލާކު ކޮ އްލާކަން ދަންނާށެވެ! ހަނު ހުންނަހަރޭ ނޫނީ ހެޔޮ ބަހެ އް ބ\nފަނޑިޔާރުކަލޭގެ މޭނާ ދޮން މަނިކެ.\nމެއި 10, 2020 01:45\nއޭ ނަޝީދެވެ. މަ ށާ އި އިނބަ ހަނުހުރެ އްޖެ ނަމަ ޖާހިލުކަން ކިޔަވަ އިދޭނީ ކާކުތޯއެވެ؟\nދޫ ގިނަގިނަ އިން މީހާ ހަލާކު ކޮ އްލަ ތެވެ.\nހެޔޮ ބަސް ބުނަހަރޭ ނޫނީ ހަނުހުންނަހަށޭ.\nމެއި 10, 2020 02:15\nމިރާބޯ ބައިގަނޱުގެ ކިބައިން ދިވެހިދައުލަތް ސަލާމަތް ކޮށްދެއްވާ އެބައިމީހުންގެ ބާރު ދައުލަތުން ނެތިކުރައްވާންދޭވެ. ރާބޯ ހައްދުފަހަނަ އެޅި ލާދީނީ ބައިގަނޱުގެ ކިބައިން ސަލާމަތް ކޮށްދެއްވާދޭވެ.\nމެއި 10, 2020 02:44\nޔޫޓިބު ހުރި ސިޔާސީ މީހުންގެ ވީޑިއޯތައް ބަލާލީމަ އެނގޭނެ ކޮންބައެއްކަން އުތުރިއަރަނީ ކޮން ބައެއްކަން ފުލުހުން ނާއި ސިފައިންގެ ދޮޅިދަށަށް އަބާނަނީ ވީޑިއޯތައް ރީދޫކުދިންތަ ރަނގަޅަށް ބަލާލާފަ ޕޕ މީހުންތޯ އުތުރި އަރަނީ 7ގުދު 1ގުދަށް ތިގޮވަނީ ރީނދޫމީހުން އަނގަނުހުޅުވައި ރީތިކޮށްމަޑުމަޑުން ތިބިއްޔާ މާތާހިރުވާނެ ބޯލާފޮށާ އަޅައިގެން ތިބެވެސް ޕޕ މީހހުންގެ ވާހަކަދޯ އަދިވެސް ދައްކަންވީ ކަލޭމެނަށް އެއްޗެކޭ ކިޔެއް އެބައޮތްތަ އަނގައޮތިޔަކާ ކާޅެއް ނުކާނެ!\nމެއި 10, 2020 02:53\nމޑނ ހަމީދު ހައްޔަރު ކުރޭ ލާދީނީ ރިޕޯޓް ނެރުމުގައި ބައިވެރިވި ހުރިހާ ޖާހިލުންތައް ހައްޔަކުރޭ ކުރީގައިވެސް ޤާނޫނާއި ހިލާފުވުމުން ވެރިކަމުން ފައިބަން ޖެހުނީ މިހާރުވެސް ތިކުރާހުރިހާކަމެއް ތިކުރަނީ ޤާނޫނާއި ހިލާފަށް ދެންޖެހޭނީ ހަވަރާހަވާލުވަން ސަލާމަތް ވާންބޭނުމިއް ޔާއަވަސްވީގޮތަކުން ރައްޖާވޭ!\nމެއި 10, 2020 03:38\nކީއްވެތަ ރައްޔިތުން ކުލި އަދި ފެން ކަރަންޓު ބިލް ނުދެއްކި ހާލުގަ ޖެހިގެން އުޅޭ އިރު އެކަމާ އަޅާ ނުލާ މަޖިލިސްގަ އެކަމާ ދެކޮޅު ހެދީ ؟ ކީއްވެ ރައްޔިތުން ދިފާއުގަ ނުނިކުތީ؟ އެއްޗެކޭ ނުބުނީ؟ ބޮޱު ކަމަކައް ނުވީ؟ އެކަމް މިއަދު ތިޔަ ނުކުތީ ރާބޯން ހުރި މީހެއްގެ ދިފާއުގަ. ދެން ލާދީނީ އޭ ބުނީމަ ވާހަކަ އޮއްބާލަން ހަރުކަށި ފިކުރޭ ތިކިޔަނީ . މިކަމާ ހަރުކަށި ފިކުރާ ކޮން ގުޅުމެއް އޮތީ؟ ރައްޔިތުން ބޯ ކާލަން ނޫޅެބަލަ ރައްޔިތުން މިހާރު ވާނުވާ އިންގޭ.. ކެނެރީގޭ ލާދީނީ ނަޝީދު ނޯޅޭނެ ދިވެހި ރައްޔިތުންއަކައް ދެން ان شاء الله\nމެއި 10, 2020 03:45\nމެއި 10, 2020 05:29\nސަރުކާރު ޙިސޯރުކޮށް ހުރިހާ ބާރުތަކެއް މަޖްލިހަށް ޖަމާ ކޮށްގެން އުޅޭ ޙައްދުފަހަނަ އަޅާފައިވާ މުނާފިގަކީ ހަމަ ލާދީނީ ތެޔޮބިޑި ނަޝީދެވެ. އޭނާ އަކީ ދުނިޔެ އެއް ނު ހުއްޓުވޭނެޔޭ ރާއްޖެއެއްވެސް ނުހުއްޓުވޭނެޔޭ ކިޔައިގެން ކުފުރު ބަސް ގޮވިމީހާއެވެ. އޭނާގެ ނުފޫޒުގައި ގައުމުގެ ބޯޑަރު ބަންދު ނުކުރުމުގެ ނުރައްކާ މިއަދު މިއޮތީ އެންމެހާ ދިވެހިރައްޔިތުންނާ ރީނދޫ ސަރުކާރަށް ވެސް ކުރިމަތި ވެފަ އެވެ.\nމެއި 10, 2020 05:50\nނަޝީދު ޢަށްހީވަނީ މިހާރުވެސް ވެރިކަމުގަ ހުރީ ތިމާކަމަށް މިހާރަކު ތިބޭފުޅާ ބަލައެއް ނުގަނޭ ތިޔަހެން އުޅުނަކަސް .....ނުލިބޭނެ\nޢުސްމާން / މާފުށި\nމެއި 10, 2020 07:58\nބުއްޅަބެ އަށް ނުކުރެވޭނެ އެއްކަމެއްވެސް.\nމިހާރު އެތައްފަހަރަކު ނަސޭހަތް ތެރިވެއްޖިން އަނގަގަނޑު މަޑުންލައިގެން ގޭގަ ހުންނަން. ބުއްޅަބެ މީދެން ކާކު މިޤައުމުގެ ކަންކަމުގަ ބަސްކިޔަން. މިޤަައުމު މިހާރުއެއްފަހަރު ފަނާކޮއްލާފަ. މިހާރު ސަރުކާރު ފަނާކުރަން ހިފާފަ މިކަލޭގެ މިހިރީ. މިއީ ރާއްޖެއަށް ޖެހުނު އެންމެ ބޮޑު އެއް ބަލިޑުކަން\nމެއި 10, 2020 10:59\nތިޔަ އަންނިގެ ސަބަބުން މިގައުމު ރައްކާތެރި ކުރަންވާންދޭވެ!!!!! ނިކަމެތި ރައްޔިތަކަށް ރުފިޔާއެއްލިބޭކަށް މިކަލޭގެ ނޭދޭނެ މިގައުމު ޝަރަފާއި އިއްޒަތް ނަގާލައިފި ކާހިނުކަލޭގެ ނުބައިކަމުން ބައްއްބޭފުޅުން ޖާދޫގަ ޖައްސާފި\nމެއި 10, 2020 16:55\nކޮންހާ ބޭކާރު ވާހަކަ އެއް ދައްކާކަށް... ސީޕީ އިސްތިއުފާ.... މިއީ ސީޕީ އަކަށް ވެހުރެ ކުރި ނުރަގަޅު އަމަލްތަކެއް.... އިސްތިއުފާ.... އަންނި އުޅޭނެ ލާދީނީ ބައިގަނޑު ހިމާޔަތް ކުރަން ބޭކާރު ވާހަކަ ދައްކަން.... އިސްތިއުފާ


Lanka Ah Hamalaa Dhin Zahran Aai Gulhun Oi Meeheh India In Hayyaru Kohffi - Vaguthu\n2 މަސް ކުރިން ( ޖޫން 13, 2019 )\nލަންކާގައި މިދިޔަ އޭޕްރީލް މަހު ދިން ނިރުބަވެރި ހަމަލާތަކުގައި، ޖާނުން ފިދާވެގެން ބޮމުގެ ހަަމަލާދިން ޒަހްރާން ހާޝިމީގެ އެކުވެރިއެއް އިންޑިއާގެ ޓެމިލްނާޑޫ އިން ހައްްޔަރުކޮށްފި އެވެ.\nރިޕޯޓްތަށް ބުނާގޮތުގައި އިންޑިއާގެ ނެޝަނަލް އިންވެސްޓިގޭޝަންް އެޖެންސީން (އެންއައިއޭ) އިން އުމުރުން 32 އަހަރުގެ މުހައްމަދު އަޒަރުއްދީން ނަމަކަށް ކިޔާ މީހާ ހައްޔަރުުކުރީ އައިއެސް އާ ގުޅުން ހުރި މީހުން އުޅޭ ކަމަށް ބެލެވޭ ހަތް ތަނެއް ބަލައި ފާސްކުރުމުގެ ތެރޭގައެވެ.\nއަޒަރުއްދީނަކީ ޓްރެވެލް އެޖެންސީއެއް ހިންގާ މީހެކެވެ. ލަންކާއަށް ދިން ބޮމުގެ ހަމަލާގެ މާސްޓަރ މައިންޑް ލަންކާގެ ނެޝަނަލް ތައުހީދު ޖަމާއަތުގެ ވެރިޔާ ޒަހްރާން ހާޝިމީގެ އެކުވެރިޔާ ހައްޔަރު ކުރީ ޓެމިލްނާޑޫގެ ކޮއިމްބަތޫރުންނެވެ. ކޮއިމްބަތޫރުގައި އައިއެސް ފިކުރު ފަތުރާ މީހުންގެ ތެރެއިންް އެންމެ އިސް މީހަކީ މީނާ ކަމަށް އެންއައިއޭ އިން ތުހުމަތު ކުރެ އެވެ.\nލަންކާއަށް ދިން އެ ހަމަލާތަކުގައި 250 މީހަކުވަނީ މަރުވެފައެވެ. އަދި 500 އަށްވުރެގިނަ މީހުން ޒަހަމްވިއެވެ.\nބޮމުގެ އެ ހަމަލާތަކަށް ފަހު ލަންކާ އަދި ވެސް އާއްމު ހާލަތަކަށް ނާދެއެވެ.\nލަންކާގެ ނުވަ ތަނަކަށް ބޮމުގެ ހަމަލާތައް ދީފައި ވެއެވެ. އެ ހަމަލާތަކާއި ގުޅިގެން ގިނަ ބަޔަކު ހައްޔަރުވެސްކޮށްފައި ވެއެވެ. އަދި އެ ހާދިސާއަށްފަހު ސަލާމަތީ ބާރުތަކުން ހިންގާ އޮޕަރޭޝަންތަކާއި ތަހުޤީޤުތައް އަދިވެސް ދަނީ ކުރިޔަށެވެ.


Konme Nameh Kiyas Haththaaves Dhiveheenge Rahrasheve. - vNews.mv\nކޮންމެ ނަމެއް ކިޔަސް ހައްތާވެސް ދިވެހީންގެ ރަށްރަށެވެ.\nއަހުމަދު މުޖުތަބާ (ކަޅިހާރު) 30 May 2019, 22:23\nއިންޑިޔާ ކަނޑުގައިވާ ޖަޒީރާާތަކުގެ މިލްކުވެރިންނަކީ ދިވެހީންނެވެ. ބޯދާޒަމާނުން ފެށިގެން މިޖަޒީރާތަކުގެ ވެރިކަންކޮށް އުޅުނީ ދިވެހީންނެވެ. ބައެއް ޖަޒީރާތަކުގައި މީހުން ދިރިއުޅޭއިރު އަނެއްބައި ޖަޒީރާތަކުގައި މީހުން ދިރިނޫޅެއެވެ.\nއެކި ޒަމާންތަކުގައި މި ޖަޒީރާތަކުގެ ހިންގުން ތަފާތު ގޮތްގޮތަށް ބަހާލެވިފައިވެއެވެ. އިދާރީ ދާއިރާތައް ލާމަރުކަޒީ އުސޫލުންނާއި ސިޔާސީ ގޮތުން ބަހާލެވިފައިވެއެވެ. ހިންގުމުގެ ފަސޭހައަށްޓަކައެވެ. އެގޮތުން އެކި ސަރަހައްދުތަކަށް އެކި ނަންދީފައިވެއެވެ.\nދިވެހީންނަކީ ލައްކަ ދިގު ތާރީޚެއް އޮތް ލައްކަ ގިނަ ޖަޒީރާތަކެއްގެ ގޮތުގައި މަޝްހޫރު ބައެކެވެ. އެގޮތުން އެކި ސަރަހައްދުތަކަށް ތަފާތު ނަން ދީފައިވެއެވެ. މަހަލްދީބެވެ. އެއީ ބޮޑުތިލަދުންމަތިން ފެށިގެން ހައްދުންމައްޗާ ދެމެދެވެ. ފޯޅަވައްސެވެ. އެއީ ޑިއޭގޯގާސިއާ އެވެ. ނުވަތަ ފެހެންދީބެވެ. ސުވާދިވާއެވެ. އެއީ ސުވާދީބެވެ. ސުވާދީބު އެކުލެވިގެންވަނީ ތިން އަތޮޅެއްގެ މައްޗަށެވެ. އެއީ އައްޑޫ ފުވައްމުލައް އަދި ހުވަދޫއެވެ. ލަކްޝަދީބެވެ. އެއީ މަލިކު ހިމެނޭ ގްރޫޕެވެ. ތޭންގަދީބެވެ. އެއީ މިހާރުގެ ސީޝެލްސްއެވެ.\nބޯދާ ޒަމާނުން ފެށިގެން ދިވެހިރާއްޖޭގެ ވެރިކަންކުރާ ރަށަކީ ފުރަ މާލެއެވެ. އެއީ މަހަލްދީބު ގްރޫޕުގެ މެދުތެރޭގައިވާ ރަށެކެވެ. ކޮންމެއަކަސް މަހަލްދީބާއި ސުވާދީބާއި ފެހެންދީބާއި ލަކްޝަދީބުގެ ރަށްތަކުގެ ތެރެއިން ވެރިރަށް މާލޭގެ ކޮންޓްރޯލް އޮންނަ ބަޔަށް ބޮޑުތަކުރުފާނުގެ ރަސްކަމުގައި ދެވުނު ނަމަކީ އައްދައުލަތުލް މަހަލްދީބިއްޔާ އެވެ. އިނގިރޭސީންގެ ހިމާޔަތުގެ ދަށަށް ދިއުމުން އައްދައުލަތުލް މަހްމިއްޔަތުލް މަހަލްދީބިއްޔާއެވެ. އެއަށްފަހު އިނގިރޭސި ސަރުކާރާއި ދިވެހި ސަރުކާރާއި ދެމެދު ހެދި އެގްރީމެންޓެއްގެ ދަށުން ބޮޑު ތަކުރުފާނު ކަނޑައެޅުއްވި ފަދައިން އައްދައުލަތުލް މަހަލްދީބިއްޔާގެ ނަމަށް ބަދަލުކުރިއެވެ. ޖުމްހޫރިއްޔަތަކަށް ބަދަލުވުމުން ރިޕަބްލިކް އޮފް މޯލްޑިވްސްއެވެ. އަނެއްކާވެސް ޖުމްހޫރީ ވެރިކަން ރަސްކަމަކަށް ބަދަލުވުމުން ކުރީގެ ނަން ކިޔުނެވެ. ދެވަނަ ފަހަރަށް ޖުމްހޫރިއްޔަތަކަށް ބަދަލުވުމުން ރިޕަބްލިކް އޮފް މޯލްޑިވްސްގެ ނަމަށް ބަދަލުކުރެވުނެވެ.\nކީރިތި ރަސޫލާ محمّد صلّى اللّـه عليه وسلّم ދުނިޔޭގެ އަލިކަން ދެކެވަޑައިގަތުމުގެ 209 އަހަރު ކުރީން ދިވެހީންގެ ވަފުދެއް އެމްޕެރަރ ޖޫލީންގެ އަރިހަށް ދިޔަކަން ލިޔެކިޔުންތަކުން އެނގެއެވެ. އެއީ މީލާދީން 362 ވަނައަހަރުއެވެ. އޭގެ އެތެއް ހާސް އަހަރު ކުރިން ވެސް ދިވެހިންގެ ގައުމަކީ ދިވެހިރާއްޖެއެވެ.\nމިދިގު ތާރީޚުގައި ދިވެހި ގައުމު ދިވެހީންގެ އަތްދަށުން އެކިފަހަރުމަތީން ދޫވެގެން ގޮސްފައިވެއެވެ. އަދި އެކި ރަށްތަކާއި އެކި އަތޮޅުތައްވެސް ތަފާތު އެކިފަހަރު މަތީން ދޫވެގެން ގޮސްފައިވެއެވެ. ބޭރުމީހުންގެ އަޅުވެތިކަމަށް ގެނެސްގޮސްފައިވެއެވެ.\nމީލާދީން 1558 ގައި ބޮޑު ބޮޑު ލަޝްކަރަކާއިގެން އަނދިރިއަނދިރިން އައިސް ދިވެހިރާއްޖެޔާ ހަނގުރާމަކޮށް ވެރިރަށާއި ގިނަ އަތޮޅުތައް ޕޯޗުގީޒުންގެ ބާރުގެ ދަށަށް ގެންދިޔައެވެ. އެފަހަރު ޕޯޗުގީޒުންގެ އަތްދަށުން ރާއްޖެ ސަލާމަތްކޮށްދެއްވީ އުތީމު މުހައްމަދު ތަކުރުފާނެވެ.\nމީލާދީން 1752 ގައި މަލާބާރީންގެ ލަޝްކަރެއް ދިވެހިރާއްޖެޔާ ހަނގުރާމައަށް އައިސް މަލާބާރުންގެ ބާރުގެ ދަށަށް ރާއްޖެ ގެންދިޔައެވެ. އެފަހަރު މަލާބާރުންގެ އަތްދަށުން ރާއްޖެ ސަލާމަތް ކޮށްދެއްވީ ހުރާގޭ ދޮން ހަސަންމަނިކުފާނެވެ.\nބޭރުގެ މީހުންނަށް ކާމިޔާބު ވެއްޖެނަމަ އެކަމުގައި އެންމެ ބޮޑު އެހީތެރިކަމެއް އަދާކޮށްދޭ ފަރާތްތަކަށް ރާއްޖެއިން ލިބޭ މަންފާގެ ކޮންމެވެސް ބައެއް ދެއެވެ. ބައެއްފަހަރު އެފަދަ ފަރާތްތަކަށް އަނިޔާކޮށް ދިރި ތިއްބާ ކަނޑުފައްތާފައިވެސް ވެއެވެ.\nއަނދިރިއަނދިރިން ރާއްޖެއާއި ތޮޅެން ބޭނުންވުމުން އޭނާ ވިޔަޒޯރުގެ އެހީތެރިކަމަށް އެދުނެވެ. ވިޔަޒޯރު އެކަމަށް އެއްބަސްވީ އޭނާއަށް މާލޭގެ އުތުރުން ހަތަރު އަތޮޅު ދިނުމެވެ. އެގޮތުގެ މަތީން އަނދިރިއަނދިރީން އެއްބަސްވެ ލިޔުމެއް ލިޔެ ސޮއިކޮށްފައި ވިޔަޒޯރަށް ދިނެވެ. އެ ހަނގުރާމައިގައި އަނދިރިއަނދިރިންނަށް ކާމިޔާބު ލިބުނެވެ. އަދި އެއްބަސްވުމުގައިވާ ގޮތުގެ މަތީން މާލެއިން އުތުރުގެ ހަތަރު އަތޮޅު ވިޔަޒޯރަށް ދިނެވެ. ވިޔަޒޯރަށް ލިބުނު އަތޮޅުތަކަށް ވިޔަޒޯރު ބޭނުންނަމެއް ދީގެން އުޅުނެވެ.\nދިވެހިންގެ އަތްދަށުން މި ޖަޒީރާތައް ދޫވާންޖެހޭ މައިގަނޑު ސަބަބަކީ މަލާބާރުންނާއި ޕޯޗްގީޒުންނާއި ކަނޑުފޭރޭމީހުންގެ ދުއްތުރާތަކެވެ. ރަށްރަށުގެ މީހުން ނިދަން ތިއްބާ ދަންވަރު ރަށަށް އަރާ އެންމެން މަރާލާފައިވެއެވެ. އެގޮތުން އެރަށެއް ފަޅު ވެފައިވެއެވެ. ދިވެހީންގެ ހުޝިޔާރުކަމާއި ކުޅަދާނަކަމުން އަލުން އެރަށެއް ހޯދައެވެ. އަލުން އާބާދު ކުރެއެވެ. ނަމަވެސް އެގޮތަށް އަތުނުލެވޭ އަތޮޅުތައްވެސް ހުރެއެވެ. މީގެ މިސާލުތަކަކީ ލަކްޝަދީބާއި ފެހެންދީބު އަދި ތޭންގަދީބެވެ.\nބޯދާޒަމާނުގައި ރާއްޖޭގެ އުތުރާއި ދެކުުނުގެ ރަށްރަށަށް ފޭރޭ މީހުން އަރައި ހާދިސާތައް ހިންގާފައިވެއެވެ. އެމީހުން އަރަނީ ރޭގަނޑު ދަންވަރުއެވެ. އެޖަޒީރާއެއްގެ އަހުލުވެރީންގެ ދުވަސްދުއްވާލައި އިރުއަރަންވާއިރަށް ރަށުން ބޭނުން ކަމެއް ހާސިލްކުރެއެވެ.\nއެއީ ލަކްޝަދީބު ނުވަތަ ލަކްޝަދީޕެވެ. ލައްކަޑިވެންއޭވެސް ކިޔައެވެ. މަލިކު އޮންނަނީ ލަކްޝަދީބުގެ ރަށްތަކުގެ އެންމެ ދެކުނުގައެވެ. ފަރަންސޭސި ދަތުރުވެރިޔާާ ފްރާންސުވާ ޕިރާޑް ޑިލާވަލް ލިޔެފައިވާގޮތުގައި މަލިކު ދިވެހިރާއްޖޭގެ ރަށެއްގެ ގޮތުގައި އޮއްވައި ބޯދާ ޒަމާނުގައި ދިވެހި ތަޚުތުގައި އިންނެވި ރަސްކަލަކު އޭނާގެ ބޭބޭފުޅަކަށް މަލިކު ވަގުފުކޮށް ދެއްވިއެވެ. މަލިކުގައި ތިބީ ދިވެހީންނެވެ.\nވަގުފު ރަށަކަށް ވުމުން ރަސްގެފާނުގެ ބޭބޭފުޅުގެ އާއިލާގެ ބޭފުޅުން އެރަށަށް ގޮސް އެރަށުގައި ދިރިއުޅުނެވެ. އެކަން މަލިކުގެ ތާރީޚުންވެސް އެނގެއެވެ. މަލިކަށް ދިޔަމީހުންގެ ތެރޭގައި ފާހަގަ ކުރެވެނީ ކަނބޯރަނިން އާއި ކޮހުރަތުކަމަނާ އެވެ. ޒަމާންތަކަށްފަހު ލަކްޝަދީބުގެ އެހެނިހެން ރަށްރަށުގައި އެކި ގައުމުތަކުގެ މީހުން ވަޒަންވެރި ކުރެވުނެވެ. މިކަމުގެ ނަތީޖާއަކަށްވީ އެ އަތޮޅުތަކުގެ އެހެން ރަށްތަކުގައި ތަފާތު ބަހުރުވަތަކުން ވާހަކަ ދައްކާ މީހުން ތިބުމެވެ.\nއައްސުލްތާން ދިނެއި ކަލަމިންޖާ (މީލާދީން 1192- 1199) ގެ ރަސްކަމުގައި މަލިކަކީ އެރަސްގެފާނުގެ ފުރިހަމަ ބާރު ހިނގާ ރާއްޖޭގެ އަތޮޅެއްގެ ގޮތުގައި އޮތް ތަނެކެވެ. މިކަން އެނގެނީ އިސްދޫ ލޯމާފާނާއި ދަނބިދޫ ލޯމާފާނުންނެވެ.\nއައްސުލްތާން ހަސަން ނުވަވަނަ (1552 - 1550) ގެ ރަސްކަމުގައި އެރަސްގެފާނުގެ 10 ރަށެއް އުތުރުގައިވާކަން އެނގެއެވެ. އެއީ މަލިކާއެކު ދިހަ ރަށެކެވެ. މިކަން އެނގެނީ އެރަސްގެފާނު ޕޯޗުގީޒު ދައުލަތަށް ފޮނުއްވި ސިޓީފުޅުތަކުންނެވެ. ލަކްޝަދީބުގެ އެހެން ރަށްތަކެކޭ އެއްފަދައިން މަލިކަކީވެސް މިހާރު އިންޑިޔާއަށް ނިސްބަތްވާ ތަނެކެވެ. އެކަމަކު އެމީހުން ވާހަކަ ދައްކަނީ ދިވެހި ބަހުންނެވެ. ސަރުކާރުގެ ރަސްމީ ބަހަކީ މަލިޔާޅަމެވެ. ހއ. ތުރާކުނާއި މަލިކާ ދެމެދުގެ ދުރުމިނަކީ އެންމެ 71 މޭލެވެ.\nސުވާދިވާއަކީ ސުވާދީބެވެ. ސުވާދީބު އެކުލެވިގެންވަނީ ތިން އަތޮޅެއްގެ މައްޗަށެވެ. އެއީ އައްޑޫ ފުވައްމުލައް އަދި ހުވަދޫއެވެ. އެމީހުން ވާހަކަ ދައްކަނީ އައްޑޫ ބަހާއި މުލަކު ބަހާއި ހުވަދޫ ބަހުންނެވެ. އެހެންނަމަވެސް ރަސްމީ ބަހަކީ ދިވެހި ބަހެވެ.\nއަހުމަދު މުޖުތަބާ (ކަޅިހާރު)


އައްޝައިޚް މޫސާ އައްޔޫބް – DhiSalafiyyah\nއައްޝައިޚް މޫސާ އައްޔޫބް\n26/09/2011 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް މޫސާ އައްޔޫބް\nވައްހާބީން ؟ އެއީ ކޮންބަޔެއް؟\nއިހުގެ މާތް ޖީލުތައް ނުވަތަ ސަލަފުން ( ޞަހާބީންނާއި އެބޭކަލުންނާއި ތަބާވީ ޖީލުތައް ) ދެއްކެވި ނަމޫނާ އާއި އެއްގޮތްވާ ގޮތުގެ މަތީން މާތް ނަބިއްޔާ ޞައްލަﷲ ޢަލައިހި ވަސައްލަމައަށް ތަބާވުމަކީ ކޮންމެ މުސްލިމެއްގެ މައްޗަށް ވެސް އޮތް ވާޖިބެކެވެ. މިދެންނެވި އިހުގެ މާތް ޖީލުތައް ނަމުނާ އަކަށް ބަލައިގެން އުޅޭމީހުންނަށް ނިސްބަތްކޮށް ކިޔެނީ ސަލަފީން ނުވަތަ އަހްލުއްސުންނާ ވަލްޖަމާޢަތެވެ. މާތް ނަބިއްޔާ ޞައްލަﷲ ޢަލައިހި ވަސައްލަމަ ގެންނެވި ގޮތުގައި ހައްޤުގޮތުގައި ހިފަހައްޓައިފ ކޮންމެ މީހަކުމެ…\n24/09/2011 އިސްލާމީ އުއްމަތް, ޢާންމު ލިޔުންއައްޝައިޚް މޫސާ އައްޔޫބް


Coalition dhemehehteyne, manifesto ah badhaluthah gennaanan: Ibu\nކޯލިޝަން ހިފެހެއްޓޭނެ، މެނިފެސްޓޯއަށް ޕާޓީތަކުން ބޭނުންވާ ބަދަލު ގެންނާނެ: އިބޫ\nއަދާލަތު ޕާޓީއިން ބޭއްވި ނޫސްވެރިންގެ ބައްދަލުވުމުގައި އިބްރާހިމް މުހަމަދު ސޯލިހް ވާހަކަ ދައްކަވަނީ -- އަވަސް ފޮޓޯ | އަހުމަދު ނާއިމް\nގުޅިފައިވާ އިދިކޮޅު ޕާޓީތަކުން އެއްބަސްވާ މެނިފެސްޓޯއެއް އެކުލަވާލާނެ ކަމަށާއި އެ މެނިފެސްޓޯގައި ޕާޓީތަކުން ބޭނުންވާ ކަންކަން ހިމާނެ ކަމަށް އެ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ ވިދާޅުވެއްޖެ އެވެ.\nއިބޫ މިހެން ވިދާޅުވީ، އެމްޑީޕީއިން އާންމުކޮށްފައިވާ މެނިފެސްޓޯގައިވާ ބައެއް ކަންކަމާ ޖުމްހޫރީ ޕާޓީގެ ފައުންޑާ ގާސިމް އިބްރާހިމް ދެކޮޅުކަން ހާމަ ކުރައްވާފައިވާތީ އެވެ. އަދި ކޯލިޝަންގައި ހިމެނޭ އަދާލަތު ޕާޓީން ވެސް ބައެއް އިސްލާހުތައް ހުށަހަޅަން ބޭނުންވާކަން މިރޭ ހާމަކޮށްފައިވާތީ އެވެ.\nއިބޫ މިރޭ ވަނީ އަދާލަތު ޕާޓީގެ އޮފީހަށް ވަޑައިގެން އެމްޑީޕީގެ މެނިފެސްޓޯގައިވާ ކަންކަމުގެ ތެރެއިން އަދާލަތު ޕާޓީގެ މެންބަރުން ސާފުކުރަން ބޭނުންވާ ކަންކަން ސާފުކޮށްދެއްވާފަ އެވެ. އެ ބައްދަލުވުމަށްފަހު އިބޫ ވަނީ ނޫސްވެރިންނާ ބައްދަލުކުރައްވައި ސުވާލުތަކަށް ޖަވާބު ދެއްވާފަ އެވެ.\nމެނިފެސްޓޯގައިވާ ކަންކަމާ ގުޅިގެން ގާސިމް އިބްރާހިމް ހުށަހެޅުމެއް ހުށަހަޅުއްވާފައިވާތީ އިބޫ ވިދާޅުވީ، އެމްޑީޕީގެ މެނިފެސްޓޯގައި އޮތީ އެ ޕާޓީގެ ތަސައްވުރު ކަމަށާއި ނަމަވެސް ކޯލިޝަނެއްގެ ގޮތުގައި ނުކުންނަމަ އެހެން ޕާޓީތަކުން ބޭނުންވާ ކަންކަން ވެސް މެނިފެސްޓޯގައި ހިމަންޖެހޭނެ ކަމަށް ގަބޫލު ކުރައްވާ ކަމަށެވެ. އެ ފުރުސަތު އޮންނަން ވެސް ޖެހޭނެ ކަމަށެވެ.\n"އެހެން ނަމަވެސް އެމްޑީޕީގެ މައިގަނޑު އަސާސްތަކާއި ސިޔާސަތުތައް ހިފަހައްޓަން އަޅުގަނޑުމެން މަސައްކަތް ކުރާނަން، އެޔަކަށް ބަދަލުތަކެއް އަންނާނެ ކަމަކަށް އަޅުގަނޑު ގަބޫލެއް ނުކުރަން،" އިބޫ ވިދާޅުވި އެވެ.\nއިބޫ ވިދާޅުވީ، ގާސިމް އަބަދުވެސް ވާހަކަ ދައްކަވާ ކަމަށާއި އެމަނިކުފާނުގެ ތަސައްވުރެއް އޮތް ކަމަށް ވެސް ވިދާޅުވި އެވެ. އެމަނިކުފާނު އާންމު ކުރެއްވި ވައުދުތަކަކީ އެ ތަސައްވުރު ކަމަށާއި އެ ވައުދުތަކާއި އެމްޑީޕީގެ މެނިފެސްޓޯއާ މާބޮޑު ތަފާތެއް ހުރި ކަމަށް ގަބޫލު ނުކުރައްވާ ކަމަށެވެ. ބޮޑަށް ފާހަގަވީ އެއް ގޮތް ކަންތައްތަކެއް ހުރުން ކަމަށެވެ.\n"ގާސިމް އިބްރާހިމް އެ ހިއްސާކުރެއްވީ އެންމެ ފުރަތަމަ އަޅުގަނޑުމެންގެ ލީޑަޝިޕް ގުރޫޕް، ޖުމްހޫރީ ޕާޓީން އަދި ރަސްމީކޮށް އެ ވައުދުތައް ހުށަހަޅާފައެއް ނުވޭ، ނަމަވެސް އަޅުގަނޑުމެން އެޑްވައިޒަރީ ކޮމެޓީގައި އެއާ ގުޅޭ ގޮތުން މަޝްވަރާ ކުރާނަން، އޭގައި މާބޮޑު ހިޔާލު ތަފާތުވުންތަކެއް އުޅޭ ކަމަކަށް ގަބޫލެއް ނުކުރަން، އަޅުގަނޑުމެންގެ މެނިފެސްޓޯގައި އޭގެ ތެރޭގައި އިންކޯޕްރޭޓް ކުރެވޭނެ،" އިބޫ ވިދާޅުވި އެވެ.\nއިބޫ މިހެން ވިދާޅުވިއިރު އެމްޑީޕީގެ މެނިފެސްޓޯގައިވާ ވަރަށް މުހިންމު ކަމެއް ކަމަށްވާ ރާއްޖޭގެ ކޯޓުތަކުގައި ބޭރުގެ ފަނޑިޔާރުންނަށް މަސައްކަތް ކުރެވޭނެ އުސޫލަށް ގާސިމް އިބްރާހިމް ވަނީ ދެކޮޅު ހައްދަވާފަ އެވެ.\nއަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވީ، ގުޅިފައިވާ ޕާޓީތަކުގެ މެނިފެސްޓޯގައި ހިމަނަން އަދާލަތު ޕާޓީގެ ހުށަހެޅުންތައް ހުށަހަޅާނެ ކަމަށާއި އެ ހުށަހެޅުންތައް މީޑިއާއަށް ތިލަކުރާނީ ކޯލިޝަންގެ މެނިފެސްޓޯ ފައިނަލްވުމުން ކަމަށެވެ. އެމްޑީޕީގެ މެނިފެސްޓޯގައި އެ ޕާޓީގެ ބައެއް މެންބަރުން ހިޔާލު ތަފާތުވާ ކަންކަން ހުރިކަން އަލީ ޒާހިރު ފާހަގަކުރެއްވި އެވެ. އެއީ ކޮން ކަންތައްތަކެއް ވިދާޅުވެއް ނުވެ އެވެ.\nއިބޫ ވިދާޅުވީ، އެހެން ކޯލިޝަންތަކާ ހިލާފަށް މި ކޯލިޝަން އުފެދިފައި މިވަނީ ރިޔާސީ އިންތިހާބުގެ ކުރިން ކަމަށާއި އިންތިހާބުގައި އެންމެ ފުރަތަމަ ވެސް ވާދަ ކުރަނީ ޕާޓީތަކުން ބޭނުންވާ ސިޔާސަތުތަކާއި އޮނިގަނޑުތަކާއެކު ކަމަށެވެ. އެހެންވެ މި ކޯލިޝަން ރޫޅިގެން ނުގޮސް ހިފެހެއްޓޭނެ ކަމުގެ ޔަގީންކަން އެބަ އޮތް ކަމަށެވެ.\nއިންތިހާބުގައި ރައީސް އަބްދުﷲ ޔާމީން އިދިކޮޅު ކޯލިޝަނުން ބޮޑު ތަނުން ބަލި ކުރާނެ ކަމަށް ވެސް އިބޫ ވިދާޅުވި އެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު އަދާލަތު ޕާޓީ + ޖުމްހޫރީ ޕާޓީ އިދިކޮޅު ފަރާތްތައް އެމްޑީޕީ މެނިފެސްޓޯ 2018


Breaking News ބޭރު މަގުގައި މިއަދު ހިނގި އެކްސިޑެންޓުގައި އަންހެނަކު މަރުވެއްޖެ\nގދ. ފިޔޯރީގެ ފެނާއި ނަރުދަމާ މަސައްކަތް 27 June 2022\nއެފްއެންޑްބީ އަށް ހާއްސަ އެސްޓްރަބޮން އެކްސްޕޯ 2022 ފަށައިފި 07 June 2022\nމަދަހަ ރަންއަޑު ސީޒަން3ގެ ނަތީޖާފާޅުކުރުން 22 May 2022\nއާއިލާތަކުގެ ދުވަސް: ގެވެށި ގުޅުން ފެމިލީ ފެސްޓިވަލް 20 May 2022\nއަންނަ އިންތިހާބުގައި ޖޭޕީން ވާދަ ކުރާނެ: ގާސިމް\nކުރީގެ ދެވަނައަށް އެންމެ ބޮޑު ޑީއާރުޕީއަށް 3،000 މެންބަރުން ހަމަވެއްޖެ\nމަޖިލީހުގެ ރައީސް ކަމުން ނަޝީދު ވަކިކުރަން އިދިކޮޅުން "ރެޑީ"!\nދަރިފުޅަށް ކުރާ ތުހުމަތުތަކަކީ ތެދެއް ނޫން: މާރިޔާ\nޑްރަގް މައްސަލަ ހައްލުވާނީ "ދިއުޅިދިގު" ނިޒާމު ބަދަލުކޮށްގެން: އުމަރު\nމޫދަށް ކުނި އެޅުމާ ގުޅިގެން، އަލިމަތާ ރިސޯޓު ތިން ލައްކައަށް ވުރެ ބޮޑު އަދަދަކުން ޖޫރިމަނާކޮށްފިއެވެ. އީޕީއޭއިން ނެރުނު ނޫސްބަޔާނެއްގައި ބުނީ، ކުނިވާ ޒާތުގެ ކުނި ކަނޑަށް އެޅުމަކީ ކުނި މެނޭޖްކުރުމާ ބެހޭ ގަވައިދުގައި ކަނޑައަޅާފައިވާ...\nމާލޭގެ ހުރިހާ މިސްކިތެއްގައި ސީސީޓީވީ ހަރުކޮށްފި\nއަމީނީމަގު ހަދަން ދިނީ އެއްބަސްވި އަގަށްވުރެ 45 މިލިއަން އިތުރުކޮށް!\nއަނބިމީހާއަށް ވަޅިން ހަމަލާދިން ފިރިމީހާގެ މައްޗަށް ދައުވާކުރަނީ\nވޯޓް ލަންވީމަ އޯކޭ، ގޯތި ދޭން ވީމަ ބާކީ، ސަރުކާރަށް ރޭސިސްޓް ލޭބަލް!\nލިވާތު މައްސަލަ: އެއް ކޮޓަރިއެއް، އަލަމްގިރިއާ އެކު އަޑީގައި ދިވެހިން!\nމުސްލިމުންތަކެއް މަރާޅި "ގުޖުރާތު ރަޔަޓްސް"ގައި މޯދީގެ ކުށެއް ނެތް؟\nއޯޓިޒަމް ހުންނަ އާލިޔާ ފަރުވާ ހޯދަން އެހީއަށް ބޭނުންވެފައި!\nޔޯގާ: ދިވެހިންގެ ދީނީ އަދި ސަގާފީ ކަމެއްވެސް ނޫން، ހުއްދަ ދިނީ ކީއްވެ؟\nމުހިންމު މުއާމަލާތްތައް މިހަފްތާގައި ނިންމަން ބީއެމްއެލް އިން އެދިއްޖެ\nބީއެމްއެލުން ކަނޑައަޅާފައިވާ ސުންގަޑިތަކުގެ ކުރިން މި ހަފްތާގައި މުހިންމު މުއާމަލާތްތައް ކުރުމަށް ބޭންކުން އިލްތިމާސް ކޮށްފިއެވެ. މިގޮތަށް ބީއެމްއެލުން އިލްތިމާސްކޮށް ނެރުނު އިއުލާނެއްގައި ބުނީ، މަރުކަޒީ ބޭންކް (އެމްއެމްއޭ) ގެ އެންގުމާ އެއްގޮތަށް، އަޟްހާ އީދު...\nޖީއެސްޓީ 8، ޓީޖީއެސްޓީ 16 ޕަސެންޓަށް ބޮޑުކުރަން މަޝްވަރާ ފަށައިފި\nއަހަރުގެ ފުރަތަމަ ބައިގައި މަހުޖަނުންނަށް ބޮޑު ގެއްލުމެއް!\nރީފަންޑަށް އެދޭ ކަސްޓަމަރުންގެ އަތުން ވަކި ވަރެއް ނަގާ: މޯލްޑިވިއަން\nއެއްފަހަރާ 680 ކޮންޓެއިނަރު ޖެހޭ ބޯޓެއް އެމްއެސްއެސް އަށް ގަނެފި\nފަލަސްތީނުގެ އެންމެ ދޮށީ އަންހެން ގައިދީ މަރުވެއްޖެ\nރަޝިއާގެ ބޯޑަރު ސިޓީއެއްގައި ބާރުގަދަ ގޮވުންތަކެއް ގޮވައިފި\nދީނީ ފުރައްސާރައިގެ މައްސަލާގައި ޕާކިސްތާނުގައި ސަމްސަންގް ބެދިއްޖެ\nއިނގިރޭސި އަސްކަރިއްޔާގެ ޓްވިޓާ އަދި ޔޫޓިއުބް އެކައުންޓް ހެކް ކޮށްފައި ވާ ކަމަށާ، މިހާރު އެ ހާދިސާގެ ތަހުގީގެއް ފަށާފައި ވާ ކަމަށް، އިނގިރޭސިވިލާތުގެ އަސްކަރިއްޔާއިން ހާމަ ކޮށްފިއެވެ. ބިލިއަނަރު އީލޯން މަސްކުގެ މަންޒަރުތަކެއް ބޭނުން...\nއެއްޖިންސުން ގުޅުން ހިންގަތީ ޔޫއޭއީއިން "ލައިޓްއިޔާ" ހުއްޓުވައިފި\nބަޑީގެ ހަމަލާ ދިން ޒުވާނާ، ސޯޝަލް މީޑިއާގައި އެކަން ހާމަކުރި!\nކައިވެނި ކުރަން އޮތް ދުވަހު ގެއިން ނެރެން ޖެހުނީ ދެމީހުންގެ ސަންދޯއް!\nޕޮމްޕޭއިން ފެނުނު ކަންޒުކަހަނބު، ސައެންސްވެރިން އާޝޯހް ކުރުވައިފި\nމިއަދު ބިއްލޫރި ޝީޓުތައް ދަށުވި އެކަކު މަރުވެއްޖެ\nލޯންޗް ހާދިސާ: މިގްސާދުގެ ބޮލުގެ ނާށިގަނޑު ބިނދި، ނޭފަތް ޗިސްވެފައި!


Kureege Islamic minister Dr. Ziyad ah kuri dhauvaa saabitheh nuvi | ThePress\nކުރީގެ އިސްލާމިކް މިނިސްޓަރު ޑރ. ޒިޔާދަށް ކުރި ދައުވާ ސާބިތެއް ނުވި\n02 November 2021, 18:26\nރަސްމީ ހައިސިއްޔަތު ނަހަމަ ގޮތުގައި ބޭނުންކޮށްފައިވާ ކަމަށް ބުނެ، ދައުލަތުން ކުރީގެ އިސްލާމިކް މިނިސްޓަރު ޑރ. އަހުމަދު ޒިޔާދު ބާގިރާއި، އެ މިނިސްޓްރީގެ އެންޑޯސްމެންޓް ސެކްޝަންގެ ކުރީގެ ވެރިޔާ އިބްރާހީމް އަބްދުﷲ ސައީދުގެ މައްޗަށް އުފުލާފައިވާ ދައުވާ ސާބިތުނުވާ ކަމަށް، ކްރިމިނަލް ކޯޓުން މިއަދު ހުކުމްކޮށްފިއެވެ.\nދައުލަތުން ޒިޔާދާއި އިބްރާހީމް އަބްދުﷲ ސައީދުގެ މައްޗަށް ދައުވާކުރީ، މިނިސްޓަރުގެ މަގާމުގައި ޒިޔާދު ހުންނެވިއިރު، ޒިކުރާ މިސްކިތް ހުރި ބިމުގައި ދިހަ ބުރީގެ އިމާރާތެއް އަޅައި އޭގެ ތެރެއިން ހަތަރު ބުރި ދައުލަތަށް އަދި ހަ ބުރި އެސްޖޭ ކޮންސްޓްރަކްޝަނަށް ލިބޭ ގޮތަށް ޕްރޮޕޯސަލްގައި އޮއްވާ، ދައުލަތަށް އެއް ބުރި މަދުން ލިބޭ ގޮތަށް އެއްބަސްވުން އެކުލަވާލި މައްސަލާގައެވެ. ނަމަވެސް، ޒިޔާދުގެ ފަރާތުން ކޯޓުގައި ވިދާޅުވީ އެއީ ލިޔުމުގެ ކުށެއް ކަމަށެވެ.\nއެ ދައުވާގައިވާ ގޮތުން، ދައުލަތަށް ގެއްލުންވާ ގޮތަށް އެސްޖޭ ކުންފުންޏަށް އެކުއިޓީގެ ގޮތުގައި 30 މިލިއަން ރުފިޔާ ދައްކާފައިވާ ކަމަށްވެއެވެ.\nމި މައްސަލާގައި ހުކުމް އިއްވަވަމުން، ގާޒީ މުހައްމަދު މިސްބާހު ވިދާޅުވީ، ދައުލަތުގެ ފަރާތުން ހުށަހަޅާފައިވާ ޝަފަވީ ހެކިންގެ ހެކިބަހުން، އެމީހުންނަށް އެއްބަސްވުމާ ބެހޭ ބޮޑު އެއްޗެެއް ނޭނގޭކަން ހާމަވާ ކަމަށެވެ. އަދި ހެކިންގެ ހެކިބަހުން އެނގޭ ގޮތުގައި، މި މަޝްރޫއަކީ ރައީސް އޮފީހުން ހާއްސަ ސަމާލުކަމެއް ދީގެން ފިނޭންސް މިނިސްޓްރީ އާއި އީވައިސީ ގުޅިގެން ހިންގާފައިވާ ޕްރޮޖެކްޓެއް ކަމަށާއި، އިސްލާމިކް މިނިސްޓްރީގެ ޒިންމާއަކީ އެ ފަރާތްތަކުން އަންގާ ގޮތަށް މަޝްރޫއު ހިންގުން ކަމަށެވެ.\nގާޒީ މިސްބާހު އިތުރަށް ވިދާޅުވީ، ހެކިންގެ ހެކިބަހުން އެނގޭ ގޮތުގައި މިނިސްޓްރީ އާއި އެސްޖޭ އާއި ދެމެދު ވެފައިވާ އެއްބަސްވުމަކީ މިނިސްޓްރީގެ އެކި ލެވެލްގައި އަދި ފިނޭންސް މިނިސްޓްރީން ހުއްދަ ދިނުމުން ވެފައިވާ އެއްބަސްވުމެއްކަން އެނގޭ ކަމަށެވެ. އެހެންކަމުން، އެ ހުރިހާ ލެވަލެއްގައި ބެލުމަށްފަހު ވެވުނު އެއްބަސްވުމެއްގައި އެހެން މީހުންނަށް ނުފެނުނު ކުށެއް ޒިޔާދަށް ފެންނަން ޖެހުމަކީ އިންސާނެއްގެ ބުއްދިން ގަބޫލު ކުރޭވެނެ ކަމެއްނޫން ކަމަށްވެސް ވިދާޅުވިއެވެ.\nހަމަ އެއާއެކު، މި އެއްބަސްވުމަށް ގާނޫނީ ލަފާ ހޯދަން ޖެހުމަކީ އިސްލާމިކް މިނިސްޓްރީގެ ޒިންމާއެއް ނޫން ކަމަށާއި، އެ ޒިންމާ މަތި ކުރެވިފައިވަނީ ފިނޭންސް މިނިސްޓްރީއަށް ކަމަށް ޝަރީއަތަށް ގަބޫލުކުރެވޭ ކަމަށްވެސް ގާޒީ ވިދާޅުވިއެވެ. ސަބަބެއްގެ ގޮތުގައި ފާހަގަ ކުރެއްވީ ފިނޭންސް މިނިސްޓްރީގެ ހުއްދަ ނެތި، އެއްބަސްވުން ވުޖޫދަށް ނުގެނެވޭނެތީއެވެ.\nމީގެ އިތުރުން، ދައުލަތަށް ގެއްލުންވާ ގޮތަށް އެސްޖޭ ކުންފުންޏަށް އެކުއިޓީގެ ގޮތުގައި 30 މިލިއަން ރުފިޔާ ދައްކާފައިވާ ކަމަށް ދައުލަތުން ބުނި ނަމަވެސް، ދައުލަތަށް އެކަން ސާބިތު ކޮށްދެވިފައިނުވާ ކަމަށްވެސް ގާޒީ ފާހަގަ ކުރެއްވިއެވެ.\nނަމަވެސް، އެ އެއްބަސްވުން މި ސަރުކާރުން ބާތިލް ކޮށްފައިވާއިރު، އެކަމާ ގުޅިގެން އެސްޖޭއިން ވަނީ ގެއްލުމުގެ ބަދަލު ހޯދަން ކޯޓަށް މައްސަލަވެސް ހުށަހަޅާފައެވެ.\nނިހާނަށް ކުރާ6ދައުވާގެ ޝަރީއަތް މާދަމާ\nޔާމީންގެ ޝަރިއަތުގެ އަޑުއެހުން މާދަމާއަށް ތާވަލުކޮށްފި


Post Eh Share Kohgen Safari Ehgai Hihgaimu Roadha Veellumeh! - Vaguthu\nޕޯސްޓެއް ޝެއާކޮށްގެން ސަފާރީއެއްގައި ހިތްގައިމު ރޯދަ ވީއްލުމެއް ލިބޭ ޕްރޮމޯޝަނެއް ވޮޑަމުއްލާ ކެފޭ އެންޑް ބިސްޓްރޯ އިން ފަށައިފިއެވެ.\nވޮޑަމުއްލާ ކެފޭ އެންޑް ބިސްޓްރޯ އިން ބުނީ، "ޝެއާ އެންޑް ވިން" ގެ ނަމުގައި ކުރިއަށްގެންދާ މި ހާއްސަ ޕްރޮމޯޝަނެއްގެ ދަށުން، ރަަމަޟާން މަހުގެ ކުރިއަށް އޮތް ދެ ހަފްތާގައިވެސް ހިތްގައިމު ސަފާރީއެއްގައި ހިލޭ ރޯދަ ވީއްލުމެއް ދޭން ނިންމާފައިވާ ކަމަށެވެ.\nމި ރޯދަ ވީއްލުން ބޭނުންވާ ފަރާތްތަކުން ޖެހޭނީ "ވަގުތު"ގައި ޝާއިއުކޮށްފައިވާ މި ހަބަރުގެ ފޭސްބުކް ޕޯސްޓް، "ވަގުތު" ގެ ފޭސްބުކް ޕޭޖް މެދުވެރިކޮށް ޝެއާ ކުރާށެވެ.\n"އެ ހަބަރު ޕޭޖުން ޝެއާ ކުރާ މީހުންގެ ތެރެއިން ކޮންމެ ހަފްތާއަކު ހޮވޭ މީހަކަށް ލިބެނީ އިތުރު މީހަކާއެކު ރޯދަ ވީއްލުމަކަށް ސަފާރީއަކަށް ދިއުމުގެ ފުރުސަތު،" ވޮޑަމުއްލާ ކެފޭ އެންޑް ބިސްޓްރޯއިން ބުންޏެވެ.\nMi Post Share Kohgen Safari Ehgai Hihgaimu Roadha Veellumeh!\nPosted by Vaguthu on Sunday, May 2, 2021\nވޮޑަމުއްލާ ކެފޭ އެންޑް ބިސްޓްރޯ އިން މި ރަމަޟާން މަހާއި ދިމާކޮށް ދިވެހިންނަށް ސަފާރީގައި ރޯދަ ވީއްލުމުގެ ފުރުސަތު އޮތީ ހުޅުވާލާފައެވެ. ދިވެހިންނަށް ޚާއްސަ ޕެކޭޖްތަކެއްގެ ދަށުން، ކަނޑުމަތީގައި ހިތްގައިމު ވަގުތުކޮޅެއް ހޭދަކޮށްލަން ލިބޭ ފުރުސަތު މި ސަފާރީން ރަމަޟާން މަހުގެ ނިޔަލަށް ލިބޭނެއެވެ.\nމިއީ ކަނޑުމަތީގައި ހިތްގައިމު ވަގުތުކޮޅެއް ހޭދަކޮށްލަން ލިބޭނެ ރަނުގެ ފުރުސަތެކެވެ. ކަނޑުގެ މަޑު ރާޅު މަތީގައި ދަތުރުކުރަމުން ދާއިރު، ކެއުމަށް އިންސާފު ކޮށްލަންވީ އެވެ. އިރުއޮއްސޭ ހިތްގައިމު މަންޒަރުވެސް ބަލަމުންނެވެ.\nވޮޑަމުއްލާ ކެފޭ އެންޑް ބިސްޓްރޯ އިން ހުށަހަޅާ ސަފާރީ ރޯދަވީއްލުމުގެ ޕެކޭޖްގެ ދަށުން ގްރޫޕްތަކަށް ވެސް ރޯދަވީއްލުން ތައްޔާރު ކުރެވެއެވެ. މި ޕެކޭޖްގެ އަގަކީ މީހަކަށް 550 ރުފިޔާއެވެ.\nވޮޑަމުއްލާ ކެފޭ އިން ބުނެފައިވަނީ، ސަފާރީގައި ޖާގަ އޮތް މިންވަރަކުން ކުރީބައިގައި ބުކްނުކުރާ ފަރާތްތަކަށްވެސް ފުރުސަތު ލިބޭނެ ކަމަށެވެ. އެގޮތުން ރޯދަ ވީއްލާ ވަގުތުގެ 24 ގަޑިއިރު ކުރިން ގުޅައި ޖާގަ ހުރިތޯ ބެލޭނެއެވެ. ކުރީބައިގައި ބުކް ކުރެވޭ މި ޕެކޭޖްގެ އަގަކީ 450 ރުފިޔާ އެވެ.\nމި ފުރުސަތު ބޭނުންވާ ފަރާތްތަކަށް ރޯދަވީއްލުން ބުކް ކުރުމަށް މިހާރު ފުރުސަތު ވަނީ ހުޅުވާލާފައެވެ. ޖާގަ ބުކް ކުރުމަށް 7651313 އަށް ގުޅައިގެން ކުރިއަށް ގެންދެވޭނެއެވެ.


Qatar airways ge "Dont just dream it, plan it" promotion hulhuvaalaifi\nގަތަރު އެއާވޭސްގެ "ޑޯންޓް ޖަސްޓް ޑްރީމް އިޓް، ޕްލޭން އިޓް" ޕްރޮމޯޝަން ހުޅުވާލައިިފި\nގަތަރް އެއާވޭސް އިން "ޑޯންޓް ޖަސްޓް ޑްރީމް އިޓް، ޕްލޭން އިޓް" ގެ ނަމުގައި މުޅިން އާ ގްލޯބަލް ޕްރޮމޯޝަނެއް ހުޅުވާލައިފި އެވެ.\nދުނިޔޭގައި މިހާރު އެންމެ އަވަސް ސްޕީޑެއްގައި ކުރިއަރަމުން އަންނަ އެއް އެއާފްލީޓް ކަމަށްވާ ގަތަރް އެއާވެސް އިން ހުޅުވާލި ޕްރޮމޯޝަންގެ ދަށުން ޑިސްކައުންޓްތައް ދެ އެވެ. އަދި ޚާއްސަ ފެއާގެ ދަށުން ދުނިޔޭގެ އެންމެ މަގްބޫލް 150 ޑެސްޓިނޭޝަން އަށް ދަތުރު ކުރުމުގެ ފުރުސަތު ލިބެ އެވެ.\nމިގޮތުން އެކޮނޮމީ އާއި ބިޒްނަސް ކްލާސް ގައި ކަސްޓަމަރުންނަށް އެންމެ މަތިން 30 ޕަސެންޓް ޑިސްކައުންޓަކާއެކު ޔޫރަޕާއި، މެދުއިރުމަތި އަދި އޭޝިއާ ޕެސިފިކްގެ އިތުރުން އެމެރިކާގެ މަގްބޫލް ސިޓީތަކަށް ދަތުރުކުރެވޭނެ އެވެ.\nޕްރޮމޯޝަންގައި ބައިވެރިވުމަށް ބޫކިންގް ހަދަން ޖެހޭނީ މިއަދުން ފެށިގެން އަންނަ ހުކުރު ދުވަހާ ހަމައަށެވެ. ނަމަވެސް ޕްރޮމޯޝަންގެ ދަށުން ދަތުރުތައް ފެށުމަށް ހަމަޖެހިފައިވަނީ އަންނަ ޖެނުއަރީ 15 އިން ޖޫން 30 ގެ ނިޔަލަށެވެ. ބޫކިން ހެދޭނީ ގަތަރް އެއާވޭސް ސޭލްސް އޮފީސް އަށް ޒިޔާރަތް ކޮށްގެންނާއި، ޓްރަވެލް އޭޖުންޓުންގެ އެހީގަ އާއި ވެބްސައިޓްގެ ޒަރީޔާއިންނެވެ.\nގަތަރު އެއާވޭސްގެ ނާއިބު ރައީސް އިހާބް ސޯރިއަލް ވިދާޅުވީ އެ އެއާލައިން އިން މިފަހަރު ހުޅުވާލި ޕްރޮމޯޝަނަކީ އަލަށް ދުނިޔޭގެ އެކިއެކި ސިޓީ ތަކަށް ޒިޔާރަތްކުރަން ބޭނުންވާ މީހުންނަށް އޮތް ރަނުގެ ފުރުސަތެއް ކަމަށާއި ގަތަރް އެއާވޭސް އިން މިފަހަރު ވާނީ އެ އެއާލައިން ދޭ ޚިދުމަތްތަކާއި މެހުމާންދާރީގެ ފެންވަރު ވަރަށް ބޮޑަށް ރަނގަޅުކޮށްފައި ކަމަށެވެ.\nއެސްޓީއޯ ކޮންޓްރަކްޝަން ގުދަންތައް ހުޅުވައިފި


ރިޕޯޓު - ޑަންޑަނާ ބޭންޑް\nޑަންޑަނާ ބޭންޑް ކޮބާ؟\nބޭންޑް ރޫޅިފައިވަނީ 2004 ވަނަ އަހަރު ކުރިމަތި ސުނާމީ ކާރިސާއަށްފަހު، ބޭންޑްގެ މެމްބަރުންގެ މެދުގައި ހިޔާލުތަފާތު ވުމުން\nކ. މާލެ 18 މާރޗް 2017 | ހޮނިހިރު 17:44 26,700\nޑަންޑަނާ ބޭންޑުގެ ޑްރަމަރު އަދި ލަވަކިޔުންތެރިޔާ އަހުމަދު ޝަފީޤް (އަފަގެ) - އެމްޑީޕީ\nދިވެހިރާއްޖޭގައި އުފެދުނު މިއުޒިކް ބޭންޑްތަކުގެ ތެރެއިން ރާއްޖޭގެ ރަށަކަށް ނިސްބަތްވާ އަދި ރާއްޖޭގެ އެންމެ މަޝްހޫރު އެއް ބޭންޑަކީ "ޑަންޑަނާ ބޭންޑް" އެވެ. އެ ބޭންޑަކީ ރާއްޖޭގެ ދެކުނުގައި އޮންނަ ޏ. ފުވައްމުލަކު ސިޓީއަށް ނިސްބަތްވާ ބޭންޑެކެވެ.\nޑަންޑަނާ ބޭންޑު އުފެދުނީ 1999 ވަނަ އަހަރު އެވެ. ބޭންޑް އުފެދުމަށްފަހު ރާއްޖޭގެ ރައްޔިތުންގެ މަގްބޫލުކަން ހޯދާފައިވާ އެ ބޭންޑް އުފެދުނުތާ ފަސް އަހަރުފަހުން ރައްޔިތުންގެ ލޯމަތިން ވަނީ ގެއްލިފަ އެވެ.\nޑަންޑަނާ ބޭންޑް އުފެއްދުމުގައި އެންމެ އިސްކޮށް ހުރީ މަޝްހޫރު ނަމުންނަމަ އަފަގެ އެވެ. އަހުމަދު ޝަފީގް "އަފަގެ" އަކީ ފުވަމުލަކުގައި އެންމެ މަޝްރޫހު އަދި އެންމެ ނުފޫޒުގަދަ އާއިލާގެ މެމްބަރެކެވެ.\nއަފަގެ އަކީ ޑަންޑަނާ ބޭންޑްގެ ޑްރަމަރެވެ. އަދި ލަވަކިޔުން ތެރިޔެކެވެ.\n"ބޭންޑް އުފެދުނީ 1998 ވަނަ އަހަރު، އެގޭފަހުން އަހަރެއްގެ ތެރޭގައި ރާއްޖޭގެ ރައްޔިތުން ބަލައިގަންނަ ބޭންޑަކަށް ބޭންޑް ވެގެންދިޔަ، އެއީ ބޭންޑްގެ ހުރިހާ މެމްބަރުން ކުރި ބުރަ މަސައްކަތުން ބޭންޑް އެފެންވަރަށް ދިޔައީ."\nއަފަބެ ބުނީ ޑަންޑަނާ ބޭންޑު އުފެދިގެންއައީ އޭރު އެރަށުގައި މިޔުޒިމް ކުޅެމުންއައި އޭނާގެ ބޭބޭ ހަސަން ޚާލިދު ދިން ހިޔާލެއް ދަށުން ކަމަށެވެ. އަދި އާމްދަނީއެއް ލިބޭގޮތަށް ރަސްމީކޮށް ޑަންޑަނާ ބޭންޑު އުފެއްދިއިރު ރަނގަޅު ޓީމެއް އޮތް ކަމަށާއި ޑަންޑަނާ ބޭންޑުން މަޝްހޫރު ވެގެންދިޔަ މަޝްހޫރު ލަވަކިޔުން ތެރިޔާ ހުސައިން (ޑަންޑަނާ ހުސައިން) އަކީވެސް އޭރު ޑަންޑަނާ ބޭންޑުގެ މެމްބަރެކެވެ.\n"ބޭބެމެން ކުޅުނުއިރުގަވެސް އަޅުގަނޑަކީ ޑްރަމަރު. އޭރު ބޭންޑް ކުޅެނީ ރަށުތެރޭގައި. އޭރުވެސް ބޭބެ ބުނޭ މިހެން ކުޅެގެންނެއް އާމްދަނީއެއް ނުލިބޭނެޔޭ އާމްދަނީ ލިބޭގޮތަކަށް ކިހިނެއް ހެދީމަހޭ ރަނގަޅުވާނީ. ބޭބެގާތު އަޅުގަނޑު ބުނިން ރަނގަޅުވާނޭ ޒަމާނީ ސާމާނު، އިންސްޓޫމަންޓް އެއްޗެއް ގެނެސްގެން، ޓީމެއް އެކުލަވާލާފަ މަސައްކަތް ކޮށްލައިފިއްޔާ މަހެއްގެ ތެރޭގައި އާމްދަނީ ލިބޭފަދަ ބޭންޑަށް މިބޭންޑް ހެދިދާނެކަމަށް،" ޑަންޑަނާ ބޭންޑް އުފެދުނުގޮތް ކިޔާދެމުން އަފަގެ ބުންޏެވެ.\nއަފަގެ ބުނީ ޑަންޑަނާ ބޭންޑު ރޫޅުނު މައިގަނޑު ސަބަބަކީ 2004 ވަނަ އަހަރު ރާއްޖެއަށް ދިމާވި ހިތާމަވެރި ސުނާމީ ކާރިސާއަށްފަހު ބޭންޑް ތެރޭގައި މައްސަލަތައް ޖެހުމާއި ބައެއް އެހެން މީހުންގެ ނުފޫޒު ބޭންޑްގެ ބައެއް މެމްބަރުންނަށް ފޯރުން ކަމަށެވެ.\n"ޑަންޑަނާ ބޭންޑެއް ހަގީގަތުގައި މިހާރަކު ނެތް. 2004 ސުނާމީ އަށްފަހު، ބޭންޑުގެ ތެރޭގައި ބައެއް މެމްބަރުންގެ ހިޔާލުތަފާތުވުންތައް އެފެދިގެންދިޔަ، އެއްކޮށް ކަހަލަގޮތަކަށް ބޭންޑު ހުއްޓުނީ. ފަހުން ބަދަލުވީ ރަށަށް ރަށުން ހުސެންނާވެސް ބައްދަލުވި، ހުސައިން ބުނި އަލުން އާހިތްވަރަކާއެކު އަނެއްކާވެސް ފަށަން ހިގާށޭ. ނަމަވެސް އޭގެ އަޅުގަނޑުގެ ޓަގެޓަކަށް ވެފައިވަނީ މުޅިން އެހެންކަމެއް،" ޑަންޑަނާ ބޭންޑް ރޫޅުމާ ގުޅޭގޮތުން އަފަގެ ބުންޏެވެ.\nއަފަގެ ބުނީ ޑަންޑަނާ ބޭންޑް އުފައްދުމަށްފަހު އުޅުނީ ގިނައިން މާލޭގައި ކަމަށާއި އަދި ބޭންޑް އޮޕަރޭޓް ކުރުމަށް ބޮޑެތި ޚަރަދުތައްވެސް ކުރަން ޖެހުނު ކަމަށެވެ.\n"ޑަންޑަނާ ބޭންޑްވެސް އުޅުނީ މާލޭގައި، ތަންތަނަށް ކުލި ދައްކައިގެން. ވަރަށް ބޮޑު ޚަރަދެއް ކޮށްގެން. ގާތްގަނޑަކަށް ފަސް އަހަރު ވަންދެން ބޭންޑް ރަނގަޅު ފެންވަރެއްގައި ހަރަކާތްތެރިވިން. މިކަމުންވެސް އެނގޭ ރަނގަޅަށް މަސައްކަތްކޮށްފިނަމަ ކޮންމެ ބަޔަކަށްވެސް ކާމިޔާބު ވެދާނެކަން. ރަށްރަށު މީހުންނަކީ ފަސްކުޅަނދުމަދު ބަޔެކޭ މާލޭ މީހުން ބުނިނަމަވެސް އެކަން އޮތީ އެހެން ނޫންކަން ޑަންޑަނާ ބޭންޑުންވާނީ ސާބިތު ކޮށްދީފަ،" ބޭންޑުގެ ހަރަކާތްތަކާއި ބެހޭގޮތުން އަފަގެ ބުންޏެވެ.\nއަފަގެ ބުނީ ޑަންޑަނާ ބޭންޑް ރޫޅުމާ ގުޅިގެން ރަށަށް ބަދަލުވެ، ދިރިއުޅުން ކޮޅަށް ޖެހުމާއި ކުރަމުންދިޔަ މަސައްކަތް އިތުރަށް ތަރައްގީ ކުރުމަށް ބުރަ މަސައްކަތްތަކެއްކޮށް، މިހާރު ފުވައްމުލަކުގައި އެކަށީގެންވާ ރަނގަޅު ފެންވަރެއްގެ ސްޓޫޑިއޯއެއް ހަދާފައިވާ ކަމަށެވެ.\n"އާމްދަނީ ހޯދުމަށް މިހާރު ކުރަމުންދާ މަސައްކަތަކީ ރަށުގައި ސްޓޯޑިއޯއެއް ގާއިމު ކޮށްގެން ސައުންޑާއި ލައިޓިންގ އާއި މިއުޒިކް ކޮމްޕޯސް ކުރުމާއި މިފަދަ ހުރިހާ ކަމެއް ފުވައްމުލަކުގައި ހުރެގެން މިދަނީ ކުރަމުން. މިއީ ވަކި ތަނެއްގައި ހުރެގެން ކުރެވޭ ކަމެއް ނޫންކަން މިފެންނަނީ ހަމަކޮންމެ ތަނެއްގައި ހުރެގެންވެސް ކެރިގެން މަސައްކަތް ކުރަންވީ،" މިހާރު ކުރަމުންދާ މަސައްކަތާ ގުޅޭގޮތުން އަފަގެ ބުންޏެވެ.\nއަފަގެ ބުނީ ފުވައްމުލަކުގައި އެ މަސައްކަތް ކުރުމުގެ މައިގަޑު ބޭނުމަކީ އެފަދަ މަސައްކަތް ކުރާ ޒުވާނުންނަށް އެފަދަ ފުރުސަތުތައް ހޯދާދިނުމާއި ދަސްކޮށްދިނުން ކަމަށެވެ.\nޑަންޑަނާ ބޭންޑުގެ މެމްބަރުންގެ ތެރެއިން އެކަކު މިހާރުވެސް ބޭންޑެއްގައި މަސައްކަތް ކުރަމުންދާކަމަށް އަފަގެ ބުނެއެވެ. ނަމަވެސް ޑަންޑަނާ ބޭންޑުގެ މަޝްހޫރު ލަވަ ކިޔުންތެރިޔާ ހުސައިންނާ ބެހޭގޮތުން އަފަގެ ބުނީ ހުސައިންވެސް ބޭންޑަކުން ނުވަތަ މިދާއިރާއިން ފެނުމަށް އެދޭ ކަމަށެވެ.\n"ހުސައިން ރަށުގައި އެބައުޅޭ. ހުސޭނާ ދޭތެރޭ އެއްޗެއް ބުނަން އަޅުގަނޑަކަށް ނޭނގޭ. އަޅުގަނޑުގެ އުއްމީދަކީ ހުސައިންނަށްވެސް ރަނގަޅުގޮތްވެ، އަދިވެސް އެފީލްޑުން ހަމަ ހުސައިން ފެނުން،" ޑަންޑަނާ ބޭންޑުގެ ހުސައިންއާ ބެހޭގޮތުން އަފަގެ ބުންޏެވެ.\nއަފަގެ ބުނީ އޭނާ ހާސިލް ކުރަންބޭނުން ހުރިހާ ކަމެއް ކަހަލަ ގޮތަކަށް މިހާރު ހާސިލް ވެއްޖެ ކަމަށާއި އެންމެބޮޑު މަސައްކަތް ކަމަށްވާ ސްޓޫޑިއޯ ފުވައްމުލަކުގައި އުފެއްދިއްޖެ ކަމަށެވެ. އެތަނުން ސައުންޑާއި ލައިޓީންގ އަދި މިއުޒިކްގެ ހުރިހާކެއް ކުރެވޭނެ ކަމަށްވެސް އަފަގެ ބުނެއެވެ.\n"ދެން ފުވައްމުލަކަށް މިދިރިއުޅުން ބަދަލުކުރިފަހުން އަޅުގަނޑުގެ ހިޔާލުގައި އަބަދުވެސް މިއިންނަނީ މުއީވެސް ވަރަށް ބޮޑު އާބާދީއެއް އޮތް ބޮޑު މުޖުތަމައުއެކޭ. މިތަންވެސް ތަރައްގީވާން އެބަޖެހެއޭ. ހޭލުންތެރިކުރުވަން އެބަޖެހެޔޭ، އެހެންވީމާ މިކަމަށް އޮތް އެންމެ ރަނގަޅު ހައްލަކީ ކޮބާއިތީއޭ ބެލިއިރުގަ މިފެންނަނީ ހަމަ ދުނިޔޭގެ އެހެން ސިޓީތަކުގައި އެހުންނަ ގޮތަށް ލޯކަލް ނުވަތަ ސިޓީ ފެންވަރުގެ ޓީވީ ޗެނަލެއް ބޭނުން ވަރަށް ބޮޑުކަން. އެގޮތުން ފުވައްމުލަކަށް ހާއްސަ ޓީވީ ޗެނަލެއް މިރަށުގައި އުފެއްދުން އެއީ ވަރަށް ބޮޑު ހުވަފެނެއް. އެމަސައްކަތްވެސް ވަރަށް ބޮޑަށް ކުރަން އުޅުނިން. އަވަސް އަވަހަކަށް ސަރުކާރުތައް ބަދަލުވުމާއި ގުޅިގެން އެކަންކަން ވާގޮތް އަދިވަނީ ނުވެފަ. ނަމަވެސް އުއްމީދު ކުރަނީ އަދިވެސް އެކަންކުރެވޭނެ ކަމަށް،" އަފަގެ ބުންޏެވެ.\nއަފަގެއަކީ މިހާރު ފުވައްމުލަކުގައި ދިރިއުޅޭ އެމްޑީޕީގެ އިސްފަރާތްތަކާއެކު މަސައްކަތް ކުރަމުންދާ ހީވާގި ޒުވާނެކެވެ. އެމްޑީޕީން ހިންގާ އެކިއެކި ކެމްޕެއިން ހަރަކާތްތަކަށް ވަރަށް ހިތްގައިމު ލަވަތަކެއް ހަދާފައިވާ ޒުވާން ލަވަކިޔުންތެރިޔެކެވެ. ފަންނާނެކެވެ.\n- އިއަން ޕެއިސްލީ ރާއްޖޭގައި ހޭދަކުރެއްވި އަގު ބޮޑު ޗުއްޓީ: ހަރަދުކުރީ ޝައިނީ!


Sarukaaraa ekugai masakkaiy kuran siyaasee vaadhaverin ah govaalan: Raees\nސަރުކާރާ އެކުގައި މަސައްކަތް ކުރަން ސިޔާސީ ވާދަވެރިންނަށް ގޮވާލަން: ރައީސް\nރައީސް އިބްރާހިމް މުހައްމަދު ސޯލިހް: ގައުމުގެ އެންމެ މަތީ މަސްލަހަތު ހިމެނޭ ކަންކަމުގައި ސަރުކާރާ އެކު މަސައްކަތް ކުރަން ސިޔާސީ ވާދަވެރިންނަށް ގޮވާލެއްވި\nސިޔާސީ ވާދަވެރިކަމުގައި މުޖުތަމައު ބައިބައިވުމަށް ފުރުސަތު ދިނުމަކީ ރަނގަޅު ކަމެއް ނޫން ކަމަށާއި ގައުމީ މަސްލަހަތު ހިމެނޭ ކަންކަމުގައި ސަރުކާރާއެކު މަސައްކަތް ކުރުމަށް ސިޔާސީ ބޭފުޅުންނަށް ރައީސް އިބްރާހިމް މުހައްމަދު ސޯލިހް ގޮވާލައްވައިފި އެވެ.\nމިއަދު ފާހަގަކުރަމުންދާ 55 ވަނަ މިނިވަން ދުވަހުގެ މުނާސަބަތުގައި ރައީސް ދެއްވި ހިތާބްގައި ވިދާޅުވީ، މިނިވަން ދުވަސް ފާހަގަ ކުރާއިރު ދިވެހިންނަށް މިނިވަން ކަން ލިބުނު ގޮތާއި ދެމެހެއްޓުމަށް ކުރަން ޖެހޭ ކަންކަން ހަނދާނުން ފޮހެވިގެން ނުވާނެ ކަމަށެވެ. އެއީ ސުލްހަވެރިކަމާއި ހިކުމަތްތެރިކަން ކަމަށް ރައީސް ވިދާޅުވި އެވެ.\n"ދިވެހިންނަށް ސިޔާސީ މިނިވަންކަން ލިބުނީ، ސުލްހަވެރިކަމާއި ހިކްމަތްތެރިކަމާ އެކު ކުރި މަސައްކަތުން. އެހެންވީމާ، ދިވެހިންގެ މިނިވަންކަން ދެމިއޮންނާނީ ވެސް ސުލްހައިގެ މަތީގައި." ރައީސް ސޯލިހް ވިދާޅުވި އެވެ.\nރައީސް ވިދާޅުވީ ރާއްޖޭގެ ގާނޫނު އަސާސީއާއި މި ސަރުކާރުގެ ސިޔާސަތުތައް ބައްޓަންކުރެވިފައި ސުލްހަވެރިކަމުގެ އަސާސްގެ މަތީގައި ކަމަށެވެ. އެއީ ތަފާތު ހިޔާލުތަކާއި އެކު، އެންމެންގެ ބައިވެރިވުން ޝާމިލުވާ ގޮތަށް ގައުމުގެ ކަނކްނަް ހިންގުން ކަމަށެވެ. ގައުމުގެ ކަންކަން ނިންމަން ބޭނުންފުޅު ވަނީ ވެސް ސިޔާސީ ވާދަވެރިންގެ އަޑުއަހައިގެން ކަމަށެވެ.\nރައީސް ވިދާޅުވީ، ސިޔާސީ ވާދަވެރިކަމުގައި ބައިބައިވުމަށް ފުރުސަތު ދިނުމަކީ ރަނގަޅު ކަމެއް ނޫން ކަމަށެވެ. އެ ކަމުގެ ސަބަބުން ގެއްލުން ލިބެމުން ދަނީ ހުރިހާ ރައްޔިތުންނަށް ކަމަށެވެ. އެހެންކަމުން ގައުމުގެ އެންމެ މަތީ މަސްލަހަތު ހިމެނޭ ކަންކަމުގައި ސަރުކާރާ އެކު މަސައްކަތް ކުރަން ރައީސް ސޯލިހް ގޮވާލެއްވި އެވެ.\n"ގައުމުގެ އެންމެ މަތީ މަޞްލަޙަތު ހިމެނޭ ކަންކަމުގައި، ސަރުކާރާ އެކުގައި މަސައްކަތް ކުރައްވަން ފެށްޓެވުމަށް، ހުރިހާ ސިޔާސީ ބޭފުޅުންނަށް އަޅުގަނޑު ގޮވާލަން. ތިޔަބޭފުޅުންގެ ހިޔާލާއި މަޝްވަރާއަށް އަޅުގަނޑު އަބަދުވެސް މަރުހަބާ ކިޔާނަން." ރައީސް ވިދާޅުވި އެވެ.\nއެމްޑީޕީ ޕީޕީއެމް ރައީސް އިބްރާހިމް މުހައްމަދު ސޯލިހު + މިނިވަން ދުވަސް ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް\nޕެޓިޝަންގައި ސޮއިނުކުރަން އިދިކޮޅު ގޮވާލައިފި\n"ކުއްލި ނުރައްކާ އިއުލާނު ކުރަންޖެހޭ ހާލަތެއް ނެތް"\n"ރާއްޖެއަށް ފެންނަނީ ފަހަތް ލަންކާއަށް ފެންނަނީ ކުރި"


ލޮކްޑައުންގައި ތިބިއިރު ވެސް ދެމަފިރިން މައްސަލަ ޖެހެނީތަ؟ އެފަދަ މީހުންނަށް މިވާހަކަތައް މުހިންމު! – Dhen.mv\nލޮކްޑައުންގައި ތިބިއިރު ވެސް ދެމަފިރިން މައްސަލަ ޖެހެނީތަ؟ އެފަދަ މީހުންނަށް މިވާހަކަތައް މުހިންމު!\nMarch 26, 2020 - 12:59 am\nހަލުވިކަމާއިއެކު ފެތުރެމުން އަންނަ ކޯވިޑް 19 ކޮންޓްރޯލް ކުރުމަށްޓަކައި ގިނަ ގައުމުތައް ވަނީ ލޮކްޑައުންގައެވެ. މިކަމަށް އެކި ގައުމުތަކުން އެކި މުއްދަތު ކަނޑައަޅާފައިވާއިރު ހަމަގައިމުވެސް ބޭރަށް ނުނިކުމެ ގޭގައި ހަފްތާތަކެއް ނުވަތަ މަސް ދުވަހު އުޅުމަކީ އެހާ ފަސޭހަ ކަމެއް ނޫނެވެ. އެހެން މީހަކާ ބައްދަލުނުކޮށް ހަމަ އެކެއް ނުވަތަ އެއްބަޔަކާ އެކީ އެތައް ދުވަހެއް ވަންދެން އެއްތާކު ބަންދުވެގެން ހުރުމަކީ ޔަގީނުން ވެސް ފޫހިކަން އިހްސާސް ކުރެވޭނެ ކަމެކެވެ.\nދެމަފިރިން ނަމަވެސް ބޭރަށް ޖައްސާނުލެވި ގޭގައި އެކަހެރިވެގެން އެހާ ގިނަ ދުވަހު ތިބޭނަމަ ދެމީހުންގެ މެދުގައި މައްސަލަތައް ދިމާވުމަކީ ވެދާނެ ކަމެކެވެ. އެހެން ކަމުން އެ ދުވަސްތަކުގައި ދެމަފިރިން ޒުވާބު ނުކޮށް ލޯބިން އުޅެވިދާނެ ދެތިން ގޮތެއް ހިއްސާ ކޮށްލާނަމެވެ.\nދެމަފިރިން ބޭރަށްނުގޮސް ގިނަ ދުވަސްތަކެއް ހޭދަކުރާނަމަ އެކަކު އަނެކަކަށް ޖާގަ ދިނުމަކީ ވަރަށް މުހިންމު ކަމެކެވެ. އިނދެގެން އުޅުނަސް ބައެއް މީހުންނަކީ ކުޑަ ވަގުތުކޮޅަކަށް ނަމަވެސް އެކަނިވެލަން ބޭނުންވާނެ މީހުންނެވެ. އެކަނިވެލާފައި ވާހަކައެއް ކިޔާލާ ނުވަތަ ދިރިއުޅުމުގެ ކަންކަމާއި މެދު ފިކުރުކޮށްލުމަކީ ބައެއް މީހުންގެ އާދައެކެވެ. އެހެން ކަމުން ތިބާގެ ބައިވެރިއަކީ ކުޑަ ވަގުތު ކޮޅެއް ނަމަވެސް އެކަނި ހޭދަކުރަން ބޭނުންވާ މީހެއް ނަމަ، އަބަދު ގާތުގައި ވިއްދާފައި ނުހުންނާށެވެ. އަދި އަބަދު އަބަދު އަނގަނުތަޅާ ބައިވެރިޔާއަށް ވެސް ހަމަހިމޭން ވަގުތު ކޮޅެއް ދޭށެވެ.\nދެމަފިރިންގެ މެދުގައި މައްސަލަ ޖެހި ދެބަސްވުންތައް ވެސް އުފެދޭނެއެވެ. އަދި ހާއްސަކޮށް ދެމީހުން ގެއެއްގެ ތެރޭ ދެތިން ހަފްތާ ބަންދުވެގެން ތިބޭއިރު މައްސަލަ ޖެހި ދެބަސްވާން ޖެހޭ ހާލަތްތައް ވެސް އިތުރުވެދާނެ އެވެ. ނަމަވެސް އެފަދަ ހާލަތްތަކުގައިވެސް ރުޅި އިސްނުކޮށް ހަމަޖެހިގެން ވާހަކަ ދައްކައިގެން މައްސަލަތައް ހައްލުކުރަން މަސައްކަތް ކުރާށެވެ. މައްސަލަ އެއް ޖެހުމުން ދެތިން ހަތަރު ދުވަސް ވަންދެން ދެމަފިރިން މޫނާއި މޫނު ދިމާނުކޮށް އުޅުމަކީ ހައްލެއް ނޫނެވެ. އަދި ގޭގައި ތިބެން ޖެހިފައިވާއިރު ދެމީހުން ކުނި މޫނު ހަދައިގެން ގޭތެރޭގެ އުފާވެރި މާހައުލު ކުނި ނުކުރާާށެވެ. ދެމަފިރިން އެކަކު އަނެކަކުގެ ޝަކުވާ އަޑުއަހާ ހަމަޖެހިގެން ކަންކަން ހައްލުކުރާށެވެ.\nދެމަފިރިންގެ މެދުގައި ހިޔާލު ތަފާތުވުންތައް ވެސް އުފެދޭނެއެވެ. ފިރިމީހާ ކުރާ ހިތްވާ ކަމެއް އަނބިމީހާ ކުރާ ހިތް ނުވެދާނެއެވެ. އެހެންކަމުން ދެމަފިރިން އެކަނި ގޭގައި ވަގުތު ހޭދަކުރާއިރު ދެމީހުންވެސް ކުރާ ހިތްވާ ކަންކަން ގިނަ ކުރުމަކީ މުހިންމު ކަމެކެވެ. އަނބިމީހާ ފޫހިވާ ކަމެއް ފިރިމީހާ ކުރަން އުޅުމުން އެކަމަށް ޖޯކް ޖަހައި އެކަން ނުހުއްޓުވާށެވެ. އޭގެ ބަދަލުގައި އެކަމެއްގައި ފިރިމީހާ އާއި އެކީ ބައިވެރިވާށެވެ. އޭރުން ދެމަފިރިންގެ މެދުގައި އޮންނަ ގުޅުން އިތުރަށް ބަދަހި ލޯބި އިތުރުވާނެއެވެ.\nމީގެ އިތުރުން ބަންދުވެގެން ތިބުމަކީ ވެސް ފަހި ފުރުސަތެއް ކަމަށް ބަލާށެވެ. ދެމަފިރިންގެ ހަޔާތުގެ މާޒީ އެކަކު އަނެކަކަށް ހިއްސާ ކޮށްލާށެވެ. އަދި ހުވަފެނީ މުސްތަގުބަލްގެ ހިޔާލު ބަދަލު ކޮށްލާށެވެ. ހަޔާތުން މިހާތަނަށް ލިބުނު އިބްރަތްތަކުން މުސްތަގްބަލް އަލި ކުރާނެ ގޮތްތައް ދެމީހުންގެ ބައިވެރިވުމާއެކު ނިންމާށެވެ. އަބަދު ވެސް އުއްމީދު ފަތުރާށެވެ. މާޔޫސްވުމަކީ އޮތްކަމެއް ނޫނެވެ.


Liverpool ah oiy pressure Manchester City in dhamahahtaifi\n8 މަސް,3ހަފްތާ,4ދުވަސް, 19 ގަޑި, 21 ސިކުންތު ކުރިން 9330އިދުހާމް ނައީމް\nސީޒަނުގައި 100 ލަނޑު ހަމަކޮށް ލިވަޕޫލަށް އޮތް ޕްރެޝަރު މެންޗެސްޓާ ސިޓީ އިން ދަމަހައްޓައިފިއެވެ.\nސިޓީއިން އެ ޕްރެޝަރު ދަަމަހައްޓަފައިވަނީ ތާވަލުގެ އެންމެ ފުލުގައި އޮތް ހަޑަސްފީލްޑްގެ މައްޗަށް 3-0 ގެ ނަތީޖާއިން ކުރިހޯދައިގެންނެވެ.\nމެޗު ފެށިގެން ފުރަތަމަ 15 މިނެޓުގައި ދެ ޓީމުގެ ފަރާތުންވެސް ރަގަނޅު ކުޅުމެއް ނުފެނުނު ނަމަވެސް މެޗުގެ 19ވަނަ މިނެޓުގައި ސިޓީއިން ވަނީ ލަނޑު ޖަހާފައެވެ. ސިޓީން އެ ލަނޑު ކާމިޔާބު ކުރީ، ޑިފެންޑަރު ޑެނީލޯ އޭރިއާގެ ބޭރުން ފޮނުވާލި ބޯޅަ، އިދިކޮޅު ޑިފެންޑަރެއްގެ ބޮލުގައި ޖެހި ގޯލަށް ވައްދައިގެންނެވެ.\nދެވަނަ ހާފު ފެށިގެން، މެޗުގައި މޮޅު ކުޅުމެއް ދެއްކި ލީރޯއީ ސާނޭގެ އެހީތެރިކަމާއެކު ދެ މިނެޓު ތެރޭގައި ސިޓީއިން ވަނީ ދެ ލަނޑު ކާމިޔާބުކޮށްފައެވެ. އޭގެ ތެރެއިން ފުރަތަމަ ލަނޑު ކާމިޔާބުކޮށް ދިނީ ސާނޭ ނެގި ހުރަހަކުން ރަހީމް ސްޓާލިންގް އެވެ.\nއޭގެ ދެ މިނެއްޓު ފަހުން، ސާޖިއޯ އަގުއޭރޯ ތަނަވަސްކޮށްދިން ފުރުސަތުގެ ބޭނުން ހިފައި، ސާނޭ ވަނީ ސީޓީގެ ތިން ވަނަ ލަނޑު ކާމިޔާބުކޮށްދީފައެވެ.\nމެޗު ނިންމާލުމަށް ފަހު ސިޓީގެ ކޯޗު ޕެޕް ގާޑިއޮލާ ބުނީ އެ މެޗުން ސިޓީއިން ދެއްކި ކުޅުމަށް ބަލާއިރު ތިން ލަނޑަށްވުރެ ގިނައިން ހައްޤު ނޫންކަމަށެވެ. އަދި ތާވަލުގެ އެއްވަނައިގައި ލިވަޕޫލާއި ވާދަކުރުމަކީ ކުރަން ޖެހޭކަމެއްކަމަށް އޭނާ ވަނީ ބުނެފައެވެ.\nއިނގިރޭސި ޕްރިމިއަރ ލީގު ތާވަލުގެ އެއްވަނައިގައި 60 ޕޮއިންޓާއެކު ލިވަޕޫލް އޮތް އިރު ސިޓި އޮތީ 56 ޕޮއިންޓައެކު ދެ ވަނައިގައެވެ.\nމެންޗެސްޓާ ސިޓީ ހަޑަސްފީލްޑް


vnews - Zuvaanun meehun maranee shaithaanee vasvaahuge sababun: Alabama police\nޒުވާނުން މީހުން މަރަނީ ޝައިތާނީ ވަސްވާހުގެ ސަބަބުން: އަލަބާމާ ފުލުހުން\nކޯވިންގްޓަން ކައުންޓީގެ ފުލުހުންގެ ޑިޕާޓްމަންޓްގެ ބޭރުގައި ވެހިކަލްތައް ޕާކްކޮށްފައި:\nއެމެރިކާގެ ފްލޮރިޑާ ސްޓޭޓާއި އަލަބާމާ ވަކިކުރާ އިމުގައި އޮންނަ ކުޑަ އަވަށެއް ކަމަށްވާ ކޯވިންގްޓަންގައި މީހުން މެރުން އިތުރުވެގެން އުޅެނީ، ޝާއިތާނީ ވަސްވާހުގެ ސަބަބުން ކަމަށް އަލަބާމާގެ ފުލުހުން ބުނެފިއެވެ.\nފޭސްބުކްގައި އަލަބާމާގެ ފުލުހުން ޝާއިއުކުރި ޕޯސްޓެއްގައި، ޚާއްސަކޮށް އަވަށުގެ ޒުވާނުން ކަލާނގެ ދޫކޮށް ޝައިތާނާގެ ވަސްވާސްތަކަށް ހެއްލިފައިވާ ކަމަށް ބުނެ ޒުވާނުންނަށް ވަރަށް ބޮޑަށް އެއްޗެހި ކިޔާފައި ވެއެވެ.\nފުލުހުން މިފަދަ ޕޯސްޓެއް މިކުރީ، ކޯވިންގްޓަން އަވަށުގައި ދާދިފަހުން ބަޑިޖަހައި ދެމީހަކު މަރާލި ހާދިސާއާ ގުޅިގެންނެވެ.\nމަރުގެ ހާދިސާތަކާ ގުޅިގެން އަލަބާމާ ފުލުހުން ފޭސްބުކްގައި މިފަދަ ޕޯސްޓެއް ކުރިނަމަވެސް އެ ޕޯސްޓް ފަހުންވަނީ ޑިލީޓް ކޮށްލާފައެވެ.\n"ކޯވިންގްޓަން އަވަށުގައި 2018 ވަނަ އަހަރު ފަސްމީހަކު މަރާލާފައިވޭ. މިޖަރީމާތައް ހިންގާފައިވަނީ އަޅުގަނޑުމެންގެ ޒުވާނުން. މިފަދަ ކަންކަން މި ހިނގަނީ ކަލާނގެ ދޫކޮށް ޝައިތާނާއަށް ހެއްލުންތެރިވުމުގެ ސަބަބުން" ފުލުހުން ޝާއިއުކުރި ޕޯސްޓްގައި ބުނެފައި ވެއެވެ.\nމިއީ، ގަސްތަކާއި ނުލައި ކުރެވިފައިވާ ކަންތައްތަކަށް ވެދާނޭ ކަމަށާއި، އެހެންކަމުން، މިއީ މިކަން ހުއްޓުވަން ކަލާނގެ ކިބައިން އެހީއަށް އެދޭންޖެހޭ ފުރުސަތު ކަމަށްވެސް ފުލުހުން ޕޯސްޓްގައި ލިޔެފައި ވެއެވެ.\nމަރުގެ ހާދިސާތަކާ ގުޅިގެން އަލަބާމާ ފުލުހުން ފޭސްބުކްގައި ޝާއިއުކުރި މި ޕޯސްޓް ފަހުން ޑިލީޓް ކޮށްލީ ކީއްވެގެންކަމެއް ފުލުހުން ހާމަކޮށްފައެއް ނުވެއެވެ.\nއެހެންނަމަވެސް، ފުލުހުންނަށް ހެދުނު ގޯހަކުން ސަރުކާރުގެ ސިޔާސަތުތަކާއި ދީނީ ކަންތައްތައް މިކްސް ކުރެވުމުގެ ސަބަބުން ކޯވިންގްޓަން ފުލުހުންގެ ޑިޕާޓްމަންޓަށް އެކަމުގެ އަދަބު މިހާރު ދީފައިވާ ކަމަށް މީޑިއާއިން ބުނެއެވެ. އަދަބެއްގެގޮތުން އެޅީ ކޮން ފިޔަވަޅެއްކަމެއް ސާފެއް ނުވެއެވެ.


Faahaana Saafu kuran dhaan vee ves Raees Yaameen tha? – adduLIVE\nފާހާނާ ސާފު ކުރަން ދާންވީ ވެސް ރައީސް ޔާމީންތަ؟\n9 Apr 16, 2018, 10:32 ލިޔުނީ އަލީ ހުޒާމް\nހިތަދޫ ރީޖަނަލް ހޮސްޕިޓަލްގެ އާއްމު ފާހާނާ ސާފުނުކޮށް ހުރި ފޮޓޯއެއް ސޯޝަލް މީޑިއާގައި ހިއްސާކޮށް "ޓޯކިޔޯގެ ފާހާނާތައް ހުންނަނީ މިހެންތޯ" ކުރި ސުވާލުގެ ޖަވާބު ވަރަށް ފުރިހަމައަށް ރައީސް ޔާމީންގެ ސަޕޯޓަރުން ދީފިއެވެ.\nއައްޑޫލައިވްއިން ގެނެސްދޭ "މުޖްތަމައުގެ ތެރެއިން" ކޮލަމްގައި ސޯޝަލް މީޑިއާގައި ދައުރުވަމުން ދިޔަ ފޮޓޯ ޖެހުމާއި ގުޅިގެން ރައީސް އަބްދުﷲ ޔާމީންގެ ސަޕޯޓަރުން ވަނީ އެފޮޓޯއަށް ރައްދުދީފައެވެ. އެގޮތުން ކޮމެންޓް ކުރި ބައެއް ފަރާތްތަކުން ބުނެފައިވަނީ ފާހާނާ ސާފު ކުރަން ދާން ޖެހެނީވެސް ރައީސް ޔާމީން ތޯއެވެ. އަދި ރައީސް ޔާމީނަކާއި ހިތަދޫ ހޮސްޕިޓަލްގެ ފާހާނާއާއި އޮތީ ކޮން ގުޅުމެއްތޯވެސް އެ ފަރާތްތަކުން ސުވާލުކޮށްފައިވެއެވެ.\nހިތަދޫ ރީޖަނަލް ހޮސްޕިޓަލްގެ އާއްމު ފާހާނާ ހަޑިކޮށް ހުރުމަކީ ރައީސް ޔާމީން އަދި ހެލްތު މިނިސްޓަރ ނާޒިމް ސީދާ ޒިއްމާ ނަންގަވަން ޖެހޭ ކަމެއް ނޫނެނެވެ. ނަމަވެސް ހުރިހާ ކަމެއް ސިޔާސީ ވާ މި ދުވަސްވަރު މިކަންވެސް އަމާޒުވާނީ ސީދާ މިނިސްޓަރަށާއި ރައީސަށްކަން ގަބޫލު ކުރާ މީހުން މަދެއް ނޫނެވެ.\nސަބަބަކީ ހޮސްޕިޓަލްގެ އެންމެ އިސްވެރިޔާއިން ފެށިގެން މަތީ މަގާމުތަކުގައި ތިބޭ ގިނަ މީހުންނަކީ ސަރުކާރު ޕްރޮމޯޓްކޮށް ހާއްސަކޮށް ރައިސް ޕްރޮމޯޓް ކުރާ ފަރާތްތަކަށްވުމެވެ. މިފަރާތްތަކަށް މަގާމު ދީފައި ބަހައްޓާފައިވާ އެންމެ ބޮޑު އެއް ސަބަބަކީ ރައްޔިތުންނަށް ފޯރުކޮށްދޭން ސަރުކާރުން ހަވާލުކޮށްފައިވާކަންކަން ބަރާބަރަށް ފޯރުކޮށްދީ، ރައްޔިތުންގެ ފަރާތުން ސަރުކާރަށާއި ރައިސަށް ތާއިދު ހޯދުމެވެ.\nނަމަވެސް އޭގެ ބަދަލުގައި އެފަރާތްތަކާއި ހަވާލު ކުރެވޭ ޒިއްމާތައް އަދާ ނުކުރެވުމުގެ ސަބަބުން ރައީސަށާއި، މިނިސްޓަރަށް ރައްޔިތުންގެ ފަރާތުން ހިތް ހަމަނުޖެހުމާއި، ނަފްރަތު އަދި ފާޑު ކިޔޭނެ ގޮތް ވެފައި ހުރުމަކީ އެމީހުން ފެއިލްވެފައިވާކަމުގެ ހެއްކެކެވެ. އެހެންވާނަމަ ފާޑު ކިޔައި ރައްޔިތުންގެ ނަފްރަތު އަމާޒުވާނީ ރައީސާއި މިނިސްޓަރަށެވެ.\nހިތަދޫ ހޮސްޕިޓަލް ސާފުކޮށް ބެލެހެއްޓުމަށް އަމިއްލަ ފަރާތަކާއި އެކު ވެފައިވާ އެއްބަސްވުން މުއްދަތު މިދިޔަ 2017 ވަނަ އަހަރު ހަމަވުމާއި ގުޅިގެން އަލުން އިއްލާންކޮށް އެހެން ފަރާތަކާއި އެކު 2017 ޖެނުއަރީ 18 ވަނަ ދުވަހު އެގްރިމެންޓް ހެދުމަށްފަހު 19 ވަނަ ދުވަހު އެގްރިމެންޓް ކެންސަލްކޮށް ކުރިންވެސް އެމަސައްކަތް ކުރި ފަރާތާއި ހަވާލުކުރީ ސީދާ ހެލްތު މިނިސްޓްރީން ބޭނުންވެގެންނެވެ.\nފަހުން އެގްރިމެންޓް ހެދި މީހުންނަށްވުރެ 9000 ރުފިޔާ ބޮޑުކޮށް ކުރިން އެމަސައްކަތް ކުރި މީހުންނާއި ހަވާލުކުރި މައްސަލަ އޭސީސީންވެސް ބެލިއެވެ. އެކަން އެގޮތަށް ނުކުރުމަށް އޭސީސީން ހިތަދޫ ހޮސްޕިޓަލަށް އެންގިއެވެ. ނަމަވެސް މިއަހަރުގެ މާޗް 25 ވަނަ ދުވަހާއި ހަމައަށް އޭސީސީގެ އެންގުމަށް ބެލުމެއް ނެތި ވަގުތީ އެއްބަސްވުމެއްގެ ދަށުން ހިތަދޫ ރީޖަނަލް ހޮސްޕިޓަލް ސާފު ކުރުމަށްދީފައިވަނީ ސަރުކާރުން ބޭނުންވި ފަރާތަށެވެ.\nމިއަދު ހޮސްޕިޓަލްގެ ފާހާނާ ސާފު ނުކުރެވި އެތަނުގެ އާއްމު ސާފުތާހިރުކަމުގެ އެތައް މައްސަލައެއް ހުރިއިރު އެޝަކުވާ ހަމަ ނުކޮށް ތިބެންވީހެއްޔެވެ؟ މިއީ ރައީސް ޔާމީންއަށް ބަޔަކު ގަސްދުގައިދޭ ހުތުރު ނަމެއް ނުވަތަ ނަފްރަތަކަށް ނުވާންވީ ކީއްވެގެން ހެއްޔެވެ؟ އެމަނިކުފާނަށް މިފަދަ ކަންކަން އެނގިވަޑައިގެން މިކަން ހައްލު ނުކޮށް ނުހުންނަވާނެކަން ޔަގީނެވެ.


Magoodhoo Council Website ސްކޫލް - މަގޫދޫމަގޫދޫ\tސްކޫލް - މަގޫދޫ\nސްކޫލް ކޯރޑް ނަމްބަރ: GS71\nސްކޫލް: ހުޅުވުނު ތާރީޚް: 15 އޮގަސްޓް 1950\nސްކޫލް މޮޓޯ: ހުނަރުވެރިވާށެވެ. ހުނަރުވެރިކުރުވާށެވެ. Be Active Make Active\nމަގޫދޫ ސްކޫލްގެ ވިޝަން\nމަގޫދޫ ސްކޫލް ދެކެން ބޭނުންވަނީ ،މިސްކޫލްގެ ދަރިވަރުންނަކީ އިސްލާމްދީނާއި، އަޅުގަނޑުމެންގެ ދިވެހި ޤައުމާއި، މި މުޖުތަމަޢުދެކެ ލޯބިވާ، އިޙްތިރާމް ކުރާ އަދި ހިއްވަރާއި، ހިތްމަތާއި އެކު ކުރިއަށް ދިޔުމަށް މަސައްކަތް ކުރާ އަދި ސްކޫލާއި މުޖުތަމަޢުގައި ވެސް ފުރިހަމައަށް ބައިވެރިވާ ޒިންމާދާރު ދަރިވަރުން ތަކެއް އުފެދުމެވެ.\nOur Vision at Magoodhoo School is to instill in the pupils love and respect for Islam, community and nation, and desire to achieve their fullest potential, so that they can make their best contribution to the school, society as responsible citizens.\nމަގޫދޫ ސްކޫލްގެ މިޝަން\nމަގޫދޫ ސްކޫލްގެ މިޝަންއަކީ މިސްކޫލުން ތަޢުލީމް ޙަސީލްކުރާ ދަރިވަރުންނަކީ ހުރިހާ ގޮތަކުންވެސް ކާމިޔާބު ހޯދާ މޮޅު ދަރިވަރުން ތަކަކަށް ހެދުމަށްޓަކައި އުފާވެރި، އަޅާލާ، ރަހުމަތްތެރި މާހައުލެއް ޤާއިމްކޮށް އެދަރިވަރުންނަށް ފިކުރީގޮތުންނާއި، ޖިސްމަނީގޮތުންނާއި، ޢިޖުތިމާޢީގޮތުންނާއި، އަދި އަދަބު އަޚްލާޤީގޮތުން ރަނގަޅު ދަރިވަރުންތަކަކަށް ހެދުމަށް ތައުލީމު އުގަންނައި ދިނުމެވެ.\nOur mission at MagoodhooSchool is to provide academic programmes that support to improve all of our students’ intellectual, physical, social, and moral experiences through happy, caring, friendly and supportive environment that fosters student success and satisfaction with the educational experience.\nސްކޫލުގެ މާޒީގެ ތެރެއިން:\nމިސްކޫލަކީ 15 އޮގަސްޓް 1950 ގައި ރަޖިސްޓްރީކޮށް، ހިންގަންފެށިފައިވާ ސްކޫލެކެވެ. ސްކޫލު ހިންގުމަށް ތަފާތު ނަންނަމުގައި ބޮޑެތި ބަދަލުތަކެއް އައިސްފައިވެއެވެ. މިގޮތުން ފުރަތަމަ ސްކޫލް ރަޖިސްޓްރީކޮށް ހިންގިފައިވަނީ މަކްތަބުލް މިޞްބާޙްގެ ނަމުގައެވެ. 8 ޖުލައި 1980 އިން ފެށިގެން މަގޫދޫ ޕްރައިމަރީ ސްކޫލުގެ ނަމުގައި ހިންގިފައިވެއެވެ. އެއަށްފަހު، 20 ޖުލައި 1981 ގައި ފ. އަތޮޅު މަދަރުސާގެ ގޮތުގައި ހަމަޖެހި ކުރިއަށް ދިޔައެވެ. އެންމެ ފަހުން، 27 މާރޗް 1982 ގައި މިހާރުގެ ނަން މަގޫދޫ ސްކޫލުކަމުގައި ހަމަޖެހުނެވެ. މާތް ﷲ ގެ އިރާދަފުޅުން، 1 ޖެނުއަރީ 2004 އިން ފެށިގެން ވަނީ ސަރުކާރު ސްކޫލަކަށް ބަދަލުވެ، 2005 ވަނަ އަހަރު އަމިއްލަ ރަށުގައި ތިބެގެން އޯލެވެލް ހެދުމުގެ ނަޞީބު ލިބިފައެވެ. މަގޫދު ސްކޫލް ސަރުކާރު ސްކޫލަކަށް ބަދަލުވުމުގެ ކުރިން ސްކޫލް ހިންގާފައިވަނީ ސަރުކާރުގެ ދީލަތި އެހީއާއކު މަގޫދޫގެ ރައްޔިތުން ސްކޫލަށް ވަރަށްބޮޑެތި ޚަރަދުތަކެއް ކުރައްވައިގެންނެވެ. އެގޮތުން މަގޫދޫ ރކ. ކޮމެޓީން ޚަރަދުކރައްވައިގެން ބޭރުން ބިދޭސީ ޓީޗަރުން ގެނެސްގެން ސްކޫލްގައި 8 އަހަރުދުވަހު ކިޔަވައިދެއްވާފައި ވެއެވެ. އަދި މަގޫދޫ ސްކޫލްގައި ރައްޔިތުން އަމިއްލަގޮތުން ސެކެންޑްރީ އުފައްދައިގެން 2002ވަނަ އަހަރު ކޮމާސް ޓްރީމަށް ކިޔވައިދޭން ފެއްޓުނެވެ.\nސްކޫލުގައި އުފެދިގައިވާ ކުލަބު ޖަމްޢިއްޔާތައް:\n3. ދަރިވަރުންގެ ޖަމްޢިއްޔާ ” އައްޑަނަ “\nހ. އިންގްލިޝް ކުލަބު\nށ. ދިވެހި ކުލަބު\nނ. އެންވަޔަރމެންޓް ކުލަބު\nރ. ސްޕޯރޓްސް ކުލަބު\nބ. އާރޓް ކުލަބު\nޅ. އިސްލާމް ކުލަބު\n4- ސްކައުޓް ( ފިފްތް ފާފު އެޓޯލް )\n5- ގާލްގައިޑް ( ސެކެންޑް ފާފު އެޓޯލް )\nސްކޫލްގައި ޤާއިމްކުރެވިފައިވާ ވަޞީލަތްތައް:\n1- ކޮމްޕިއުޓަރ ލެބް ( ބްރޯޑްބޭންޑް އިންޓަރނެޓާއެކު)\n2- ލައިބުރަރީ ( ލައިބުރަރީ ޤާއިމްކޮށްފައިވަނީ ފ. މަގޫދޫ ރކ. ކޮމެޓީ %100 ހިއްސާވެގެންނެވެ.)\n3- މަލްޓިމީޑިޔާ ސެންޓަރ ( ސްމާރޓްބޯޑް ބެހެއްޓިފައި ) ( މަލްޑިމީޑިޔާ ސެންޓަރ ޤާއިމްކޮށްފައިވަނީ ފ. މަގޫދޫ ރކ. ކޮމެޓީ %100 ހިއްސާވެގެންނެވެ.)\nފ.މަގޫދޫ ޕޮލިސްޓޭޝަން ހުޅުވައިފި ފ.މަގޫދޫގައި އިންސިނޭޓަރ އެއް ބަހައްޓައިފި ފ.މަގޫދޫ މެޖިސްޓްރޭޓް ކޯރޓްގެ ޖާގައިގެ ދަތިކަން ހައްލުކުރުމަށްޓަކައި ކޯޓް ޢިމާރާތެއް އެޅުމަށް ދަންމާނު އިންވެސްޓްމަންޓާއި ޙަވާލުކޮށްފި. ފ.މަގޫދޫ ރަށްޔިތުންގެ އިންޖީނުގެ ފެނަކަ ކޯޕަރޭޝަނަށް ދިނުމަށް ރަށްޔިތުންގެ މެދުގައި ފެންނަނުފެންނަ ވޯޓެއްނަގައި.


SunOnline: Maamui balanvee mihenve, Yageenun ves Foni vaane!\n"މާމުއި" ބަލަންވީ މިހެންވެ، ޔަގީނުން ވެސް ފޮނިވާނެ!\nއައިމިނަތު ލުބާ 30 Jun 2019, 08:42\n"މާމުއި"ގެ ޕޯސްޓަރެއް--- ފޮޓޯ/ ޑާކްރެއިން\nޑާކްރެއިން އެންޓަޓެއިންމަންޓްގެ އަހަރުގެ ބޮޑު ފިލްމު "މާމުއި" މާދަމާ ރޭ ރިލީޒްކުރާނެ އެވެ.\nބޮޑު ކާސްޓަކާ އެކު "މާމުއި" މާދަމާ ރޭ ރިލީޒްކުރާއިރު ބެލުންތެރިން އަންނަނީ ފިލްމު ބަލަން ދިޔުމަށް ތައްޔާރު ވަމުންނެވެ. "މާމުއި" ބޯން ތައްޔާރުވަމުންނެވެ. ފިލްމު ޕްރޮމޯޓް ކުރަނީ ވެސް "މާމުއި ބޯނީ ޖުލައި އެކެއްގައި ދޯ" މިހެން ކިޔާފައެވެ.\nމި ފިލްމަކީ ތަފާތު ޖޯންރާއަކަށް ޑާކްރެއިން ޓީމުން އުފައްދާ ފިލްމެކެވެ. އެހެން ކޮމެޑީ ފިލްމުތަކާ ހިލާފަށް "ކޮމެޑީކަން" ބޮޑު ފިލްމެކެވެ. ފިލްމު ބަލަމުންދާއިރު ހީ ހީ ބަނޑަށް ތަދުވާ ވަރުވާނެ ކަން ޔަގީނެވެ.\n"މިއީ ވަރަށް ވަރުގަދަ ކޮމެޑީ ފިލްމެއް. ތަފާތު ކޮމެޑީ ފިލްމެއް. ހީ ހީ ވަރުބަލިކޮށްލާނެ،" ފިލްމާ ގުޅޭ ގޮތުން ޕްރޮޑިއުސަރު މުހައްމަދު އަލީ (މޮގާ) ބުންޏެވެ.\nމާމުއި ބަލަންވީ ސަބަބުތައް\nފިލްމަކީ ވަރުގަދަ ޑާކްރެއިން އެންޓަޓެއިންމަންޓްގެ ފިލްމެކެވެ. މިއީ ބެލުންތެރިންގެ އިތުބާރާ ލޯތްބާ ހޯދާފައިވާ އެންމެ ބޮޑު އެއް ފިލްމު ކުންފުންޏެވެ. ގިނަ ފިލްމުތަކެއް ބެލުންތެރިންނާ ހަމައަށް ގެނެސްދޭއިރު ގެނެސްދޭ ކޮންމެ ފިލްމަކީ ވެސް ޝައުގުވެރި އެތައް ކަމެއް ހިނގާ ފިލްމެކެވެ. މުޖުތަމައު އާ ގުޅޭ ފިލްމުތަކެކެވެ. ހަގީގަތުގައިވެސް ޑާކްރެއިން އަދި ބެލުންތެރިން މާޔޫސްކޮށެއް ނުލައެވެ. ނިމިގެންދިޔަ ފިލްމު "ގޮށްރާޅު" އިންވެސް އެކަން ރަނގަޅަށް ސާބިތުކޮށްދީފިއެވެ.\nފިލްމު ބަލަންވީ ސަބަބުތައް ވަރަށް ގިނައެވެ. "މާމުއި" އަކީ ދިވެހި ފިލްމު އިންޑަސްޓްރީގައި "އެންމެ އަލިގަދަ ތަރިން" އެއް ފަހަރާ ފެނިގެންދާނެ ފިލްމުވެސްމެއެވެ. މަރިޔަމް އައްޒަ، ޖުމައްޔިލް ނިމާލް އަދި މަރިޔަމް މަޖުދާ ފަދަ ވަރުގަދަ ކާސްޓުންނެވެ. ޝީލާ ނަޖީބު، ނުޒުހަތު ޝުއައިބު އަދި އަބްދުﷲ ޝާފިއު (ފުބޫ)އެވެ. ހުސް ވެސް އޭ ލިސްޓްގެ ތަރިންނެވެ. މި ފިލްމުން އެ ތަފާތު ދައްކާނެކަން ޔަގީނެވެ.\nއައިޝަތު ފުއާދު ސްކްގެރީން ޕްލޭ ތަކަކީ މިހާރު ދިވެހި ސިނަމާ ގަބޫލުކުރާ ފެންވަރުގެ މޮޅު ސްކްރީން ޕްލޭ ތަކެކެވެ. ފިލްމު އެވޯޑްސްގައި އެންމެ މޮޅު ސްކްރީން ޕްލޭގެ އެވޯޑް ވެސް ލިބުނީ އައިޝަތު ފުއާދަށެވެ. އޭނާ ވަނީ "ވަކިން ލޯބިން" އަދި "މިއީ ލޯތްބަކީ" ފަދަ މޮޅު ސްކްރީން ޕްލޭތައް ގެނެސްދީފައެވެ. "މާމުއި" އަކީ އައިޝަތު ފުއާދު އާއި އަހްމަދު ތޮލާލްގެ ސްކްރީން ޕްލޭއެކެވެ.\nފިލްމު އިއުލާންކުރި ހިސާބުން ފެށިގެންވެސް އެނގޭ އެއް ކަމަކީ ފިލްމަކީ ވަރުގަދަ ކޮމެޑީ ފިލްމެއް ކަމެވެ. ރިލީޒްކުރި ޓްރެއިލާއިންވެސް އެކަން ރަނގަޅަށް ދޭހަވިއެވެ. ރިލީޒްކޮށްފައިވާ ލަވަތަކުންނާއި ޑައިލޮގްތަކުންވެސް މި ފިލްމަކީ ހަމަ "މޭޑް ކޮމެޑީ" ފިލްމެއްކަން އެނިގި ހާމަވެއެވެ.\nދިވެހި ފިލްމެއްގައި މީގެ ކުރިން ޖެޓެއްގައި ޝޫޓްކޮށްފައި ހުރި މަންޒަރެއް ދުށިން ހެއްޔެވެ. ހަމަ ގައިމުވެސް މި ފިލްމު ދިވެހި ފިލްމު އިންޑަސްޓްރީ ބަދަލުކޮށްލާނެއެވެ. ޖެޓެއްގައި މަންޒަރުތައް ޝޫޓްކުރުމުގެ އިތުރުން ކާގޯ ބޯޓެއްގައި ވެސް ފިލްމުގެ މަންޒަރު ވަނީ ޝޫޓްކޮށްފައެވެ. ވަރުގަދަ ލޮކޭޝަންތަކެއްގައި ފިލްމު ޝޫޓްކޮށް ނިންމާލިއިރު މިއީ ފިލްމުގެ އެންމެ ތަފާތު އެއް ކަންތައް ޔަގީނެވެ. އެ ފިލްމު ބެލުމަށްފަހު ބެލުންތެރިން "ސޮނިވެއްޓޭހާ" ފުރިހަމަވާނެއެވެ.\nފިލްމުގެ ޑައިރެކްޓަރަކީ އަލީ ޝިފާއު (ޗިއްޕެ) އެވެ. އޭނާ ވަނީ އެންމެ މޮޅު ޑައިރެކްޓަރުގެ އެވޯޑްވެސް އަށް ވަނަ ފިލްމު އެވޯޑްސްގައި ހޯދާފައެވެ.\nދިވެހި ފިލްމު އިންޑަސްޓްރީ މަތިން ހަދާން ނެތިފަ ތިއްބާ ޑާކްރެއިން އިން ވަނީ މޮޅެތި ފިލްމުތަކެއް ނެރެ ދިވެހިން އަނބުރާ ދިވެހި ސިނަމާއަށް ވައްދާފައެވެ.\nފިލްމު ބަލަން އަވަހަށް ތައްޔާރުވާށެވެ. މިހާރު ބެލުންތެރިންގެ ހިތުގައި އުފެދޭ ސުވާލުތައް ގިނަ ވެސް ވާނެއެވެ. ފިލްމަށް "މާމުއި ކިޔުނީ ކީއްވެ ހެއްޔެވެ؟ ފިލްމުގައި "މާމުއި" ބޮނީ ކީއްވެ ހެއްޔެވެ؟ ފިލްމާ "މާމުއި" އާ އޮންނަނީ ކޮން ގުޅުމެއް ހެއްޔެވެ؟ "މާމުއި" ބޮނީ ކޮން ތަރިއެއް ހެއްޔެވެ؟ މި ހުރިހާ ސުވާކުތަކެއްގެ ޖަވާބު ހޯދުމަށް "މާމުއި" ފިލްމު ބަލަން ވަންނާށެވެ. ޑާކްރެއިންއިން ބެލުންތެރިން މާޔޫސްކޮށްނުލާނެ ކަން ގައިމެވެ.\n"މަލަންގް 2" އަށް ޝްރައްދާ


Eh Aailaage 11 Meehun Maruvi Sarahahdhu Dhookoh Dhanee - Vaguthu\nއެއް އާއިލާގެ 11 މީހުން މަރުވި ސަރަހައްދު ދޫކޮށް އާއްމުން ދަނީ\nއިންޑިއާގެ ދިއްލީގެ އުތުރުން އޮންނަ ބުރާރީ ސަރަހައްދުގައި މަރުވި އެއް އާާއިލާގެ 11 މީހުން ދިރުއުޅުނު ގެއަށް ހަދާނެ ގޮތަކާއިމެދު މަޝްވަރާތަކެއް ކުރަމުން އަންނައިރު، އެގެ ކައިރީ ދިރިއުޅޭ މީހުން އެެހެން ސަރަހައްދަކަށް ބަދަލުވުމުގެ ވިސްނަމުންގެންދާކަމަށް ރިޕޯޓްތައް ބުނަން ފަށައިފިއެވެ.\nއެ ސަރަހައްދުގައި އުޅެމުންދާ ގިނަ މީހުން ބުނަމުން ދަނީ އެތަން ފައްޅިއަކަށް ހެދުމަށެވެ. އެ އާއިލާގެ ކުއްލި މަރާއެކު އެވަށުގެ ގިނަ ރައްޔިތުންނަށް އެކަންވީ ބޮޑު ބިރުވެރިކަމަކަށެވެ. އެހެންކަމުން އެގޭގައި އިތުރު ބަޔަކު އުޅެން ބޭނުން ނުވާނެއެވެ.\nމިހާރުވެސް އެ ސަރަހައްދަށް އަންނަ ގިނަ ބަޔަކު އެގެ ކައިރިއަށް ގޮސް ފޮޓޯ ހަދާކަމަށް އެ އަވަށުގެ ދިރިއުޅެ ބައެއް މީހުން ބުނެއެވެ.\nބައެއް ފަރާތްތަކުން ބުނަމުންދާގޮތުގައި، އެގެ ކައިރީ ކުއްޔަށް އުޅޭ ބައެއް މީހުން މިހާރު އެހެން ސަރަހައްދަކަށް ދިޔުމުގެ ވިސްނުންގެންގުޅެއެވެ. އެ ހާދިސާއަށްފަހު އެ މީހުންގެ ހިތުގައިވެސް ބިރުވެރިކަމެއް ވަނީ އުފެދިފައެވެ. އަދި މިހާރުވެސް އެގެ ކައިރީ އުޅޭ ދެ ކުއްޖެއް އެހެން ސަރަހައްދަކަށް ބަދަލުވެފައިވާކަމުގެ މައުލޫމާތު ލިބޭކަމަށް އެއަވަށުގެ ބައެއް މީހުން ބުނެއެވެ.\nއެގެ ކައިރިީ އަދިވެސް ވަނީ އެތެރެއަށް ނުވަދެވޭ ގޮތަށް ބަންދުކޮށްފައެވެ. އެގެއަށް އެ އަވަށުން އެއްވެސް މީހަކު ވަންނާނެހެން ހީނުވާކަމަށް އަވަށު މީހުން ބުނާއިރު، އެގެއަށް ބަޔަކު އަޔަސް އަންނާނީ ހަތަރު ފަސް އަހަރު ފަހުން ކަމަށް ބުނާ ބަޔަކުވެސް އެބަތިއްބެވެ.


SunOnline: REPORT - Majleehuge bahanaain Laamarukazee Nizaamu fudaalaneetha?\nމަޖިލީޙުގެ ބަހަނާއިން ލާމަރުކަޒީ ނިޒާމު ފުނޑާލަނީތަ؟\nމުއާވިޔަތު އަންވަރު 12 May 2020, 10:11\nރައްޔިތުންގެ މަޖިލިސް: އަންނަ މަހުގެ ތިން ވަނަ ދުވަހަށް ކައުންސިލްތަކުގެ ދައުރު ހަމަވާއިރު މަޖިލިސް އޮތީ ފަހަތު ފަޔަށް ބުރަވެފައި ކަމަށް ބައެއް ފަރާތްތަކުން ބުނަމުން ދޭ --- ފޮޓޯ: މަޖިލިސް\nލޯކަލް ކައުންސިލްތަކުގެ މުއްދަތު އަންނަ މަހުގެ ތިން ވަނަ ދުވަހަށް ހަމަވާން މަހަކަށް ވުރެން ކުޑަ ދުވަސްކޮޅަކަށް ވެފައިވާއިރު އަދިވެސް އެކަމަށް އަލި މަގެއް ނުފެނި ގާނޫނީ މާހިރުންނާއި ގާނޫނު ހެދުމަށް ރައްޔިތުންގެ މަޖިލީހަށް އިންތިހާބްކޮށްފައި ތިބި މެންބަރުންގެ މެދުގައި ވަނީ ހިޔާލުތަފާތުވުންތަކެއް އުފެދިފަ އެވެ.\nކޮވިޑް-19އާ ގުޅިގެން ކައުންސިލް އިންތިހާބު ފަސްކުރަން ޖެހި، މިހާރު ތިބި ކައުންސިލަރުންގެ ދައުރު އިތުރު ކުރަން ޖެހޭތީ އެ މައްސަލައަށް ހައްލެއް ގެންނަން ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވަނީ "ރާއްޖޭގެ އިދާރީ ދާއިރާތައް ލާމަރުކަޒީ އުސޫލު ހިންގުން ކަށަވަރުކުރުމުގެ ހާއްސަ ބިލް 2020" ގެ ނަމުގައި ކައުންސިލަރުންގެ އުމުރު ދިގު ދަންމާލުމަށް މަޖިލީހަށް ބިލެއް ހުށަހަޅާފަ އެވެ. އޭގެ ކުރިން ކައުންސިލްތަކުގެ ދައުރު ދިގު ދެންމުމަށް ސަރުކާރުގެ ފަރާތުން ބިލެއްދޫ ދާއިރާގެ މެންބަރު އަހްމަދު ހަލީމް (ދޮންބިލެއް) ވަނީ، ގާނޫނު އަސާސީއަށް ފަސްވަނަ އިސްލާހުގެ ބިލެއް ވެސް މަޖިލީހަށް ހުށަހަޅާފަ އެވެ. އެ ބިލް އެޖެންޑާ ވެސް ކުރި އެވެ. ނަމަވެސް އެބިލް އެޖެންޑާނުކޮށް ވަނީ ބާއްވައިފަ އެވެ.\nމިހާރު އުފެދިފައިވާ އެންމެ ބޮޑު ސުވާލަކީ މިހާރު ހުރި ކައުންސިލްތަކުގެ އުމުރަކީ ދިގުވެގެން ތިން އަހަރު ކަމަށް ގާނޫނު އަސާސީގެ އަށްވަނަ ބާބުގެ 231 ވަނަ މާއްދާގެ ށ. ގައި ސާފު ސަރީހަ އިބާރާތުން ބުނެފައި އޮތްވާ މަޖިލީހުގެ "ސިމްޕަލް" މެޖޯރިޓީއިން ފާސްކުރާ އާންމު ގާނޫނަކުން އެ މުއްދަތު އިތުރުކުރެވިދާނެ ތޯ ނުވަތަ ނޫންތޯ އުފެދޭ ސުވާލެވެ.\nގިނަ ގާނޫނީ ބޭފުޅުންގެ ނަޒަރުގައި ގާނޫނު އަސާސީގައި ވަކި ގޮތަކަށް ކަމެއް ކުރަން ބަޔާންކޮށްފައި ވަނިކޮށް ހަދާ ގާނޫނަކުން އެކަން ނަފީ ކުރުން އެއީ ކުރެވޭނެ ކަމެއް ނޫނެވެ. އޭރުން އެ ވެވުނީ ގާނޫނު އަސާސީ ކަނޑައެޅިގެން ހިލާފު ކަމަށް ގާނޫނީ ބޭފުޅުން ވިދާޅުވެ އެވެ.\nބަންޑާރަ ނައިބް އިބްރާހިމް ރިއްފަތު ދެކެވަޑައިގަންނަވާ ގޮތް ވަރަށް ސާފުކޮށް ވަނީ، ހަސަން ލަތީފް ހުށަހެޅުއްވި ބިލް ދިރާސާ ކުރާ ލާމަރުކަޒީ ކޮމެޓީއަށް ފޮނުއްވިއިރު ސާފު ބަހުން ވިދާޅުވީ ގާނޫނު އަސާސީއަށް ބަދަލު ނުގެނެސް، ގާނޫނަކުން އެކަން ނުކުރެވޭނެ ކަމަށެވެ.\nބަންޑާރަ ނައިބު އިބްރާހިމް ރިއްފަތު: ގާނޫނު އަސާސީއަށް އިސްލާހު ނުގެނައިސް ކައުންސިލްތަކުގެ ދައުރު ދިގު ނުދެއްމޭނެ ކަމަށް ވަނީ ވިދާޅުވެފައިި -- ސަން ފައިލް ފޮޓޯ/ ފަޔާޒު މޫސާ\nކައުންސިލްތަކުގެ އުމުރު ތިން އަހަރުން ފަސް އަހަރަށް ބަދަލުކުރަން ގާނޫނުއަސާސީގެ 231 ވަނަ މާއްދާގެ (ނ) އަށް މިހާރު މި އޮތް މަޖިލީހުން ވަނީ އިސްލާހު ގެނެސްފަ އެވެ. އެ މާއްދާ އަށް އަމަލުކުރާ އުސޫލް ކަނޑައަޅާފައި ވަނީ ގާނޫނުއަސާސީ އަށް ފަސް ވަނަ އިސްލާހު ގެނައުމުގެ ގާނޫނުގެ ހަތަރު ވަނަ މާއްދާ އިން ކަން ފާހަގަކުރައްވައި ރިފްއަތު ވިދާޅުވީ އެހެން އޮއްވައި މަޖިލީހުން ފާސްކުރާ އާއްމު ގާނޫނަކުން މުއްދަތު އިތުރު ކުރެވިދާނެ ކަމަކަށް ދެކިވަޑައިނުގަންނަވާ ކަމަށެވެ.\nއެހެން ނަމަވެސް މެންބަރުން އުފައްދާފައިވާ އެއް ސުވާލަށް ރިއްފަތު ޖަވާބު ދެއްވާފަ އެއް ނުވެ އެވެ. އެއީ އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާން ކޮށްފައި އޮތްވައި ގާނޫނު އަސާސީއަށް އިސްލާހު ގެނައުމަކީ ކުރެވޭނެ ކަމެއް ނޫން ކަމަށް ބައެއް މެންބަރުން "އުޒުރު" ދައްކަވާ މައްސަލަ އެވެ.\nއެކަމާއި ގުޅިގެން ކުރީގެ ރައީސް އަދި މިހާރުގެ މަޖިލިސް ރައީސް މުހައްމަދު ނަޝީދުގެ ވެރިކަމުގައި ބަންޑާރަނައިބް ކަން ކުރެއްވި އަބްދުﷲ މުއިއްޒު "ސަން" އަށް ވިދާޅުވީ، ކައުންސިލްތަކުގެ ދައުރު ދިގު ދެންމުމުގެ އެންމެ ރަނގަޅު ގޮތަކީ ގާނޫނު އަސާސީއަށް ބަދަލު ގެނެސްގެން ކަމަށެވެ. އަދި ގާނޫނު އަސާސީއަަށް އިސްލާހު ގެނައުން މަނާވާނީ، ރައީސުލްޖުމްހޫރިއްޔާ އިއުލާން ކުރައްވާ ކުއްލި ނުރައްކަލުގެ ހާލަތު، އެސްއޯއީގައި ކަމަށް އޭނާ ވިދާޅުވި އެވެ. ގާނޫނު އަސާސީ އިސްލާހު ނުކުރެވޭނެ އެއްވެސް ހާލަތެއް މިވަގުތު ނެތް ކަމަށް އޭނާ ގަބޫލު ކުރައްވަ އެވެ.\nއަބްދުﷲ މުއިއްޒު: އޭނާ ވިދާޅުވީ މި ހާލަތުގައި ގާނޫނު އަސާސީ އިސްލާހު ކުރެވޭނެ ކަމަށް --- ސަން ފައިލް ފޮޓޯ/ މުހައްމަދު އަފްރާހް\n"މިއަކީ ގާނޫނު އަސާސީ އިސްލާހު ނުކުރެވޭނެ ހާލަތެއް ނޫން. ގާނޫނު އަސާސީގައި އެބުނާ ކަހަލަ ކުއްލި ނުރައްކަލުގެ ހާލަތެއް ނޫން. އެހެންވީމަ އެކަމަށް ހުރަހެއް އޮތް ކަމަކަށް ނުދެކެން،" ބާ ކައުންސިލްގެ ނައިބް ރައީސްކަން ވެސް ކުރައްވަމުން ގެންދަވާ އަބްދުﷲ މުއިއްޒު ވިދާޅުވި އެވެ.\nގާނޫނީ ގޮތުން އޮތް މަގު ސާފު ނަމަވެސް، ސިއްހީ ކުއްލި ނުރައްކަލުގެ ހާލަތު އިއުލާނުކޮށްފައިވާ މި ދަނޑިވަޅުގައި ގާނޫނު އަސާސީއަށް އިސްލާހު ގެނެވިދާނެ ކަމާމެދު ސުވާލު އުފައްދައި، ރައްޔިތުންގެ މަޖިލީހުގެ ރައީސް ވަނީ ބަހުސަކަށް ވެސް ހުޅުއްވާލައްވައިފަ އެވެ.\nއެ ފުރުސަތުގައިވެސް ދެކޮޅާއި އެއްކޮޅަށް މެންބަރުން ވާހަކަ ދެއްކެވި އެވެ. އަދި މި ހާލަތުގައި ގާނޫނު އަސާސީއަށް އިސްލާހު ގެނައުމަށް ގާނޫނީގޮތުން އިއުތިރާޒު ކުރާނެ ތަނެއް ނެތްކަމަށް ރައްޔިތުންގެ މަޖިލީހުގެ ކައުންސެލް ޖެނެރަލް ފާތިމަތު ފިލްޒާ ވެސް ވަނީ ލަފާދެއްވާފަ އެވެ.\nއެހެން ކަމުން ގާނޫނީ މާހިރުންގެ މެދުގައި މާބޮޑު ހިޔާލު ތަފާތުވުން ނެތް ކަމެއް ގައި، އެ މަސްއޫލިއްޔަތު އަދާކުރުމުގެ ޒިންމާ އެޅިފައިވާ މެންބަރުން މި އުޅުއްވަނީ ކޮންފަދަ މަޖުބޫރީ ހާލަތެއް އައިސްގެން ހެއްޔެވެ؟ ނޫނީ މެންބަރުން ބޭނުން ފުޅުވަނީ ގާނޫނޫ އަސާސީ ފުނޑާލާފައި ވެސް އެބޭފުޅުން ހިތުގައި އޮންނަ ގޮތެއް ކައުންސިލް ނިޒާމާ މެދު ހައްދަވަން ހެއްޔެވެ؟\nއެނގޭހާ ވެސް ކަމަކީ އަންނަ މަހުގެ ތިން ވަނަ ދުވަހުގެ ކުރިން ކައުންސިލްތައް ހިންގާނެ ބަޔަކު ނެތި ދެން އުފެދޭ ގާނޫނީ ހުސްކަމެއްގެ ސަބަބުން ކުރިމަތިވާނެ ކަންކަމުން އަރައިގަތުމަށް އަނައްކާވެސް އިތުރު ގޮންޖެހުންތަކެއް ކުރިމަތިވާނެ ކަމެވެ.\n"އަދިވެސް ވަގުތު އެބައޮތް. މިހާރު ތިބި ކައުންސިލަރުންގެ ދައުރު3ޖޫން ގައި ހަމަވުމުގެ ކުރިން ގާނޫނުއަސާސީ އިސްލާހުކޮށް، ގާނޫނާ އެއްގޮތަށް ކައުންސިލަރުންގެ ދައުރުގެ މުއްދަތު އިތުރުނުކުރެވިއްޖެނަމަ، ދެން ދިމާވާ ކަންކަމުން އަރައިގަތުމަށް އުނދަގޫވާނެ،" މީގެ ކުރިން ޑެޕިއުޓީ އޭޖީކަން ވެސް ކުރެއްވި، ވިލިމާލޭ ދާއިރާގެ މެންބަރު އަހުމަދު އުޝާމް ވިދާޅުވި އެވެ.\nއުޝާމް އެ ވިދާޅުވާ ގޮތަށް، ކައުންސިލްތަކަށް ދެން ވާނެ ގޮތަކާ މެދު މަޖިލީހަށް ފަރުވާއެއް ހޯދައި ނުދެވިއްޖެ ނަމަ ރާއްޖެއަށް އުނދަގޫ ހާލަތެއް ކުރިމަތިވެދާނެ އެވެ.\nސަބަބަކީ، މި މަހު ބާއްވަން އޮތް ކައުންސިލް އިންތިހާބު ބޭއްވުން މިހާރު މި ވަނީ ގާނޫނަކުން ލަސްކޮށްފަ އެވެ. އެ ބަދަލު ގެންނަން މަޖުބޫރުވީ ކޮރޯނާވައިރަހާ އެކު ގިނަ ބަޔަކު އެއްތަނަށް އެއްވެ އުޅުން ރައްކާތެރި ނުވާތީ އެވެ. ކޮރޯނާވައިރަހުގެ ބިރު އަދިވެސް ރާއްޖޭގައި އޮތް އިރު، އެ ވައިރަހާ ދެކޮޅު މަސައްކަތުގައި ކައުންސިލްތަކުގެ ދައުރު މުހިންމުވެފައި ބޮޑެވެ. ކައުންސިލްތަކުގެ ދައުރު ބޮޑުވެފައިވާ ދަނޑިވަޅެއްގައި ކައުންސިލްތައް ގާނޫނީ ހުސްކަމަކަށް އައިސްފި ނަމަދެން ވާނީ ކިހިނެއް ހެއްޔެވެ؟\nމިފަދަ ހާލަތެއް ކުރިމަތިވެއްޖެ ނަމަ ކޮރޯނާވައިރަހާ ދެކޮޅަށް ރާވާފައިވާ ނިޒާމް ކޮލެޕްސްވެދާނެ އެވެ. ސަބަބަކަށް ވަނީ، ރަށްރަށުގައި ހުރި ޓާސްކް ފޯސްތައް ލީޑް ކުރަނީ ކައުންސިލްތަކުން ކަމަށްވުމެވެ. އަދި އެޗްޕީއޭގެ އެންގުންތައް ތަންފީޒު ކުރަނީވެސް ކައުންސިލްތައް މެދުވެރިކޮށްގެންނެވެ. އެހެން ކަމަށްވާއިރު ކައުންސިލްތަކުގެ ގާނޫނީ ހައިސިއްޔަތު ގެއްލުމުން ނިޒާމް މަސައްކަތް ކުރުން ޔަގީނަށް ވެސް ހުއްޓިދާނެ އެވެ. އޭރުން އެންއޯއީސީގެ މަސައްކަތް ބުރަވެ، މައިކުރޯ ލެވަލްގައި ރަށްތައް މެނޭޖް ކުރުމުގެ ޒިންމާ ކޮޑުއަޅަން ޖެހިދާނެ އެވެ. އެކަމަކު އެއީ އެންއޯއީސީއަށް އުފުލޭވަރުގެ ޒިންމާއެއް ނޫނެވެ.\nތުޅާދޫ ދާއިރާގެ މެމްބަރު ހިސާން ހުސައިން ވިދާޅުވި ގޮތުގައި މަޖިލީހަށް މިވަގުތަށް ހޯދައިދެވޭނެ ހައްލަކީ، މިހާރު ތިބި ކައުންސިލަރުންގެ ދައުރު ދިގު ދަންމާލަ ދިނުމެވެ. ސަބަބަކަށް ވަނީ، ކައުންސިލަރުންނަކީ ރައްޔިތުން އިންތިހާބު ކޮށްފައި ތިބި ބަޔަކަށް ވުމުން، ރަށްރަށުގެ ހާލަތާއި ރައްޔިތުންގެ ވިންދު އެންމެ ރަނގަޅަށް މި ހާލަތުގައި އެނގޭނެ ބަޔަކީ އެބޭފުޅުންނެވެ. ބަހަނާ ދައްކާ މިހާރު ތިބި ކައުންސިލަރުން ގެއަށް ފޮނުވާލައިގެން ހޯދޭނެ މާ މޮޅު ހައްލެއް މިވަގުތު ނެތް ކަމަށް ވެސް ހިސާން ގަބޫލު ކުރައްވަ އެވެ.\nއޮކްޓޯބަރ 21، 2018: މެންބަރު ލޯޔަރު ހިސާން ހުސެއިންނާއި މެންބަރު ހަސަން ލަތީފް -- ސަން ފޮޓޯ// ފަޔާޒު މޫސާ\n"އަޅުގަނޑަކަށް ތާއީދެއް ނުކުރެވޭކަން މިހާރު މިތިބަ ކައުންސިލަރުން އެމީހުންގެ މުއްދަތު ހަމަވީމަ ލޯކަލް ކައުންސިލް އިންތިހާބު ނުބޭއްވޭ ކަމަށް ވަނީނަމަ ގެއަށް ފޮނުވާލާކަށް. މިހާރު މަގާމުގެ މައްސޫލިއްޔަތާ ހަވާލުވެ ތިއްބެވި ބޭފުޅުންނަކީ އެއީ. ރަށުގެ ހާލަތު އެންމެ ރަނގަޅަށް އެނގޭ ބޭފުޅުންނަކީ އެއީ. މިހާރު ރާއްޖެ މިއޮތް ހާލަތުގައި މި މަސައްކަތުގައި އެންމެ ބުރަކޮށް އުޅުއްވާ ބޭފުޅުންނަކީ އެއީ،" ހިސާން ވިދާޅުވި އެވެ.\nހިސާން ވެސް ގަބޫލު ކުރައްވަނީ ގާނޫނަކުން ކައުންސިލްތަކުގެ ދިގު ނުދެންމޭނެ ކަމަށެވެ. ގާނޫނު އަސާސީއާ ފުށުއަރާ ބިލެއް އިސްލާހު ކުރުމުގެ މަސައްކަތް މަޖިލީހުގައި ކުރިއަށް ގެންދެވޭނެ ކަމަށް ވެސް ގަބޫލެއް ނުކުރައްވަ އެވެ. ގިނަ ގާނޫނީ ވަކީލުންނެކޭ އެއްގޮތަށް ހިސާން ވެސް ދެއްވާ ހައްލަކީ ގާނޫނު އަސާސީއަށް ގެންނަ އިސްލާހަކުން މިހާރު ކައުންސިލްތަކުގެ ދައުރު ދިގު ދަންމާލުމެވެ.\nކައުންސިލްތަކުގެ ދައުރު ދިގު ނުދަންމާ މަޖިލީހަށް ދެއްކޭނެ ބަހަނާއެއް ހަގީގަތުގައި ވެސް ނެތެވެ. ކައުންސިލްތަކުގެ ދައުރު ދިގު ނުދަންމާ ނަމަ، ދެން އޮތް ހައްލަކީ ރައީސުލްޖުމްހޫރިއްޔާ ނޫނީ ލޯކަލް ގަވަރުމަންޓް އޮތޯރިޓީ (އެލްޖީއޭ)އިން ރަށެއް ހިންގާނެ ބަޔަކު ކަނޑައެޅުމެވެ. އެކަމަކު ރަށެއް ހިންގުން މި ދަނޑިވަޅުގައި އެންމެ މީހެއްގެ އަތަށް ދޫކޮށްލުމަކީ ކުރަން ހެޔޮވާވަރު ކަމެއް ހެއްޔެވެ؟ އަދި އެއީ ޑިމޮކްރަސީގެ އުސޫލާއި ރާއްޖޭގައި މި އޮތް ލާމަރުކަޒީ ނިޒާމާ ދިމާ އިދިކީލި ކަތީބު ނިޒާމާ ގާތްގޮތެކެވެ. އެހެން ވީއިރު، މުޅި ނިޒާމް ފުނޑުފުނޑުވާން ދޫކޮށްލަން މަޖިލީހަށް އޮތީ ކޮން ހައްގެއް ހެއްޔެވެ؟ މަޖިލީހަށް ހޯދަން ޖެހޭ ގާނޫނީ ހައްލު އަވަހަށް ހައްލު ހޯދާށެވެ. އަދި ވަގުތު އެބަ އޮތެވެ.